title: ভূমিকম্প

text:
১৯১৮ খ্রিস্টাব্দে বাংলাদেশের শ্রীমঙ্গলে ৭.৬ মাত্রার ভূমিকম্প হয় এবং ২০০৭ খ্রিস্টাব্দের নভেম্বর মাসে হয় ৬.০ মাত্রার ভূমিকম্প। এমনকি বাংলাদেশ প্রকৌশল বিশ্ববিদ্যালয়ের (BUET) মানমন্দিরে জানুয়ারি ২০০৬ থেকে মে ২০০৯ পর্যন্ত ৪ বছরে, রিখটার স্কেলে ৪ মাত্রার ৮৬টি ভূ-কম্পন নথিভুক্ত করা হয়। এই সময়ের মধ্যে ৫ মাত্রার চারটি ভূ-কম্পনও ধরা পড়ে। বাংলাদেশ আবহাওয়া অধিদপ্তরের মানমন্দিরে মে ২০০৭ থেকে জুলাই ২০০৮ পর্যন্ত কমপক্ষে ৯০টি ভূ-কম্পন নথিভুক্ত করা হয়, তন্মধ্যে ৯টিরই রিখটার স্কেলে মাত্রা ছিলো ৫-এর উপরে, এবং সেগুলোর ৯৫%-এরই উৎপত্তিস্থল ছিলো ঢাকা শহরের ৬০০ কিলোমিটারের মধ্যে। অতীতের এসব রেকর্ড থেকে দেখা যায় ভূমিকম্পের মাত্রা না বাড়লেও ১৯৬০ খ্রিস্টাব্দের পর থেকে ভূমিকম্প সংঘটনের হার বেড়েছে, অর্থাৎ ঘন ঘন স্বল্প মাত্রার ভূমিকম্প হচ্ছে। মতবিরোধ থাকলেও অনেক ভূতাত্ত্বিক ছোট ছোট ভূমিকম্প সংঘটন বড় ধরনের ভূমিকম্পের পূর্বাভাস বলে উল্লেখ করেন। অতীতের এসব রেকর্ডকে প্রাধান্য দিয়ে গবেষকরা জানিয়েছেন যে কোনও সময় বাংলাদেশে রিখটার স্কেলে ৮ মাত্রার ভূমিকম্প আঘাত হানতে পারে।
বুয়েটের গবেষকদের প্রস্তুতকৃত ভূ-কম্পন-এলাকাভিত্তিক মানচিত্রে দেখা যায়, বাংলাদেশের ৪৩% এলাকা ভূমিকম্পের উচ্চমাত্রার ঝুঁকিতে (জোন-১), ৪১% এলাকা মধ্যম (জোন-২) এবং ১৬% এলাকা নিম্ন ঝুঁকিতে (জোন-৩) রয়েছে। যেখানে ১৯৯৩ খ্রিস্টাব্দের ভূ-কম্পন মানচিত্রে ২৬% উচ্চ, ৩৮% মধ্যম এবং ৩৬% নিম্ন ঝুঁকিতে ছিলো। নতুন মানচিত্র অনুযায়ী, মাত্রাভেদে বাংলাদেশের বিভিন্ন এলাকার অবস্থান নিম্নরূপ:


title: ২০১৭ কের্মনশহ ভূমিকম্প

text: ভূমিকম্পটি ইরান-ইরাক সীমান্তের নিকটবর্তী ভূমিকম্পটি আগ্রাসী এবং ইউরেশীয় টেকটনিক প্লেটের সংযোগের কাছাকাছি অবস্থিত বাগদাদের উত্তর-পূর্বাঞ্চলের প্রায় ২২০ কিলোমিটার (১৪০ মাইল) দূরে সংঘটিত হয়েছিল। মার্কিন যুক্তরাষ্ট্র ভূতাত্ত্বিক জরিপ অনুযায়ী, ভূমিকম্পের মাত্রা মাত্রা ৭.৪ (রিক্টার স্কেল) এবং একটি বৃহৎ এলাকায় একটি তীক্ষ্ন ফল্ট উপর আন্দোলনের দ্বারা সৃষ্ট হয়। এটি ১৯৬৭সালের ১ জানুয়ারিতে ৬.১ মেগাওয়াট, যা ১৫০ ও ১৯৬০-এর দশকে প্লেট সীমা বরাবর শক্তিশালী ভূমিকম্পের একটি অংশ হওয়ার পর থেকে এটি এই এলাকার শক্তিশালী ভূমিকম্প। ভূমিকম্প এতটাই শক্তিশালি ছিল যে ভূমিকম্পের কম্পন তুরস্ক, ইসরায়েল এবং সংযুক্ত আরব আমিরাত অনুভূত হয়েছিল। ভূমিকম্পের কয়েক ঘণ্টার মধ্যে ইরানের ভূতাত্ত্বিক কেন্দ্রটি কমপক্ষে ৫০ টি আফটারহক্স নামে নিবন্ধন করেছে।


title: ১৮৬৭ ম্যানহাটান, ক্যান্সাস ভূমিকম্প

text: ২০ঃ২২ ইউটিসি বা স্থানীয় সময় ২ঃ২০ মিনিটে ঘটা এই ভূমিকম্পের মাত্রা "মার্কালি তীব্রতা স্কেলে" ৭। এই ভৌগোলিক এলাকায় সামান্যই ক্ষতি করে। আহতের সংখ্যা মোটামুটি। ভূমিকম্পে দেয়াল ফাটল ধরে, চিমনি ভেঙ্গে পরে স্থাপনার স্থায়িত্ব ক্ষতিগ্রস্ত হয় এমনকি কিছু পাঁথরও খুলে পড়ে। লুইসভিলে এবং লিভেনওর্থে চিমনি ভেঙ্গে পরে, পাওলাতে বড় পোস্ট অফিস ভবনের দেয়াল ভেঙ্গে পড়ে। ক্যান্সাস নদীতে প্রায় উচ্চতার ঢেউ দেখা দেয়। আইওয়া এবং মিসৌরি থেকে বিচ্ছিন্ন রিপোর্ট থেকে জানা যায়, ডাবাক এবং চিলিকটেতে প্লাস্টার খুলে পড়ে এবং দেয়ালে ফাটল দেখা দেয়।


title: বাংলাদেশে জলবায়ু পরিবর্তনের প্রভাব

text:
১৯১৮ খ্রিস্টাব্দে বাংলাদেশের শ্রীমঙ্গলে ৭.৬ মাত্রার ভূমিকম্প হয় এবং ২০০৭ খ্রিস্টাব্দের নভেম্বর মাসে হয় ৬.০ মাত্রার ভূমিকম্প। এমনকি বাংলাদেশ প্রকৌশল বিশ্ববিদ্যালয়ের (BUET) মানমন্দিরে জানুয়ারি ২০০৬ থেকে মে ২০০৯ পর্যন্ত ৪ বছরে, রিখটার স্কেলে ৪ মাত্রার ৮৬টি ভূ-কম্পন নথিভুক্ত করা হয়। এই সময়ের মধ্যে ৫ মাত্রার চারটি ভূ-কম্পনও ধরা পড়ে। বাংলাদেশ আবহাওয়া অধিদপ্তরের মানমন্দিরে মে ২০০৭ থেকে জুলাই ২০০৮ পর্যন্ত কমপক্ষে ৯০টি ভূ-কম্পন নথিভুক্ত করা হয়, তন্মধ্যে ৯টিরই রিখটার স্কেলে মাত্রা ছিল ৫-এর উপরে, এবং সেগুলোর ৯৫%-এরই উৎপত্তিস্থল ছিল ঢাকা শহরের ৬০০ কিলোমিটারের মধ্যে। অতীতের এসব রেকর্ড থেকে দেখা যায় ভূমিকম্পের মাত্রা না বাড়লেও ১৯৬০ খ্রিস্টাব্দের পর থেকে ভূমিকম্প সংঘটনের হার বেড়েছে, অর্থাৎ ঘন ঘন স্বল্প মাত্রার ভূমিকম্প হচ্ছে। মতবিরোধ থাকলেও অনেক ভূতাত্ত্বিক ছোট ছোট ভূমিকম্প সংঘটন বড় ধরণের ভূমিকম্পের পূর্বাভাস বলে উল্লেখ করেন। অতীতের এসব রেকর্ডকে প্রাধান্য দিয়ে গবেষকরা জানিয়েছেন যেকোনো সময় বাংলাদেশে রিখটার স্কেলে ৮ মাত্রার ভূমিকম্প আঘাত হানতে পারে।
বুয়েটের গবেষকদের প্রস্তুতকৃত ভূ-কম্পন-এলাকাভিত্তিক মানচিত্রে দেখা যায়, বাংলাদেশের ৪৩% এলাকা ভূমিকম্পের উচ্চমাত্রার ঝুঁকিতে (জোন-১), ৪১% এলাকা মধ্যম (জোন-২) এবং ১৬% এলাকা নিম্ন ঝুঁকিতে (জোন-৩) রয়েছে। যেখানে ১৯৯৩ খ্রিস্টাব্দের ভূ-কম্পন মানচিত্রে ২৬% উচ্চ, ৩৮% মধ্যম এবং ৩৬% নিম্ন ঝুঁকিতে ছিল। নতুন মানচিত্র অনুযায়ী, মাত্রাভেদে বাংলাদেশের বিভিন্ন এলাকার অবস্থান নিম্নরূপ:


title: খোয়াই নদী

text: খোয়াই নদী ভারতের ত্রিপুরা ও বাংলাদেশের সিলেট বিভাগের মধ্য দিয়ে প্রবাহিত একটি নদী। এর উৎপত্তিস্থল ত্রিপুরার আঠারমুড়া পাহাড়। এটি ত্রিপুরার ত্রিতীয় দীর্ঘতম নদী। সেখান থেকে নদীটি উত্তর-পশ্চিম মুখে প্রবাহিত হয়ে সিলেট জেলার বাল্লা নামক স্থান দিয়ে বাংলাদেশে প্রবেশ করে। নদীটি হবিগঞ্জ জেলার পূর্বপ্রান্ত দিয়ে প্রবাহিত হয়ে মেঘনা নদীতে গিয়ে মিশেছে।


title: ব্রাজিল

text: ব্রাজিলে ঘন ও বেশ জটিল নদী ব্যবস্থা বিদ্যমান, যা বিশ্বের অন্যতম জটিল নদী ব্যবস্থা। ব্রাজিলে মোট আটটি নদী নিষ্কাশন ব্যবস্থা অবস্থিত, যার সবকটি-ই আটলান্টিক মহাসাগরে এসে শেষ হয়েছে। ব্রাজিলের উল্লেখযোগ্য নদীগুলোর মধ্যে রয়েছে আমাজন, যা বিশ্বের দ্বিতীয় দীর্ঘতম নদী ও নিষ্কাশিত জলের পরিমাণের ওপর ভিত্তি করে বিশ্বের সবচেয়ে বড় নদী। এছাড়াও আছে পারান ও এর গুরুত্বপূর্ণ শাখানদী ইগুয়াসু (ইগুয়াসু জলপ্রপাত সহ), নিগ্রো, সাউঁ ফ্রান্সিসকু, শিজু, মেদেইরা, ও টাপাজুস নদী।


title: পদ্মা নদী

text: পদ্মা বাংলাদেশের একটি প্রধান নদী। এটি হিমালয়ে উৎপন্ন গঙ্গানদীর প্রধান শাখা এবং বাংলাদেশের ২য় দীর্ঘতম নদী। বাংলাদেশের গুরুত্বপূর্ণ শহর রাজশাহী এই পদ্মার উত্তর তীরে অবস্থিত। পদ্মার সর্বোচ্চ গভীরতা ১,৫৭১ ফুট (৪৭৯ মিটার) এবং গড় গভীরতা ৯৬৮ফুট (২৯৫ মিটার)। বাংলাদেশে নদীটির দৈর্ঘ্য ১২০ কিলোমিটার, গড় প্রস্থ ১০ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পদ্মা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩২।


title: সিটারাম নদী

text:
সিটারাম নদী হল ইন্দোনেশিয়ার দীর্ঘতম নদী।নদীটির মোট দৈর্ঘ্য ৩০০ কিলোমিটার।নদীটি জাভা দ্বীপ-এ অবস্থিত।এই নদীর উপড় প্রায় ৫ মিলিওয়ন (৫০ লক্ষ) মানুষ নির্ভরশীল।
নদীটি পশ্চিম জাভায় প্রবাহীত হয়েছে।নদীটি ওয়াং পাহাড় থেকে উৎপন্ন হয়ে জাভা সাগর এ পতিত হয়েছে।এই প্রবাহ পথের দৈর্ঘ্য ৩০০ কিলোমিটার।
নদীটি বর্তমানে চরম ভাবে জল দূষণের শিকার।এক সমিক্ষা থেকে জানা গেছে নদীটি পৃথিবীর সবচেয়ে দূষিত নদী।


title: ছাং চিয়াং নদী

text: ছাং চিয়াং নদী (, ফিনিন: Cháng Jiāng) বা ইয়াং ৎসি চিয়াং নদী (ফিনিন:Yángzǐ Jiāng) এশিয়ার দীর্ঘতম এবং বিশ্বের মধ্যে তৃতীয় দীর্ঘতম নদী। নদীটি ছিংহাই-তিব্বত নামক বরফাবৃত মালভূমি অঞ্চলে উৎপত্তিলাভ করে থেকে দক্ষিণ-পশ্চিম, কেন্দ্ৰীয় এবং পূর্ব চীনের মধ্য দিয়ে বয়ে গিয়ে সাংহাইয়ের কাছে পূর্ব চীন সাগরে পতিত হয়েছে। এর মোট দৈর্ঘ্য প্ৰায় ৷ এই নদী চীনের এক-পঞ্চমাংশ অঞ্চলের পানির প্ৰধান উৎস এবং এই নদীর উপত্যকায় চীনের এক-তৃতীয়াংশ জনসংখ্যার বাস।


title: হিঙ্গল নদী

text: হিঙ্গল নদী দীর্ঘতম, যেটি বেলুচিস্তান জেলার সবচেয়ে দীর্ঘতম নদী হিসেবে পরিচিত। মূলত নদীটির মকরান উপকূলীয় সীমার মধ্য দিয়ে বায়ু প্রবাহিত হয় এবং উচ্চ পর্বত মধ্যে হ্যাঙ্গল উপত্যকা অবস্থিত।


title: চীনের ভূগোল

text: ছাংচিয়াং (চীনা লিপিতে: 长江 ফিনিন: Chang Jiang; ইংরেজি ভাষায়: Yangtze River) নদী চীনের দীর্ঘতম নদী। এর মোট দৈর্ঘ্য ৬৩০০ কিলোমিটার। আফ্রিকার নীল নদ আর দক্ষিণ আমেরিকার আমাজান নদীর পর ছাংচিয়াং নদী বিশ্বে তৃতীয় বৃহত্তম নদী। উঁচু পাহাড় আর গভীর গিরিখাদের মধ্য দিয়ে প্রবাহিত ছাংচিয়াং নদীর অববাহিকা পানি শক্তিসম্পদে সমৃদ্ধ। নদীটির মধ্য ও নিম্ন অববাহিকার আবহাওয়া উষ্ণ ও আর্দ্র; এখানে প্রচুর বৃষ্টি হয়। মাটি উর্বর বলে অঞ্চলটি চীনের একটি কৃষি ও শিল্প সমৃদ্ধ অঞ্চল ।


title: মিসিসিপি নদী

text: মিসিসিপি নদী (ইংরেজি Mississippi River) মার্কিন যুক্তরাষ্ট্রের দ্বিতীয় দীর্ঘতম নদী। এর নামকরণ করা হয়েছে অজিবওয়ে শব্দ "মিসি-জিবি" হতে যার অর্থ "মহা নদী"। এই নদীটিতে যুক্তরাষ্ট্রের দীর্ঘতম নদী মিজুরি পতিত হয়েছে। দুইটি নদীর দৈর্ঘ্য এক সাথে হিসাব করলে মিসিসিপি-মিজুরি উত্তর আমেরিকার দীর্ঘতম নদী (দৈর্ঘ্য ৬,২৭০ কিমি (৩,৯০০ মাইল) এবং বিশ্বের চতুর্থ দীর্ঘতম নদী। মিসিসিপির প্রধান শাখা নদী হল ওহাইও নদী।


title: কৃষ্ণা নদী

text: কৃষ্ণা নদী (, , , ), ভারতের দীর্ঘতম নদীগুলির মধ্যে অন্যতম। প্রায় ১৩০০ কিমি দীর্ঘ এই নদী মহারাষ্ট্র রাজ্যের মহাবালেশ্বর থেকে উদ্ভূত হয়ে পশ্চিম থেকে পূর্বদিকে বইতে থাকে এবং অন্ধ্রপ্রদেশ রাজ্যের হংসলাঢিবি গ্রামের কাছে বঙ্গোপসাগরে গিয়ে মেশে। এই দুটি রাজ্য ছাড়া কর্ণাটক রাজ্যের উপর দিয়েও এই নদী প্রবাহিত হয়। এই নদীর বদ্বীপ অঞ্চল ভারতের সবচেয়ে উর্বর অঞ্চল্গুলির মধ্যে পড়ে। প্রাচীন ইতিহাসের সাতবাহন বংশ আর ইক্ষ্বাকু সূর্যবংশের রাজারা এই অঞ্চলে রাজত্ব করে গেছেন। বিজয়ওয়াদা এই নদীর তীরে অবস্থিত শহরগুলির মধ্যে অন্যতম।


title: সিন্ধু নদ

text:
সিন্ধু নদ ( "দরিয়া-এ-সিন্ধ"; "সিন্ধু দরিয়াহ"; সংস্কৃত / "সিন্ধু"; "সিন্দ"; পাঞ্জাবী: سندھ / ਸਿੰਧ "সিন্ধ") পাকিস্তানের দীর্ঘতম এবং গুরুত্বপূর্ণ নদ এবং ভারত উপমহাদেশের গুরুত্বপূর্ণ নদনদীগুলোর একটি যার নাম অনুসারে ভারতের নাম ইংরেজিতে "ইন্ডিয়া" বা ফার্সিতে "হিন্দ"/"হিন্দুস্তান" হয়েছে।
সিন্ধু নদী (সিন্ধু নামেও পরিচিত) এশিয়ার অন্যতম দীর্ঘতম নদী। মানসরোবরের পার্শ্ববর্তী এলাকায় তিব্বতীয় মালভূমি থেকে উদ্গত হয়ে নদীটি জম্মু ও কাশ্মীরের লাদাখ অঞ্চলের মধ্য দিয়ে গিলগিট-বালতিস্তান ও হিন্দুকুশ সীমান্তের দিকে অগ্রসর হয় এবং তারপর সিন্ধে করাচির বন্দর নগরীর নিকটবর্তী আরব সাগরে মিলিত হবার জন্য সমগ্র পাকিস্তান জুড়ে দক্ষিণ অভিমুখে প্রবাহিত হয়। এটি পাকিস্তানের দীর্ঘতম নদীর এবং জাতীয় নদী।


title: সোভিয়েত–আফগান যুদ্ধ

text: আফগানিস্তানের ঘটনাবলি চলাকালে দক্ষিণ-পশ্চিম এশিয়ার রাজনৈতিক পরিস্থিতির ব্যাপক পরিবর্তন সাধিত হচ্ছিল। ১৯৭৯ সালের ফেব্রুয়ারিতে ইরানি বিপ্লবের ফলে মার্কিন-সমর্থিত ইরানের শাহ ক্ষমতাচ্যুত হন, যার ফলে মার্কিন যুক্তরাষ্ট্র একটি অন্যতম শক্তিশালী মিত্ররাষ্ট্রকে হারায়। এরপর মার্কিন যুক্তরাষ্ট্র পারস্য উপসাগর ও আরব সাগরে ২টি বিমানবাহী রণতরীসহ ২০টি যুদ্ধজাহাজ মোতায়েন করে, এবং মার্কিন যুক্তরাষ্ট্র ও ইরানের মধ্যে অবিরত হুমকি-ধামকি চলতে থাকে। ১৯৭৯ সালের মার্চে ইসরায়েল ও মিসরের মধ্যে মার্কিন মধ্যস্থতায় শান্তিচুক্তি স্বাক্ষরিত হয়। সোভিয়েত নেতৃবৃন্দ এই চুক্তিকে মার্কিন যুক্তরাষ্ট্রের জন্য একটি বড় সুবিধা বলে বিবেচনা করেন। তদুপরি, মার্কিন যুক্তরাষ্ট্র সৌদি আরবের কাছে ৫,০০০ এরও বেশিসংখ্যক ক্ষেপনাস্ত্র বিক্রি করে। এছাড়া ইরাকের সঙ্গে সোভিয়েত ইউনিয়নের আগেকার ঘনিষ্ঠ সম্পর্কেরও অবনতি ঘটতে থাকে। ১৯৭৮ সালের জুনে ইরাক পশ্চিমা বিশ্বের সঙ্গে বন্ধুত্বপূর্ণ সম্পর্ক গড়তে এবং ফরাসি ও ইতালীয় অস্ত্র ক্রয় করতে আরম্ভ করে, যদিও তখনও ইরাকের বেশিরভাগ অস্ত্রশস্ত্র সোভিয়েত ইউনিয়ন, ওয়ারশ চুক্তিভুক্ত দেশগুলো এবং চীন থেকেই আসত।


title: সোভিয়েত–আফগান যুদ্ধ

text: ১৯৭০-এর দশকের মাঝামাঝি সময়ে পাকিস্তানি গোয়েন্দা কর্মকর্তারা ব্যক্তিগতভাবে আফগানিস্তানের ইসলামপন্থী বিদ্রোহীদের সহায়তা প্রদানের জন্য মার্কিন যুক্তরাষ্ট্র ও তার মিত্র রাষ্ট্রগুলোকে চাপ দিতে থাকেন। পাকিস্তানি রাষ্ট্রপতি মুহম্মদ জিয়াউল হকের সময়ে পাকিস্তানের পারমাণবিক প্রকল্প এবং ১৯৭৯ সালের এপ্রিলে জুলফিকার আলী ভুট্টোর মৃত্যুদণ্ড কার্যকর করার কারণে মার্কিন রাষ্ট্রপতি জিমি কার্টারের প্রশাসনের সঙ্গে পাকিস্তানের সম্পর্কের অবনতি ঘটেছিল। তবে তা সত্ত্বেও কার্টার তাঁর জাতীয় নিরাপত্তা বিষয়ক উপদেষ্টা জিবিগন্যু ব্রেজেজিনস্কিকে ইরান সঙ্কটের পরিপ্রক্ষিতে পাকিস্তানের সঙ্গে সম্পর্কের উন্নয়ন ঘটানোর নির্দেশ দেন। মার্কিন গোয়েন্দা সংস্থা সিআইএ-র প্রাক্তন কর্মকর্তা রবার্ট গেটসের মতে, "বিশেষত ১৯৭৯ সালের মাঝামাঝি তৃতীয় বিশ্বে আরম্ভ হওয়া সোভিয়েত ও কিউবান আগ্রাসন প্রতিহত করার জন্য কার্টার প্রশাসন সিআইএ-র দ্বারস্থ হয়"। ১৯৭৯ সালের মার্চে সিআইএ মার্কিন যুক্তরাষ্ট্রের জাতীয় নিরাপত্তা পরিষদের বিশেষ সমন্বয় কমিটির কাছে আফগানিস্তানে গুপ্ত অভিযান পরিচালনার বিষয়ে বেশ কয়েকটি পথ তুলে ধরে। ৩০ মার্চে অনুষ্ঠিত এক বৈঠকে মার্কিন প্রতিরক্ষা মন্ত্রণালয়ের প্রতিনিধি ওয়াল্টার স্লোকোম্বে প্রশ্ন করেন যে "আফগান বিদ্রোহ অব্যাহত রাখার কোনো প্রয়োজনীয়তা আছে কি যাতে করে সোভিয়েতদের একটি 'ভিয়েতনামি পাঁকে' আটকে ফেলা যায়?" মন্তব্যটি স্পষ্ট করতে বলা হলে স্লোকোম্বে ব্যাখ্যা করেন: "আসলে সম্পূর্ণ ধারণাটি ছিল এরকম যে যদি সোভিয়েতরা আফগানিস্তান আক্রমণ করে, তাহলে তারা যেন সেখানে আটকা পড়ে যায় এটা নিশ্চিত করার মধ্যেই আমাদের স্বার্থ নিহিত ছিল"। তবে তা সত্ত্বেও ৫ এপ্রিলে জাতীয় গোয়েন্দা কর্মকর্তা আর্নল্ড হোরেলিক সতর্ক করে দেন যে: "গুপ্ত কার্যক্রমের ফলে সোভিয়েতদের ক্ষয়ক্ষতি বৃদ্ধি পাবে এবং অনেক দেশে তাদের বিরুদ্ধে মুসলিম জনমত গঠিত হবে। ঝুঁকির বিষয়টি হচ্ছে বড়মাত্রার মার্কিন গুপ্ত সহায়তা প্রকল্প সোভিয়েতদেরকে আরো প্রত্যক্ষ ও জোরালোভাবে হস্তক্ষেপ করতে অনুপ্রাণিত করতে পারে, যেটি আমাদের উদ্দেশ্য নয়।"


title: সোভিয়েত–আফগান যুদ্ধ

text:
আফগান যুদ্ধ (১৯৭৯–১৯৮৯) ১৯৭৯ সালের ২৪ ডিসেম্বর থেকে ১৯৮৯ সালের ১৫ ফেব্রুয়ারি পর্যন্ত সোভিয়েত ইউনিয়ন ও আফগানিস্তান গণতান্ত্রিক প্রজাতন্ত্র এবং আফগান মুজাহিদদের মধ্যে সংঘটিত হয়। ১৯৭৯ সালের ২৪ ডিসেম্বর আফগানিস্তানে সোভিয়েত সৈন্য প্রবেশের মধ্য দিয়ে এই যুদ্ধ আরম্ভ হয়, আর ১৯৮৯ সালের ১৫ ফেব্রুয়ারি আফগানিস্তান থেকে সর্বশেষ সোভিয়েত সৈন্য প্রত্যাহারের মধ্য দিয়ে যুদ্ধের সমাপ্তি ঘটে। এই যুদ্ধে প্রায় ৬ থেকে ২০ লক্ষ আফগান প্রাণ হারায়, যাদের অধিকাংশই ছিল বেসামরিক নাগরিক।
সোভিয়েত সৈন্যদের প্রবেশের আগে ১৯৭৮ সালে একটি অভ্যুত্থানের মাধ্যমে পিডিপিএ আফগানিস্তানের ক্ষমতা দখল করে এবং নূর মুহম্মদ তারাকী রাষ্ট্রপতি পদে আসীন হন। দলটি দেশজুড়ে চরম আধুনিকায়ন ও সংস্কার কার্যক্রম আরম্ভ করে, যেগুলো বিশেষত প্রাচীনপন্থী গ্রাম্য জনসাধারণ এবং প্রতিষ্ঠিত ক্ষমতার কাঠামোর অধিকারীদের মধ্যে মোটেই জনপ্রিয় ছিল না। আফগান সরকার কঠোরভাবে বিরোধিতা দমন করে, হাজার হাজার লোককে গ্রেপ্তার করে এবং প্রায় ২৭,০০০ রাজনৈতিক বন্দিকে মৃত্যুদণ্ড প্রদান করে। এর প্রতিক্রিয়ায় অনেকগুলো সরকারবিরোধী সশস্ত্র দল গঠিত হয় এবং ১৯৭৯ সালের এপ্রিলে আফগানিস্তানের বড় একটি অংশ জুড়ে বিদ্রোহ দেখা দেয়। তদুপরি, আফগান সরকার অন্তদ্বন্দ্বের কারণে অস্থিতিশীল ছিল এবং ১৯৭৯ সালের সেপ্টেম্বরে হাফিজুল্লাহ আমিনের সমর্থকেরা তারাকীকে ক্ষমতাচ্যুত করে আমিনকে রাষ্ট্রপতি পদে অধিষ্ঠিত করে। ক্রমে খারাপ হতে থাকা দ্বিপাক্ষিক সম্পর্ক এবং আফগানিস্তানে ব্যাপক বিদ্রোহের কারণে লিওনিদ ব্রেজনেভের নেতৃত্বে সোভিয়েত সরকার ১৯৭৯ সালের ২৪ ডিসেম্বর আফগানিস্তানে সোভিয়েত ৪০তম আর্মি মোতায়েন করে। রাজধানী কাবুলে পৌঁছানোর পর সোভিয়েত সৈন্যরা একটি অভ্যুত্থানের নাটক করে রাষ্ট্রপতি আমিনকে হত্যা করে এবং একটি প্রতিদ্বন্দ্বী উপদলের সদস্য সোভিয়েতপন্থী বাবরাক কারমালকে ক্ষমতায় বসায়।
১৯৮০ সালের জানুয়ারিতে ৩৪টি মুসলিম রাষ্ট্রের পররাষ্ট্রমন্ত্রীগণ আফগানিস্তান থেকে "সোভিয়েত সৈন্যদের তাৎক্ষণিক, জরুরি এবং নি:শর্ত প্রত্যাহারের" দাবি জানিয়ে প্রস্তাব পেশ করে, অন্যদিকে জাতিসংঘের সাধারণ পরিষদে ১০৪–১৮ ভোটে আফগানিস্তানে সোভিয়েত হস্তক্ষেপের বিরুদ্ধে প্রতিবাদ প্রস্তাব গৃহীত হয়। আফগান বিদ্রোহীরা প্রতিবেশী পাকিস্তান ও চীনে সামরিক প্রশিক্ষণ লাভ করে এবং মার্কিন যুক্তরাষ্ট্র ও পারস্য উপসাগরীয় আরব রাজ্যগুলো থেকে বিপুল আর্থিক সহায়তা প্রাপ্ত হয়।
সোভিয়েত সৈন্যরা আফগানিস্তানের শহর ও যোগাযোগ কেন্দ্রগুলো দখল করে, অন্যদিকে মুজাহিদিনরা আফগানিস্তানের যে ৮০ শতাংশ ভূমি আফগান সরকার ও সোভিয়েত নিয়ন্ত্রণের বাইরে ছিল সেসব অংশে ছোট ছোট দলে ভাগ হয়ে গেরিলা যুদ্ধ আরম্ভ করে। সোভিয়েতরা আফগান বিদ্রোহী ও বেসামরিক জনগণকে কঠোরভাবে মোকাবেলা করার জন্য বিমানশক্তি ব্যবহার করে, মুজাহিদিনদের নিরাপদ আশ্রয় লাভের সুযোগ না দেয়ার উদ্দেশ্য গ্রামের পর গ্রাম মাটিতে মিশিয়ে দেয়, সেচ খালগুলো ধ্বংস করে এবং লক্ষ লক্ষ ভূমি মাইন ছড়িয়ে দেয়।
১৯৮০-এর দশকের মাঝামাঝি সময়ে আফগানিস্তানে সোভিয়েত সৈন্যসংখ্যা ১,০৮,০০০-এ বর্ধিত করা হয় এবং দেশব্যাপী সংঘর্ষ বৃদ্ধি পায়, কিন্তু এই যুদ্ধের ফলে সোভিয়েত ইউনিয়ন বিপুল সামরিক ও কূটনৈতিক ক্ষয়ক্ষতির সম্মুখীন হয়। ১৯৮৭ সালের মাঝামাঝিতে সংস্কারপন্থী নেতা মিখাইল গর্বাচেভের নেতৃত্বাধীন সোভিয়েত সরকার আফগানিস্তান থেকে সৈন্য প্রত্যাহারের ঘোষণা দেয়। ১৯৮৮ সালের ১৫ মে আফগানিস্তান থেকে চূড়ান্তভাবে সোভিয়েত সৈন্য প্রত্যাহার আরম্ভ হয় এবং ১৯৮৯ সালের ১৫ ফেব্রুয়ারি শেষ হয়। এই যুদ্ধের দীর্ঘ ব্যাপ্তির জন্য এটিকে কখনো কখনো পশ্চিমা গণমাধ্যমে "সোভিয়েত ইউনিয়নের ভিয়েতনাম যুদ্ধ" বা "ভল্লুকের ফাঁদ" হিসেবে অভিহিত করা হয়, এবং যুদ্ধটিকে সোভিয়েত ইউনিয়নের পতনের একটি অন্যতম কারণ হিসেবে বিবেচনা করা হয়।


title: সোভিয়েত–আফগান যুদ্ধ

text: ১৯৮০-এর দশকের মাঝামাঝি সময়ে মার্কিন যুক্তরাষ্ট্র, পাকিস্তান, সৌদি আরব, যুক্তরাজ্য, মিসর, চীন ও অন্যান্য রাষ্ট্রের সমর্থনপুষ্ট আফগান মুজাহিদরা মস্কোর সামরিক ক্ষয়ক্ষতি বৃদ্ধি করে এবং আন্তর্জাতিক সম্পর্কের অবনতি ঘটায়। মার্কিন যুক্তরাষ্ট্র আফগান যুদ্ধকে স্নায়ুযুদ্ধের একটি অবিচ্ছেদ্য অংশ হিসেবে বিবেচনা করে এবং মার্কিন গোয়েন্দা সংস্থা সিআইএ অপারেশন সাইক্লোন নামক একটি কর্মসূচিতে পাকিস্তানি গোয়েন্দা সংস্থাগুলোর মাধ্যমে সোভিয়েতবিরোধী যোদ্ধাদের সহায়তা প্রদান করে।


title: আফগানিস্তান যুদ্ধ (১৯৭৮–বর্তমান)

text:
আফগানিস্তান যুদ্ধ ১৯৭৮ সালের ২৭ এপ্রিল সাউর বিপ্লব নামে পরিচিত একটি সামরিক অভ্যুত্থানের মাধ্যমে পিডিপিএ কর্তৃক ক্ষমতা দখলের মধ্য দিয়ে আরম্ভ হয়। ক্ষমতা লাভের পরপরই আফগানিস্তানের অধিকাংশ অঞ্চলে পিডিপিএ সরকারের বিরুদ্ধে বিদ্রোহ দেখা দেয়। ১৯৭৯ সালের ডিসেম্বরে সোভিয়েত ইউনিয়ন আফগানিস্তানে চলমান গৃহযুদ্ধে হস্তক্ষেপ করলে আফগান যুদ্ধ (১৯৭৯–১৯৮৯) শুরু হয়। মুজাহিদিন নামে পরিচিত প্রতিরোধ যোদ্ধারা সোভিয়েতদের বিরুদ্ধে যুদ্ধ করে। কিছু মুজাহিদ দল পাকিস্তানের মাধ্যমে মার্কিন যুক্তরাষ্ট্র ও সৌদি আরব থেকে সহায়তা লাভ করে। ১৯৮৯ সালের ফেব্রুয়ারিতে সোভিয়েতরা আফগানিস্তান থেকে সৈন্য প্রত্যাহার করে নেয়। তিন বছর পর ১৯৯২ সালে কাবুলের পতনের মধ্য দিয়ে সোভিয়েত-সমর্থিত আফগান কমিউনিস্ট সরকারের পতন ঘটে।
১৯৯২ সালে আফগান রাজনৈতিক দলগুলো পেশোয়ারে একটি চুক্তিতে স্বাক্ষরের মাধ্যমে আফগানিস্তান ইসলামি রাষ্ট্র প্রতিষ্ঠা করে এবং একটি অন্তর্বর্তীকালীন সরকার নিযুক্ত করে। আফগান নেতা গুলবুদ্দিন হেকমতিয়ার এই চুক্তির বিরোধী ছিলেন এবং তিনি পাকিস্তানি সহায়তায় কাবুলের ওপর বোমাবর্ষণ আরম্ভ করেন। তাছাড়া কাবুলের কিয়দংশের ওপর নিয়ন্ত্রণ প্রতিষ্ঠাকারী তিনটি মিলিশিয়া বাহিনী একে অপরের বিরুদ্ধে তীব্র যুদ্ধে লিপ্ত হয়। পাকিস্তান, ইরান, সৌদি আরব, ভারত ও উজবেকিস্তানের মতো স্থানীয় ক্ষমতাধর রাষ্ট্রগুলোর প্রত্যেকেই ভূকৌশলগত দিক থেকে গুরুত্বপূর্ণ আফগানিস্তানের ওপর প্রভাব বিস্তারের জন্য এসব মিলিশিয়ার কোনো একটিকে সমর্থন এবং কোনো কোনো ক্ষেত্রে নিয়ন্ত্রণ করে। এসময় কাবুল এবং আরো কিছু বড় শহরে তীব্র যুদ্ধ হলেও সোভিয়েত ও কমিউনিস্ট আফগান সরকারের প্রচণ্ড বোমাবর্ষণে বিধ্বস্ত গ্রামাঞ্চল এসময় অপেক্ষাকৃত শান্ত থাকে। ১৯৯৫ সালের প্রথমদিকে আফগানিস্তানের প্রতিরক্ষামন্ত্রী আহমদ শাহ মাসুদ কাবুলে এসব মিলিশিয়ার অধিকাংশকেই পরাজিত করতে সক্ষম হন এবং রাজধানীতে কিছুটা শৃঙ্খলা ফিরিয়ে আনেন। এসময় তালিবানরা একটি নতুন শক্তি হিসেবে কাবুলকে হুমকির সম্মুখীন করে।
১৯৯৪ সালে তালিবান প্রাথমিকভাবে দক্ষিণ আফগানিস্তানের কান্দাহারে একটি নতুন শক্তি হিসেবে আবির্ভূত হয় এবং আফগান সরকারের নিয়ন্ত্রণ-বহির্ভূত অনেকগুলো মধ্যাঞ্চলীয় ও দক্ষিণাঞ্চলীয় প্রদেশ দখল করে নেয়। ১৯৯৫ সালের প্রথমদিকে তারা কাবুলের বিরুদ্ধে একটি বড় ধরনের আক্রমণ চালায়, কিন্তু মাসুদের সৈন্যদের নিকট শোচনীয়ভাবে পরাজিত হয় এবং অনেক বিশ্লেষক এটিকে সংগঠনটির সমাপ্তি হিসেবে ধারণা করেন। কিন্তু ১৯৯৬ সালের মধ্যে তারা পাকিস্তানি গোলন্দাজ বাহিনীর বিপুল সহায়তা এবং সৌদি আরবের আর্থিক সহযোগিতায় পুনর্গঠিত হয়। ১৯৯৬ সালের সেপ্টেম্বরে তারা কাবুলে ক্ষমতা দখল করে এবং আফগানিস্তান ইসলামি আমিরাত প্রতিষ্ঠা করে। পাকিস্তানি সেনাবাহিনীর সামরিক সহায়তা এবং হাজার হাজার আরব ও মধ্য এশীয় আল কায়েদা যোদ্ধার সমর্থনপুষ্ট তালিবান আমিরাতের বিরুদ্ধে একটি সামরিক-রাজনৈতিক প্রতিরোধ শক্তি হিসেবে মাসুদের নেতৃত্বে সংযুক্ত ইসলামি ফ্রন্ট (নর্দার্ন অ্যালায়েন্স) গঠিত হয়।
২০০১ সালে মার্কিন যুক্তরাষ্ট্রে ১১ সেপ্টেম্বর হামলার পর ন্যাটো আফগানিস্তান আক্রমণ করে। এই আক্রমণের উদ্দেশ্য ছিল আল কায়েদাকে পরাজিত করা, তালিবানকে ক্ষমতা থেকে অপসারণ এবং আফগানিস্তানে একটি স্থিতিশীল গণতান্ত্রিক রাষ্ট্রের সৃষ্টি। এসব উদ্দেশ্যের কিছু পূরণ হলেও আফগানিস্তানে মার্কিন-নেতৃত্বাধীন হস্তক্ষেপ একটি প্রলম্বিত যুদ্ধরূপে এখন পর্যন্ত চলমান।


title: তৃতীয় ইঙ্গ-আফগান যুদ্ধ

text: তৃতীয় ইঙ্গ-আফগান যুদ্ধ (পশতু ভাষা : د افغان-انګرېز درېمه جګړه), তৃতীয় আফগান যুদ্ধ নামেও পরিচিত, যুদ্ধ শুরু হয় ৬ই মে ১৯১৯ সালে এবং শেষ হয় ৮ই আগস্ট ১৯১৯ সালে একটি যুদ্ধবিরতির মাধ্যমে। ব্রিটিশ লেখক মাইকেল বারথোর্প এর ভাষ্য অনুযায়ী, এটি একটি ছোট যুদ্ধকৌশলী জয় ছিল ব্রিটিশদের জন্য কারন আফগানিস্তান আমিরাত এবং ব্রিটিশ ভারত এর মধ্যে ডুরান্ড সীমা রাজনৈতিকভাবে পুর্ননিশ্চিত হয়েছিল এবং আফগানরা রাজী হয়েছিল ব্রিটিশ খন্ডে আর যুদ্ধে না যাবার। আফগানরা সম্পূর্ণরূপে স্বাধীন রাষ্ট্র হিসেবে নিজেদের পররাষ্ট্র নীতি পুনরায় শুরু করে।


title: আফগানিস্তান

text: ১৭৪৭ সালে আহমদ শাহ দুররানি কান্দাহার শহরকে রাজধানী করে এখানে দুররানি সাম্রাজ্যের পত্তন করেন । তখন থেকে ১৯৭৩ সাল পর্যন্ত আফগানিস্তান একটি রাজতন্ত্র ছিল। এরই মাঝে দেশের রাজধানী কান্দাহার থেকে কাবুলে স্থানান্তরিত করা হয় এবং দেশটি প্রতিবেশী রাষ্ট্রগুলির কাছে অনেক অঞ্চল হারায়। ১৯শ শতকে দেশটি ব্রিটিশ ভারতীয় সাম্রাজ্য ও রুশ সাম্রাজ্যের মধ্যে এক বিরাট খেলার মধ্যবর্তী ক্রীড়ানক রাষ্ট্রে পরিণত হয়। ১৯৭৩ সালে একটি সামরিক অভ্যুত্থানে সামরিক অফিসারেরা রাজার পতন ঘটান এবং একটি প্রজাতন্ত্র গঠন করেন। ১৯১৯ সালে তৃতীয় ব্রিটিশ-আফগান যুদ্ধশেষে আফগানিস্তান দেশটি ব্রিটেন থেকে সম্পূর্ণ স্বাধীনতা লাভ করে। ১৯৭০-এর দশকের শেষের দিকে আফগানিস্তানে এক দীর্ঘ রক্তক্ষয়ী গৃহযুদ্ধ শুরু হয়। গৃহযুদ্ধে হস্তক্ষেপের অভিপ্রায়ে ১৯৭৯ সালে সোভিয়েত ইউনিয়ন আফগানিস্তান আক্রমণ করে এবং সোভিয়েত-আফগান যুদ্ধ শুরু হয়। ১৯৮৯ সালে সোভিয়েতরা আফগানিস্তান থেকে সৈন্য প্রত্যাহার করে নেয় এবং এর সাথে সাথে দেশটিতে আবার গৃহযুদ্ধ শুরু হয়ে যায়। ১৯৯৬ সালে তালেবান নামের একটি মুসলিম মৌলবাদী গোষ্ঠী কাবুলের দখল নেয়। তালেবান সন্ত্রাসবাদী দল আল-কায়েদাকে আফগানিস্তানে আশ্রয় দেয়। ১১ই সেপ্টেম্বর, ২০০১-এর সন্ত্রাসী হামলার পর মার্কিন যুক্তরাষ্ট্র আফগানিস্তান আক্রমণ করে এবং ২০০১-এর শেষে তালেবানদের উৎখাত করে। ২০০৪ সালে আফগানিস্তানের সংবিধান নতুন করে লেখা হয় এবং একটি রাষ্ট্রপতি-ভিত্তিক গণতান্ত্রিক সরকারব্যবস্থা চালু হয়।


title: পাকিস্তানের বৈদেশিক সম্পর্কসমূহ

text: ১৯৪৭ সালে স্বাধীনতার পর থেকেই, পাকিস্তানের সাথে প্রতিবেশী সোভিয়েত ইউনিয়নের সম্পর্ক ভালো নয়। এর প্রধান কারণ সোভিয়েত ইউনিয়নের সাথে ভারত ও আফগানিস্তানের সুসম্পর্ক। ১৯৪৭ থেকে ১৯৯১ পর্যন্ত, সোভিয়েতের সমর্থন বরাবর ছিল ভারতের দিকে, বিশেষত কাশ্মীর ইস্যু-তে। কাশ্মীর বিবাদ কে কেন্দ্র করেই ভারত ও পাকিস্তানের মধ্যে তিনটি যুদ্ধ হয়, যার সর্বশেষ নজির ১৯৯৯ সালের কার্গিল যুদ্ধ। এরপর ষাটের দশকে, দুরান্দ সীমান্ত কে কেন্দ্র করে আফগানিস্তান এর সাথে পাকিস্তানের সম্পর্ক খারাপ হয়। পাকিস্তানের সাথে সৌদি আরব, ইরান আর চীন দেশের সম্পর্ক বিশেষ গুরত্বপূর্ণ। স্নায়ুযুদ্ধ পরবর্তী যুগে, চীন আর পোল্যান্ড এর সাথে পাকিস্তান এর সম্পর্ক ভালো হয়। এই তিন দেশের জোটের মূল উদ্দেশ্য ছিল এশিয়া ও ইউরোপ এ সোভিয়েতের প্রভাব বিস্তার রুখে দেওয়া। মার্কিন যুক্তরাষ্ট্রের সাথে পাকিস্তান এর সম্পর্ক বরাবর পরিবর্তনশীল।


title: আফগানিস্তান–বাংলাদেশ সম্পর্ক

text: ২০১০ সালে আফগানিস্তান ও পাকিস্তানে নিযুক্ত সাবেক মার্কিন বিশেষ দূত রিচার্ড হোলব্রুক বাংলাদেশকে আফগানিস্তানে যুদ্ধ সৈন্য পাঠানোর জন্য অনুরোধ করেন। এর কিছু দিন পর সাইট ইনস্টিটিউট "Afghan Taliban reacts to US requesting troops from Bangladesh" শিরোনামে একটি প্রতিবেদন প্রকাশ করে। দুইদিন পর, মার্কিন দূতাবাস ঢাকায় সংবাদ সম্মেলন এ পুনরায় অনুরোধ জানিয়ে বলেন "মার্কিন যুক্তরাষ্ট্র আফগানিস্তানে বৈশ্বিক শান্তি ও স্থিতিশীলতার জন্য বাংলাদেশের অংশগ্রহণের বিষয়ে তার তীব্রতর করেছে"। ঐ সময়ে বাংলাদেশের সাধারন মানুষ সহ বিভিন্ন রাজনৈতিক দল ঐকমত পোষণ করেছিলেন যে জাতিসংঘের ম্যান্ডেট ছাড়া আফগানিস্তানে বাংলাদেশের সৈন্য পাঠানো উচিত না। পরবর্তীতে, বাংলাদেশ সরকার ঘোষণা করে যে তারা আফগানিস্তানে সৈন্য পাঠাবেনা কিন্তু বাংলাদেশ যুদ্ধ বিধ্বস্ত দেশ পুনর্বাসন এবং পুনর্নির্মাণের সহায়তা প্রদান করতে চায়।


title: বিশ্বের ইতিহাস

text: ১৯৪৯ সালের ৪ঠা এপ্রিল উত্তর আটলান্টিক চুক্তিভিত্তিক সংস্থা তথা নেটো (North Atlantic Treaty Organization, NATO) প্রতিষ্ঠিত হয়; এর সদর দপ্তর বেলজিয়ামের ব্রাসেল্‌সে অবস্থিত ছিল। এটি ছিল মার্কিন যুক্তরাষ্ট্র, কানাডা এবং বেশ কিছু পশ্চিম ইউরোপীয় রাষ্ট্রের মধ্যে যেকোন বহিরাক্রমণ প্রতিরোধের জন্য সৃষ্ট একটি সামরিক মৈত্রী। একই বছরে চীনের মূল ভূখন্ডে মাও সে তুংয়ের নেতৃত্বে সাম্যবাদীরা ক্ষমতায় আরোহণ করে। ১৯৫০ থেকে ১৯৫৩ সাল পর্যন্ত কোরীয় যুদ্ধ শুরু হয়। চীনের মদদে উত্তর কোরিয়া দক্ষিণ কোরিয়াকে আক্রমণ করে। মার্কিন যুক্তরাষ্ট্র দক্ষিণ কোরিয়াকে সামরিক সমর্থন দেয়। ১৯৫৩ সালে সোভিয়েত নেতা স্তালিনের মৃত্যু হয়। ১৯৫৫ সালে সোভিয়েত ইউনিয়ন সাম্যবাদী রাষ্ট্রগুলির সাথে মিলে একটি মৈত্রী গঠন করে, যার নাম ছিল ওয়ারস’ চুক্তি। মার্কিন ও সোভিয়েত দুই পরাশক্তিই পারমাণবিক অস্ত্রশস্ত্রের এক বিশাল ভাণ্ডার গড়ে তোলে। ১৯৫৮ সালে মার্কিন যুক্তরাষ্ট্রের সন্নিকটে অবস্থিত রাষ্ট্র কিউবাতে ফিদেল কাস্ত্রো একনায়ক হিসেবে ক্ষমতায় আসেন এবং সোভিয়েত ইউনিয়নের সাথে মৈত্রী স্থাপন করেন। এর সূত্র ধরে ১৯৬২ সালে আরেকটি সংকটের সৃষ্টি হয়। সে বছর কাস্ত্রো তাঁর দেশে সোভিয়েত ইউনিয়নকে ক্ষেপণাস্ত্র উৎক্ষপণকেন্দ্র নির্মাণের অনুমতি দেন। মার্কিন যুক্তরাষ্ট্রের তৎকালীন রাষ্ট্রপতি জন এফ কেনেডি মার্কিন নৌবাহিনীকে কিউবাকে অবরোধের আদেশ দেন। শেষ পর্যন্ত সোভিয়েতরা ক্ষেপণাস্ত্রকেন্দ্র নির্মাণ প্রকল্পটি প্রত্যাহারে সম্মত হয়। পারমাণবিক যুদ্ধ যাতে শুরু না হয়, সেজন্য সোভিয়েত নেতা নিকিতা ক্রুশ্চেভের আদেশে ক্ষেপণাস্ত্রবহনকারী সোভিয়েত জাহাজগুলি ফেরত নিয়ে আসা হয়। অন্যদিকে ১৯৬০ সাল থেকে রুশ-চীনা সম্পর্কে ফাটল ধরা শুরু হয়।


title: জে এফ আর জ্যাকব

text: জ্যাকব-ফারজ-রাফায়েল "জেএফআর" জ্যাকব (জন্ম: ১৯২৩ - মৃত্যু: ১৩ জানুয়ারি, ২০১৬) ভারতীয় সেনাবাহিনীর একজন উচ্চপদস্থ কর্মকর্তা ছিলেন। ১৯৭১ সালে সংগঠিত বাংলাদেশের স্বাধীনতা যুদ্ধ এবং ভারত-পাকিস্তান যুদ্ধে তাঁর অসামান্য অবদানের জন্য তিনি বিখ্যাত হয়ে আছেন। লেফটেন্যান্ট জেনারেল পদ হতে অবসরগ্রহণকারী জেনারেল জ্যাকব ১৯৭১ সালে মেজর জেনারেল হিসেবে ভারতীয় সেনাবাহিনীর পূর্বাঞ্চলীয় কমান্ডের চিফ অব স্টাফের দায়িত্ব পালন করেন। ৩৬ বছরের সেনাবাহিনী জীবনে তিনি ২য় বিশ্বযুদ্ধ এবং ১৯৬৫ সালের ভারত-পাকিস্তান যুদ্ধে অংশগ্রহণ করেন। তিনি "জে.এফ.আর জ্যাকব" এবং "জেনারেল জ্যাকব" নামেও পরিচিত।


title: পরমশিব প্রভাকর কুমারমঙ্গল

text: ১৯৬৩ সালের মে মাসে পরমশিব জেনারেল পদে ইস্টার্ন কমান্ডের অধিনায়ক হিসেবে নিয়োগ পান। ১৯৬৪ সালের নভেম্বরে তিনি সেনাবাহিনীর ডেপুটি প্রধান হন এবং ১৯৬৫ সালের ১৫ই জানুয়ারি তিনি সেনাবাহিনীর ভাইস প্রধান হন। ৮ জুন ১৯৬৬ সালে, জেনারেল কুমারমঙ্গল সেনাবাহিনীর প্রধান হিসেবে, সম্মানজনক পদে প্রথম ভারতীয় গোলন্দাজ অফিসার এবং প্যারাট্রপারের দায়িত্ব নেন। সেনাপ্রধান হিসেবে তার মেয়াদ অকীর্তিত হলেও পুনর্গঠন সেবা, অস্ত্রশস্ত্রের আধুনিকীকরণ, প্রশিক্ষণ এবং কৌশলপদ্ধতি যা তিনি ১৯৬৫-এর যুদ্ধ থেকে অর্জন করেছেন তা ছিল পরিশ্রান্তকর। ৭ জুন, ১৯৬৯ সালে অবসর গ্রহণের আগমুহূর্ত পর্যন্ত তিনি টানা ৩৬ বছর ভারতীয় সেনাবাহিনীতে কর্মরত ছিলেন। ১৯৭০ সালে তিনি পদ্মবিভূষণ পদকে ভূষিত হন।


title: বিক্রম সিং

text:
বিক্রম সিং ভারতীয় সেনাবাহিনীর একজন জেনারেল ছিলেন যিনি ৩১ মে ২০১২ থেকে ৩১ জুলাই ২০১৪ মেয়াদে সেনাপ্রধান হিসেবে দায়িত্ব পালন করেন। সেনাবাহিনী প্রধান হওয়ার আগে বিক্রম ইস্টার্ন কমান্ডের অধিনায়ক ছিলেন। শিখ হিসেবে বিক্রম দ্বিতীয় জেনারেল (যোগীন্দার যশবন্ত সিং এর পর) যিনি সেনাপ্রধানের পদ পর্যন্ত আসতে পেরেছিলেন। বিক্রম সেনাবাহিনী প্রধান থাকাকালীন তিন সেনাস্টাফ প্রধানদের সভার সভাপতিত্বও করেন।
১৯৭২ সালের ৩১ মার্চ বিক্রম শিখ লাইট ইনফ্যান্ট্রি রেজিমেন্টে কমিশনপ্রাপ্ত হন, তিনি ন্যাশনাল ডিফেন্স একাডেমী'তে ৪০তম ব্যাচে প্রশিক্ষণরত ছিলেন। বিক্রম পদাতিক বিদ্যালয়ে 'সেরা পদাতিক তরুণ কর্মকর্তা' হওয়ার গৌরব অর্জন করেছিলেন; এছাড়া তিনি কমান্ডো কোর্স এবং ট্যাকটিক্স কোর্সেও ভালো ফলাফল করেন। পদাতিক বিদ্যালয়ে পরে তিনি প্রশিক্ষক হয়ে যান।


title: মীর শওকত আলী

text: বাংলাদেশ সেনাবাহিনীর পুনর্গঠনে তিনি সক্রিয় ভূমিকা পালন করেন। তিনি পার্বত্য চট্টগ্রামে ইনফ্যান্ট্রি ব্রিগেড গঠন করে এর কমান্ডারের দায়িত্ব পালন করেন। সেনাবাহিনীর বিভিন্ন গুরুত্বপূর্ণ দায়িত্বের মধ্যে চিফ অব জেনারেল স্টাফ, ৫৫ পদাতিক ডিভিশনের জেনারেল অফিসার কমান্ডিং (জিওসি), রাষ্ট্রপতি জিয়াউর রহমানের প্রিন্সিপাল স্টাফ অফিসার পদে দায়িত্ব পালন করেন। ১৯৮১ সালে তিনি লেফটেন্যান্ট জেনারেল হিসেবে অবসর নেন।


title: বিপিন চন্দ্র জোশী

text:
বিপিন চন্দ্র জোশী ভারতীয় সেনাবাহিনীর একজন জেনারেল ছিলেন, তিনি ১৭তম ভারতীয় সেনাবাহিনী প্রধান হিসেবে ১৯৯৩ থেকে তার মৃত্যু পর্যন্ত (১৯৯৪) ছিলেন। তার জন্ম উত্তরখণ্ডের পিতোরাগড়ে।
হার্ট এ্যাটাকে আক্রান্ত হয়ে জেনারেল বিপিন চন্দ্র ১৯৯৪ সালের ১৯ নভেম্বর দিল্লীর সামরিক হাসপাতালে মারা যান। ১৯৯৫ সালে তার অবসরে যাওয়ার কথা ছিলো। আজ পর্যন্ত ভারতের তিনিই একমাত্র সেনাপ্রধান যিনি চাকুরীরত অবস্থায় মারা যান।


title: রাজেন্দ্রসিংজি জাদেজা

text: কোদানদেরা মদপ্পা ক্যারিয়াপ্পার পরে জাদেজাই ছিলেন সবচেয়ে উর্ধ্বতন কর্মকর্তা; ক্যারিয়াপ্পা অবসরে গমন করলে জেনারেল জাদেজা ১৪ জানুয়ারী ১৯৫৩ তারিখে কমান্ডার-ইন-চীফ অব দ্যা ইন্ডিয়ান আর্মি নিযুক্ত হন। ১৯৫৫ সালের ১ এপ্রিল 'কমান্ডার-ইন-চীফ অব দ্যা আর্মি' পদটি 'চীফ অব দ্যা আর্মি স্টাফ' নামে পরিবর্তিত হয়ে যায়; ঠিক এই অনুযায়ীই জেনারেল রাজেন্দ্রসিংজি ভারতীয় সেনাবাহিনীর প্রথম প্রধান বিবেচিত হন। ১৯৫৫ সালের ১৪ই মে পর্যন্ত জেনারেল রাজেন্দ্রসিংজি সেনাপ্রধানের দায়িত্বে ছিলেন এবং তিনি জেনারেল এসএম শ্রীনাগেশ দ্বারা স্থলাভিষিক্ত হন। জেনারেল রাজেন্দ্রসিংজি ১৯৬৪ সালের ১ জানুয়ারী মারা যান।


title: ফিলিপ ক্যাম্পোজ

text: লেঃ জেনারেল (অবঃ) ফিলিপ ক্যাম্পোজ ভারতীয় সেনাবাহিনীর সাবেক উপ প্রধান। চল্লিশ বছরের সেনা জীবন শেষে তিনি ২০১৫ সালে অবসরে যান। উপ সামরিকপ্রধান হওয়ার আগে ফিলিপ পশ্চিমাঞ্চলীয় সৈন্যবাহিনীর প্রধান অধিনায়ক ছিলেন। তিনি মেকানাইজ্ড পদাতিক রেজিমেন্টের কর্নেল সেনানায়ক (কর্নেল কমান্ড্যান্ট) ছিলেন।


title: রাজেন্দ্রসিংজি জাদেজা

text:
জেনারেল মহারাজ শ্রী রাজেন্দ্রসিংজি জাদেজা (১৫ জুন ১৮৯৯ - ১ জানুয়ারী ১৯৬৪) ভারতীয় সেনাবাহিনীর প্রথম প্রধান (চীফ অব দ্যা আর্মি স্টাফ) ছিলেন, তিনি ছিলেন জেনারেল কোদানদেরা মদপ্পা কারিয়াপ্পা'র পর দ্বিতীয় ভারতীয় যিনি ভারতীয় সেনাবাহিনীর সর্বোচ্চ পদে আসীন হন, তার সর্বোচ্চ পদটি ইংরেজি কমান্ডার-ইন-চীফ থেকে চীফ অব দ্যা আর্মি স্টাফ করা হয়।
১৯২১ সালে তিনি ব্রিটেনের রাজকীয় সেনা একাডেমী স্যান্ডহার্স্ট থেকে সেকেন্ড লেফটেন্যান্ট হিসেবে কমিশন পান একজন অনিয়মিত অফিসার হিসেবে। এক বছর তিনি কিংস রয়্যাল রাইফেল কোরের ৩য় ব্যাটেলিয়নে ছিলেন এবং পরে ২য় রাজকীয় ল্যান্সার্সে বদলী হয়েছিলেন। একজন 'কিংস কমিশন্ড ইন্ডিয়ান অফিসার' হিসেবে জাদেজা ব্রিটিশ ভারতীয় সেনাবাহিনীতে অনেক গুরুত্পূর্ণ পদে অধিষ্ঠিত হয়েছিলেন এবং দ্বিতীয় বিশ্বযুদ্ধে বীরত্বপূর্ণ দক্ষতা দেখিয়েছিলেন।


title: ইফতেখার খান জানজুয়া

text:
মেজর-জেনারেল ইফতেখার খান জানজুয়া, এইচজে এবং বার, এসপিকে, এসকিউএ (মৃত্যুঃ ৯ ডিসেম্বর ১৯৭১) ছিলেন আজ অবধি যুদ্ধে নিহত হওয়া পাকিস্তান সৈন্যবাহিনীর সবচেয়ে উর্ধ্বতন কর্মকর্তা। তাকে ১৯৬৫ সালের এপ্রিল মাসে ভারতের সঙ্গে সংঘটিত সেই 'কচ্ছের র‍্যান' যুদ্ধের নায়ক বলা হয়, ঐ সময় তিনি ব্রিগেডিয়ার পদে ষষ্ঠ ব্রিগেডের অধিনায়ক হিসেবে যুদ্ধটিতে অংশ নেন এবং বীরত্বপূর্ণ ভূমিকা রাখেন। এর কয়েক মাস পরেই তিনি 'পাকিস্তান-ভারত যুদ্ধ ১৯৬৫'এ জড়িয়ে পড়েন। তিনি করুণভাবে ১৯৭১ সালের ৯ ডিসেম্বর হেলিকপ্টার দূর্ঘটনায় পতিত হন, এ সময় তিনি মেজর-জেনারেল পদবীতে ২৩ পদাতিক ডিভিশনের অধিনায়ক ছিলেন।
১৯৬৫ সালের এপ্রিল মাসে ভারতীয় সামরিক বাহিনীর এক অনুশীলনে ভারতের সেনাবাহিনীর ৩১ এবং ৬৭তম পদাতিক ব্রিগেড পাকিস্তানি সীমার কাছাকাছি (করিম শাহী-কাভদা) চলে আসে। ভারতীয় বিমান বাহিনীর কিছু জঙ্গীবিমান এবং নৌবাহিনীর যুদ্ধবিমানবাহী জাহাজ আইএনএস বিক্রন্ত এবং অন্যান্য যুদ্ধ জাহাজ পাকিস্তানের জলসীমার কাছাকাছি চলে আসে। এপ্রিলের ৮/৯ তারিখে ভারতীয় এবং পাকিস্তানি সেনারা একটি রক্তক্ষয়ী সংঘর্ষে জড়িয়ে পড়ে। এই হামলা-পাল্টা হামলার অবস্থান ছিলো র‍্যান অব কচ্ছ এর কাছাকাছি ডিং এলাকায়। বাইরে থেকে বললে সিন্ধু-গুজরাট সীমান্ত। ২৩ এপ্রিল ব্রিগেডিয়ার ইফতেখার জানজুয়া ৪র্থ পাঞ্জাব রেজিমেন্টকে ঐ এলাকায় অভিযানের জন্য পাঠান। এর সঙ্গে সঙ্গে ৬ষ্ঠ পাঞ্জাব রেজিমেন্ট এবং ২য় ফ্রন্টিয়ার ফোর্স রেজিমেন্টকেও পাঠানো হয় এবং সাথে একটি সাঁজোয়া ইউনিট (১২তম ক্যাভালরির একটি স্কোয়াড্রন) ও যায়। ঐ এলাকাটা ২৬ এপ্রিলের সন্ধ্যার মধ্যে পাকিস্তানি সৈন্যদের দখলে আসে।


title: কে ভি কৃষ্ণ রাও

text:
জেনারেল কোটিকালাপুড়ি ভেঙ্কট কৃষ্ণ রাও ভারতীয় সেনাবাহিনীর ১৪তম প্রধান ছিলেন। তিনি ১৯২৩ সালে জন্মগ্রহণ করেন এবং ২০১৬ সালে মারা যান। তিনি জম্মু-কাশ্মীর, নাগাল্যান্ড, মণিপুর এবং ত্রিপুরা রাজ্যের গভর্নর ছিলেন। ১৯৪২ সালে রাও ব্রিটিশ ভারতীয় সেনাবাহিনীতে ২য় লেফটেন্যান্ট হিসেবে কমিশন পেয়েছিলেন। ১৯৭১ সালের ভারত-পাকিস্তান যুদ্ধে রাও পূর্ব পাকিস্তানে ৮ম মাউন্টেন ডিভিশনের নেতৃত্ব দিচ্ছিলেন এবং পূর্ব পাকিস্তানের উত্তর-পূর্বাঞ্চল এলাকা তিনি পাকিস্তান সেনাবাহিনীর হাত থেকে মুক্ত করেছিলেন।
কে ভি কৃষ্ণ রাও ১৯৪২ সালের ৯ই আগস্ট ব্রিটিশ ভারতীয় সেনাবাহিনীর মাহার রেজিমেন্টের দ্বিতীয় ব্যাটেলিয়নে কমিশনপ্রাপ্ত হয়েছিলেন। দ্বিতীয় বিশ্বযুদ্ধে তিনি তরুণ অফিসার হিসেবে বার্মা, নর্থ-ওয়েস্ট ফ্রন্টিয়ার এবং বেলুচিস্তান এলাকায় যুদ্ধ করেছিলেন।


title: জিরাট

text: জিরাট ভারতীয় রাজ্য পশ্চিমবঙ্গের হুগলি জেলার একটি শহর। এটি হুগলি নদীর পশ্চিমে অবস্থিত। জিরাট থেকে কলকাতার দূরত্ব থেকে ৭১ কিলোমিটার (৪৪ মাইল)। এখান থেকে কলকাতায় যাওয়ার জন্য ১ ঘন্টা, ২৫ মিনিট সময় লাগে। জিরাট এবং কলকাতার ড্রাইভিং দূরত্ব প্রায় ২৭ কিমি বা ৪৪.১ মাইল অথবা ৩৮.৩ নটিক্যাল মাইল। জিরাট বলাগড় ব্লকের সদর দপ্তর, বলাগড় বিজয় কৃষ্ণ মহাবিদ্যালয়, বলাগড় বিডিও অফিস এবং জিরাট হাসপাতাল জিরাটে অবস্থিত।


title: ঘূর্ণিঝড় মহাসেন

text: ১৪ মে, ২০১৩ তারিখ বাংলাদেশ সময় ১৮:০০টায় (১২:০০ ইউটিসি) মহাসেন পোর্ট ব্লেয়ার উপকূলের উত্তর-পশ্চিমাংশ থেকে ৮৫০ কিলোমিটার, বিশাখাপত্মমের ৪৬০ কিলোমিটার দক্ষিণ-পূর্বে, পারাদ্বীপের ৬৫০ কিলোমিটার দক্ষিণ-দক্ষিণ-পূর্বদিকে এবং চট্টগ্রামের দক্ষিণ-পূর্বাংশের ৫০০ কিলোমিটার দূরে অবস্থান করছিল। ভৌগোলিকভাবে এটি ১৪.৫ উত্তর অক্ষাংশে এবং ৮৬ পূর্ব দ্রাঘিমাংশে অবস্থান করছে। ঘূর্ণিঝড়টি এবং উত্তর-পূর্বাংশে হয়ে বাংলাদেশের চট্টগ্রাম উপকূলে ১৬ মে শেষ দিকে অতিক্রম করবে। বাতাসের গতিবেগ ৭৫ কিমি/ঘ (৪৫ মাইল/ঘন্টা) থেকে বৃদ্ধি পেয়ে ৯৫ কিমি/ঘ (৬০ মাইল/ঘন্টা) হবে বলে আশঙ্কা করা হচ্ছে। কেন্দ্রে বাতাসের সর্বনিম্ন চাপ থাকবে ৯৯৬ এইচপিএ।


title: পরমা উড়ালপুল

text:
পরমা উড়ালপুল কলকাতা তথা পশ্চিমবঙ্গের দীর্ঘতম উড়ালপুল। ৯ই আগস্ট ২০১৫ সালে এটি উদ্ভোধন করেন পশ্চিমবঙ্গের মুখ্যমন্ত্রী মমতা ব্যানার্জি। উড়ালপুলটি পার্ক সার্কাস সাতমাথা মোড় ও ই.এম বাইপাসকে যুক্ত করেছে। উড়ালপুলটির দৈর্ঘ্য ৪.৫ কিমি ও ৪ লেনের।উড়ালপুলটির কাজ শুরু হয়েছিল ২০১০ সালের ফেব্রুয়ারি মাসে। সব মিলিয়ে এটির দৈর্ঘ্য্য হবে ৯.২ কিলোমিটার। এর মধ্যে বাইপাস থেকে পার্ক সার্কাস পর্যন্ত ৪.২ কিলোমিটার। বাকিটা যাবে তপসিয়া থানার সামনে থেকে বেকবাগান, পার্ক সার্কাস এ জে সি বসু রোড উড়ালপুল থেকে সাত মাথার মোড়। এখনও পর্যন্ত শহরের এই দীর্ঘতম উড়ালপুলটির কাজে খরচ হয়েছে ৩২০ কোটি টাকা। তবে খরচ আরও কিছু বাড়তে পারে।
কলকাতা মেট্রোপলিটন ডেভেলপমেন্ট অথিরিটি (কেএমডিএ)-র চিফ এগ্জিকিউটিভ বিবেক ভরদ্বাজ জানিয়েছেন, পরমা আইল্যান্ডের দিক থেকে আসা উড়ালপুলটিকে এ জে সি বসু রোড উড়ালপুলের সঙ্গে যুক্ত করা হবে কংগ্রেস এগ্জিবিশন রোড, নাসিরুদ্দিন রোড দিয়ে বেকবাগানের কাছে। আর পুলিশ ট্রেনিং স্কুল (পিটিএস) থেকে সল্টলেক বা গড়িয়া যাওয়ার জন্য পার্ক সার্কাস সাত মাথার মোড়ের কাছে নতুন উড়ালপুলটি যুক্ত করে দেওয়া হবে এ জে সি বসু রোড উড়ালপুলের সঙ্গে। বাইপাস থেকে পার্ক সার্কাস সাত মাথার মোড়ে নেমে পার্ক স্ট্রিট, গড়িয়াহাট বা শিয়ালদহের দিকে যাওয়ার জন্য উড়ালপুলের একটি বাহু নামিয়ে দেওয়া হবে ওই সংযোগস্থলে। সেখান থেকে পার্ক সার্কাস কানেক্টর ধরার ব্যবস্থাও করা হবে। কারণ, ওই মোড় থেকে সেতুতে ওঠা-নামর জন্য দু’টি লেন যুক্ত করা হচ্ছে সেতুর সঙ্গে। তবে ৯ কিলোমিটারেরও বেশি দীর্ঘ এই সেতু থেকে মাঝখানে ওঠা-নামার জন্য পার্ক সার্কাস সাত মাথার মোড়ই এক মাত্র জায়গা।


title: দার্জিলিং মেল

text: ব্রিটিশ আমলে উত্তরবঙ্গ থেকে সমস্ত সংযোগ ইস্ট বেঙ্গল এর মাধ্যমে ছিল। ১৮৭৮ সাল থেকে কলকাতা থেকে শিলিগুড়ির মধ্যে রেল রুট টি ছিল দুই ভাগে। এটির প্রথম ভাগে ছিল ইস্টার্ন বেঙ্গল রেলওয়ে বরাবর একটি ১৮৫ কিলোমিটার এর যাত্রা কলকাতা স্টেশন (পরে নাম পালটে শিয়ালদহ হয়) থেকে পদ্মা নদীর দক্ষিণ তীরে অবস্থিত দামূখদিয়াহ ঘাট অবধি। তারপর ফেরি করে নদী পার করে দ্বিতীয় ভাগের যাত্রা শুরু হত যেটা পদ্মার উত্তর তীরে অবস্থিত সরাঘাট থেকে শিলিগুড়ি অবধি ৩৩৬ কিলোমিটার এর দুরত্ব, নর্থ বেঙ্গল রেলওয়ের মিটার গেজ লাইন এর মাধ্যমে সম্পূর্ণ করত।


title: বহরমপুর

text: বহরমপুর, ভারতের পশ্চিমবঙ্গ রাজ্যের মুর্শিদাবাদ জেলার সদর শহর ও পুরসভা এলাকা । কলকাতা, রাজ্যের রাজধানী থেকে বহরমপুরের দূরত্ব প্রায় ২০০ কিলোমিটার (১২৪ মাইল)। এটি পশ্চিমবঙ্গের সপ্তম বৃহত্তম শহর (কলকাতা, আসানসোল, শিলিগুড়ি বর্ধমান ও ইংরেজবাজার এর পরে) এবং পশ্চিমবঙ্গের কেন্দ্রীয় অংশে অবস্থিত। ২০১১ সালে, বহরমপুর একটি পৌর নিগমে পরিণত হওয়ার জন্য মনোনীত হয়। পূর্বে এটি ব্রহ্মপুর নামে পরিচিত ছিল কারণ অনেক ব্রাহ্মণ পরিবারের এখানে বসতি ছিল।


title: ভূপেন হাজারিকা সেতু

text: অসমের রাজধানী গুয়াহাটি থেকে সাদিয়ার দূরত্ব ৫৪০ কিলোমিটার অন্য দিকে, অরুণাচলের রাজধানী ইটানগর থেকে ঢোলার দূরত্ব ৩০০ কিলোমিটার.এই সেতুর সুবাদে দুই রাজ্যের মধ্যে সড়কপথের যাতায়াত আরও সহজ হয়েছে। অরুণাচলে কোনও বিমানবন্দর নেই। ফলে সড়কপথই ভরসা। এই সেতু চালু হয়েছে বলে অসম থেকে অরুণাচল পর্যন্ত পৌঁছে যাওয়া যাবে মাত্র চার ঘণ্টাতেই। মুম্বইয়ের বিখ্যাত বান্দ্রা-ওরলি সি লিঙ্ক সেতুর থেকে ৩০ শতাংশ বেশি দীর্ঘ এই সেটি। এই সেতুটি নির্মান করেছে মুম্বইয়ের বিখ্যাত বান্দ্রা-ওরলি সি লিঙ্ক সেতুর প্রায় ৩.৫৫ কিলোমিটার বেশি দীর্ঘ।।


title: যশোর রোড

text: যশোর রোড হল ভারতের পশ্চিমবঙ্গ রাজ্যের একটি গুরুত্ব পূর্ন মহাসড়ক।এই সড়কটি কলকাতার দমদম থেকে দেশের সীমান্ত শহর বনগাঁ এর ভারত-বাংলাদেশ সীমান্ত পর্যন্ত বিস্তৃত।এই সড়ক পথটি প্রায় ৭২ কিলোমিটার দীর্ঘ।বর্তমানে এই সড়কটির সম্প্রসারনের কাজ চলছে।সড়কটি চার লেনে উন্নিত করা হবে।দমদম থেকে বারাসাত পর্যন্ত যশোর রোড এর সম্প্রসারনের কাজ প্রায় শেষের দিকে।এই সড়কটি দমদম থেকে বারাসাত পর্যন্ত জাতীয় সড়ক ৩৪ এর অংশ এবং বারাসাত থেকে বনগাঁ এর পেট্রাপোল সীমান্ত পর্যন্ত জাতীয় সড়ক ৩৫ এর অংশ।সম্পূর্ণ যশোর রোড এএইচ১ এর অংশ।এই মহাসড়ক পথটি বাংলাদেশের সঙ্গে কলকাতার দূরত্ব যোগাযোগ ঘটায়। এই সড়ক পথে কলকাতা-ঢাকা, কলকাতা-ঢাকা-আগরতলা ও কলকাতা -খুলনা রুটে আন্তর্জাতিক বাস পরিসেবা চালু রয়েছে।


title: খান জাহান আলী সেতু

text:
খানজাহান আলী সেতু রূপসা নদীর উপর নির্মিত একটি সেতু। এটি রূপসা সেতু নামেও পরিচিত। এই সেতুর বিশেষ বৈশিষ্ট্য হলো দুই প্রান্তে দুটি করে মোট চারটি সিড়ি রয়েছে যার সাহায্যে মূল সেতুতে উঠা যায়। প্রতিদিন প্রচুর দর্শনার্থী সেতুটি পরিদর্শন করতে আসেন।
খুলনা শহরের রূপসা থেকে ব্রিজের দূরত্ব ৪.৮০ কি.মি। এই সেতুকে খুলনা শহরের প্রবেশদ্বার বলা যায় কারণ এই সেতু খুলনার সঙ্গে দক্ষিণাঞ্চলের জেলাগুলির বিশেষত মংলা সমুদ্র বন্দরের সঙ্গে সড়ক যোগাযোগ স্থাপিত হয়েছে। সেতুটির দৈর্ঘ্য প্রায় ১.৬০ কি.মি.। সেতুটিতে পথচারী ও অযান্ত্রিক যানবাহনের জন্য বিশেষ লেন রয়েছে। বর্তমানে এটি খুলনার একটি দর্শনীয় স্থানে পরিণত হয়েছে। রাতে সেতুর উপর থেকে খুলনা শহরকে অপূর্ব সুন্দর মনে হয়। উৎসবের দিনগুলোতে এই সেতুতে তরুণ-তরুণীরা সেতুতে ভিড় করেন ও আনন্দ করেন। জাপানী সহায়তায় নির্মিত সেতুটির ভিত্তি প্রস্তর স্থাপন করেন তৎকালীন প্রধানমন্ত্রী শেখ হাসিনা এবং উদ্বোধন করেন খালেদা জিয়া।


title: বন্ধন এক্সপ্রেস

text:
বন্ধন এক্সপ্রেস বা কলকাতা-খুলনা এক্সপ্রেস একটি আন্তর্জাতিক মানসম্পন্ন যাত্রীবাহী ট্রেন যা ভারতের পশ্চিমবঙ্গ রাজ্যের রাজধানী কলকাতা থেকে বাংলাদেশের খুলনা শহরের মধ্যে যাতায়াত করে। এটিই দ্বিতীয় ট্রেন যা এই দুই দেশের মধ্যে চলাচল করে। এটি চালু হয় ৫২ বৎসর পর। বন্ধন শব্দের অর্থ হল সংযোগ। বাংলাদেশ ও ভারতের মধ্যে বন্ধুত্বের প্রতীক হিসেবে ২০১৭ সালের ১৬ নভেম্বর, এই ট্রেন সাভিস চালু করা হবে। ট্রেনের বগি ও ইঞ্জিন হিসেবে দুই দেশের মধ্যে উভয় দেশের বগি ও ইঞ্জিন ব্যবহার করা হবে এর ফলে যাত্রীদের সীমান্তে ট্রেন পরিবর্তন করতে হবে না।
ভারত থেকে ছেড়ে যাওয়া ট্রেনটি কলকাতা রেলওয়ে স্টেশন থেকে ছাড়ে, এখানে ইমিগ্রেশন সম্পন্ন হয়, যদিও ভিসা সংগ্রহ করতে হয় ভারতীয় দূতাবাস থেকে আগে থেকেই। বাংলাদেশের খুলনা স্টেশন থেকে কলকাতা গামী বন্ধন এক্সপ্রেস ছাড়ে। উপযুক্ত এবং সঠিক কাগজপত্র সহকারে খুলনা স্টেশনের কাউন্টারে উপস্থিত হয়ে টিকিট সংগ্রহ করতে হবে খুলনার যাত্রীদের।


title: বিশ্বজনীন অবস্থান-নির্ণায়ক ব্যবস্থা

text: Y বললেন আপনারা রংপুর থেকে ১৫০ কিলোমিটার দূরে আছেন, কিন্তু কোনদিকে (উ:, দ:, পূ: প: ) আছেন তা বলেনি। (A) তার মানচিত্রে রংপুরকে কেন্দ্রবিব্দু ধরে ১৫০ কিলোমিটারকে ব্যাসার্ধ (মানচিত্রের স্কেলে) ধরে একটি বৃত্ত আকঁল। অর্থাৎ যেসব জায়গার উপর দিয়ে বৃত্তের পরিধিটি গেছে সেসব জায়গার কোন একটিতে আপনারা আছেন। কিন্তু একই সাথে X ও Yএর তথ্যকে সঠিক হিসেবে নিলে আপনাদের অবস্থান গোপালপুর অথবা ময়মনসিংহে। কারণ বৃত্ত দুটি পরস্পরকে এ দুটি জায়গায় ছেদ করেছে। গাণিতিক ও জ্যামিতিক হিসাবে শুধুমাত্র এ দুটি জায়গা থেকেই ঢাকার দুরত্ব ১১০ ও রংপুরের দুরত্ব ১৫০ কিলোমিটার।


title: পুপু হ্রদ

text:
পুপু হ্রদ ( ) বলিভিয়ার আল্টিপ্লানো পর্বতের পাদদেশে অরুরো অঞ্চলে অবস্থিত একটি লোনা পানির হ্রদ। এটা দেশটির দ্বিতীয় বৃহত্তম হ্রদ এবং এর বেশিরভাগ পানি আসে দেদাগুয়াদেরো নদী থেকে। দেদাগুয়াদেরো নদীর পানি আসে উত্তরের টিটিকাকা হ্রদ থেকে। মৌসুম ভেদে হ্রদের পানি ওঠানামা করে। ২০০২ সালে হ্রদটি রামসার কনভেনশন এর অধীনে সংরক্ষিত ঘোষণা করা হয়।
বলিভিয়ার দ্বিতীয় বৃহত্তম হ্রদ পুপু হ্রদকে স্থানীয়রা ডাকে লাগু পুপু নামে। সমুদ্রপৃষ্ঠ থেকে প্রায় ১২ হাজার ৯০ ফুট উঁচু এই হ্রদের অবস্থান বলিভিয়ার মধ্য-পশ্চিম অঞ্চলে। প্রায় ৯৭৭ বর্গমাইল অঞ্চলজুড়ে অবস্থিত এই হ্রদের গভীরতা গড়ে প্রায় ৮-১০ ফুট। বিখ্যাত টিটিকাকা হ্রদে থেকে উদ্ভূত দেসাগুয়াদেরো নদীর পানি ছিল এই হ্রদের প্রধান পানির উৎস। অতিরিক্ত উচ্চতার দরূণ হ্রদের পানি দ্রুত শুকিয়ে যেত, যার খেসারত হিসেবে এর পূর্বে প্রায় দুই বার শুকিয়ে গিয়েছিল এই হ্রদটি। তবে অতীতে বার বার বিপর্যয়ের মুখে ঘুরে দাঁড়িয়েছে এটি।


title: ঘেন্ট কাংরি

text: ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আসে।


title: ইলিয়াম্পু

text: ইলিয়াম্পু (স্পেনীয় ভাষায়: Illampú) পশ্চিম বলিভিয়ায়, লা পাস শহরের উত্তরে, আন্দেস পর্বতমালার পূর্ব কর্দিলেরা পর্বতশ্রেণীর উত্তরভাগে অবস্থিত একটি পর্বত। এর পশ্চিমে তিতিকাকা হ্রদ অবস্থিত। তিতিকাকা হ্রদের তীর থেকে এই পর্বতের দৃশ্য সমগ্র উত্তর ও দক্ষিণ আমেরিকার সবচেয়ে সুদৃশ্য দৃশ্যগুলির একটি। মূল পর্বত থেকে তিনটি প্রধান শৃঙ্গ উপরে উঠে গেছে। এদের মধ্যে সবচেয়ে উত্তরেরটিকে আলাদা করে নেভাদা ইলিয়াম্পু বলে ডাকা হয়; এটির উচ্চতা ৬,৩৬৮ মিটার। ইলিয়াম্পুর দক্ষিণের পর্বতশৃঙ্গটির নাম আনকোহুমা, যেটি ইলিয়াম্পু থেকে খানিকটা উঁচু। এই দুই পর্বতশৃঙ্গের মধ্যবর্তী ম্যাসিফ অঞ্চলে গ্লাসিয়ার হ্রদ (Laguna Glaciar) অবস্থিত, যা বিশ্বের ১৭তম সর্বোচ্চ হ্রদ।


title: আলবেনিয়া

text:
আলবেনিয়া (আলবেনীয় ভাষায় Shqipëri "শ্চিপারি") দক্ষিণ-পূর্ব ইউরোপের একটি রাষ্ট্র। এটি বলকান উপদ্বীপের উত্তর-পশ্চিম প্রান্তে অবস্থিত। এ দেশটি পশ্চিম দিক থেকে আর্দ্রিয়াটিক এবং দক্ষিণ-পশ্চিমে আইওনিয়ান সাগর দ্বারা পরিবেষ্টিত। ২৮ হাজার ৭৪৮ বর্গকিলোমিটারের আলবেনিয়াতে উপকূল রয়েছে ৩৬২ কিলোমিটারের। দুই সাগরের পাশে দাঁড়িয়ে থাকা এই দেশটির ৭০ শতাংশ ভূমিই খুব বন্ধুর। দেশটির সর্বোচ্চ স্থান দিবারের কোরাব সমুদ্রপৃষ্ঠ থেকে ২,৭৫৩ মিটার ওপরে অবস্থিত। আলবেনিয় জাতির পিতা ইস্কান্দর বে
আলবেনিয়া ইতিহাসে বহুবার পূর্বের ইতালীয় শক্তি ও পশ্চিমের বলকান শক্তির কাছে নত হয়েছে। ১৫শ শতকে আলবেনিয়া গ্রীস অধীনে আসে এবং ১৯১২ সালের আগ পর্যন্ত স্বাধীনতা লাভ করতে পারেনি। ১৯৪৪ থেকে ১৯৯০ সাল পর্যন্ত এটি একটি সাম্যবাদী রাষ্ট্র ছিল। ১৯৯১ সালে দেশটি গণতন্ত্র ও বাজার অর্থনীতি ব্যবস্থায় ধীরে ধীরে রূপান্তর শুরু করে।


title: ওহোস দেল সালাদো পর্বত

text: ওহোস দেল সালাদো (স্পেনীয় ভাষায়: Nevado Ojos del Salado) দক্ষিণ আমেরিকার দক্ষিণ-পশ্চিমভাগে, পূর্ব চিলিতে অবস্থিত একটি বিশালাকার আগ্নেয়গিরি। এটি আতাকামা মরুভূমির পূর্বে আন্দেস পর্বতমালাতে চিলি ও আর্জেন্টিনার সীমান্তের কাছে অবস্থিত। এর উচ্চতা ৬,৮৯৩ মিটার। এটি আকোনকাগুয়া পর্বতের পরেই দক্ষিণ আমেরিকার দ্বিতীয় সর্বোচ্চ পর্বত এবং বিশ্বের সবচেয়ে উঁচু সক্রিয় আগ্নেয়গিরি। যদিও অতীতে এই পর্বতে কোন বড় ধরনের অগ্ন্যুৎপাত ঘটেনি, এর শীর্ষে আগ্নেয় ফাটলগুলি থেকে নিয়ত ধোঁয়া নির্গত হচ্ছে। পর্বতটির জ্বালামুখে ১০০ মিটার ব্যাসের একটি হ্রদ আছে, যা সম্ভবত বিশ্বের সবচেয়ে বেশি উঁচুতে অবস্থিত হ্রদ।


title: মোঁ ব্লঁ

text: আল্পস পর্বতমালার অংশ মঁ ব্লঁ পর্বতটি ইতালির আওস্তা উপত্যকা এবং ফ্রান্স-এর ওত-সাভোয়া এলাকার মধ্যবর্তী অঞ্চলে অবস্থিত। পর্বতশীর্ষটি ঠিক কোন্ দেশের চৌহদ্দিতে অবস্থিত তা নিয়ে এখনো বাদানুবাদ চলছে। ফ্রান্স ও ইতালি উভয়েই এটিকে নিজ-নিজ দেশের অন্তর্গত বলে দাবী করে। ১৮৬১ খ্রিস্টাব্দে ফ্রান্স ও সার্দিনিয়া রাজ্যের মধ্যে এক আলোচনায় পর্বতটির শীর্ষবিন্দুতে দেশ দুইটির সীমানা নির্ধারিত হয়।


title: কে১২

text: ১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে।


title: আলতিপ্লানো

text: আলতিপ্লানো (স্পেনীয় ভাষায়: Altiplano "উচ্চ সমভূমি") আন্দেস পর্বতমালাতে অবস্থিত একটি উচ্চ মালভূমি অঞ্চল। এটি দক্ষিণ-পশ্চিম বলিভিয়া থেকে দক্ষিণ পেরু পর্যন্ত বিস্তৃত। আন্দেসের পূর্ব ও পশ্চিম কর্দিলেরা পর্বতশ্রেণীদ্বয়ের মধ্যে সমুদ্রতল থেকে ৩৬০০ থেকে ৪০০০ মিটার উচ্চতায় অবস্থিত অনেকগুলি আন্তঃপর্বত এলাকা নিয়ে এই অঞ্চলটি গঠিত। শীতল, শুষ্ক ও ঝোড়ো হাওয়া উপেক্ষা করে এখানে অনেক লোক বাস করেন। আলু ও বার্লির চাষ হয় এবং লামা চরানো হয়। এ অঞ্চলে তিতিকাকা হ্রদ ও পুপো হ্রদ অবস্থিত।


title: পর্তুগালের ভূগোল

text: পর্তুগালের মধ্যভাগে উপকূল থেকে ভেতরে সুউচ্চ পর্বতশ্রেণী রয়েছে। এখানে পর্তুগালের সর্বোচ্চ পর্বত মালহাঁউ দি এস্ত্রেলা (Malhão de Estrela) অবস্থিত; এর উচ্চতা ১,৯৯১ মিটার। মধ্য পর্তুগালের পর্বতগুলি দক্ষিণ-পশ্চিমে নেমে গিয়ে সিন্ত্রা শহরের কাছে পাহাড়ের সাথে মিলে গেছে। তেজু নদীর দক্ষিণে মূলত ঢেউখেলানো সমভূমি যা আলেঁতেজু অঞ্চল নামে পরিচিত। পর্তুগালের একেবারে দক্ষিণে অঞ্চলটির নাম আলগার্ভি; এটি আলেঁতেজুর সমভূমিগুলি থেকে সের্‌রা দি মোঁচিকি পর্বতশ্রেণী দ্বারা বিচ্ছিন্ন।


title: সালতোরো কাংরি


title: গোপীনাথ সাহা

text: গোপীনাথ সাহা (১৯০৬ - ১ মার্চ, ১৯২৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। অসহযোগ আন্দোলনের সময় বিদ্যালয় ত্যাগ করে ক্রমে হুগলী বিদ্যামন্দির, কলকাতা শ্রী সরস্বতী লাইব্রেরি ও শ্রী সরস্বতী প্রেস, দৌলতপুর সত্যাশ্রম, বরিশাল শঙ্কর মঠ, উত্তরপাড়া বিদ্যাপীঠ প্রভৃতি বিপ্লবী সংগঠনে বিভিন্ন নেতার সংগে কাজ করেন। কলকাতায় অত্যাচারী পুলিশ কমিশনার চার্লস টেগার্টকে নিশ্চিহ্ন করার নির্দেশে ১২ জানুয়ারি, ১৯২৪ তারিখে চৌরঙ্গী অঞ্চলে তিনি টেগার্ট ভ্রমে আর্নস্ট ডে সাহেবকে গুলি করে হত্যা করেন। গ্রেপ্তারের পর আত্মপক্ষ সমর্থনে অস্বীকৃত হন এবং 'টেগার্ট হত্যাই উদ্দেশ্য ছিল' এ কথা স্বীকার করে ফাঁসিতে মৃত্যুবরণ করেন। ঐদিন দেশের সর্বত্র শোকসভা হয়। তিনি তরুণ-বিপ্লবী দলের সদস্য ছিলেন।


title: কলকাতার কিংবদন্তির ব্যক্তিত্ব

text: হরি ঘোষ (?–১৮০৬) ছিলেন ব্রিটিশ ইস্ট ইন্ডিয়া কোম্পানীর মুঙ্গের দুর্গের দেওয়ান। বাংলা, ফার্সি আর ইংরেজি ভাষায় তাঁর অগাধ পাণ্ডিত্য ছিল। অবসরজীবনে তিনি কলকাতায় বসবাস করতেন। জনহিতকারী কাজে তিনি অনেক টাকা দান করতেন। শহরে পড়াশুনা করতে আসা অনেক গরিব ছাত্রকে তিনি তাঁর উত্তর কলকাতার বাড়িতে আশ্রয় দিতেন আর তাদের বিনামূল্যে থাকাখাওয়ার ব্যবস্থা করে দিয়েছিলেন। তাঁর বৈঠকখানায় গল্পগুজব করতে অনেক লোক আসত আর সেসব লোকের রাতের খাওয়াদাওয়ারও ব্যবস্থা থাকত সেখানে। এর থেকেই বাংলা প্রবচন "হরি ঘোষের গোয়াল"-এর উৎপত্তি। তাঁর নাম অনুসারে হরি ঘোষ স্ট্রিট নামে রাস্তা আছে।


title: দয়ানন্দ সরস্বতী

text:
দয়ানন্দ সরস্বতী (গুজরাটি દયાનંદ સરસ્વતી) () (১২ ফেব্রুয়ারি ১৮২৪, টঙ্কর -৩০ অক্টোবর ১৮৮৩, আজমির) বৈদিক সংগঠন আর্য সমাজের প্রতিষ্ঠাতা ছিলেন । ভারতের কাথিয়াওয়াড়ের মোরভি শহরে এক ব্রাহ্মণ পরিবারে জন্মগ্রহণ করেন । তাঁর পূর্ব নাম মূলশংকর।
তিনি বাল্যশিক্ষা পিতার কাছেই লাভ করেন । ইংরাজি শিক্ষার সুযোগ না পেয়ে প্রথম থেকেই তিনি সংস্কৃতশাস্ত্র আয়ত্ত্ব করেন এবং ধীরে ধীরে সমগ্র যজুর্বেদ ও আংশিকভাবে অপর তিন বেদ, ব্যাকরণ, তর্ক ও দর্শনশাস্ত্র, কাব্য, অলংকার, স্মৃতি প্রভৃতি সম্পর্কিত বিদ্যার অর্জন করে বেদ এবং বৈদিক ধর্ম প্রচারে নিয়োজিত হন। বিধবা-বিবাহ পক্ষে ছিলেন।


title: কামিনি কৌশল

text: কামিনি কৌশল ১৯২৭ সালের ২৭ ফেব্রুয়ারি তৎকালীন ব্রিটিশ ভারতের লাহোরে জন্মগ্রহণ করেন। তার জন্মনাম ছিল উমা কাশ্যপ। দুই ভাই ও তিন বোনের মধ্যে তিনি ছিলেন সবার ছোট। তার বাবা শিবরাম কাশ্যপ ছিলেন ব্রিটিশ ভারতের (বর্তমান পাকিস্তান) লাহোরের পাঞ্জাব বিশ্ববিদ্যালয়ের উদ্ভিদবিদ্যার অধ্যাপক। তাকে ভারতীয় উদ্ভিদবিদ্যার জনক হিসেবে গণ্য করা হয়। তিনি উদ্ভিদের ছয়টি প্রজাতি উদ্ভাবন করেন এবং উদ্ভিদ বিদ্যার ৫০টির মত বই লিখেন। ১৯৩৪ সালের ২৬ নভেম্বর যখন তিনি মারা যান তখন কামিনির বয়স ছল মাত্র সাত।


title: ওয়েটজে কেউনিং

text: ওয়েটজে কেউনিং () (২১ ডিসেম্বর, ১৮৭৬ - ১৮ ডিসেম্বর ১৯৫৭) ছিলেন নেদারল্যান্ডের মানুষ। পেশায় প্রাইমারি স্কুল শিক্ষক, শেষ জীবনে প্রধান শিক্ষক। ব্যক্তিগতভাবে বৌদ্ধ ধর্ম এবং ভারতের দর্শন নিয়ে আগ্রহী ছিলেন। জীবনে তিনি কখনই ভারতে আসেননি। স্কুলের চাকরি থেকে অবসরে যান ১৯৩৭ সালে। এরপর প্রিয়দর্শী সম্রাট অশোকের ওপর একাগ্রচিত্তে পড়াশোনা শুরু করেন। দশ বছর পরিশ্রমের পর ১৯৪৭ সালে প্রকাশিত হয় তার ম্যাগনাম ওপাস 'অশোক দ্য গ্রেট' নামের এক ঐতিহাসিক জীবনীগ্রন্থ। বইটি ঐতিহাসিক ফিকশন। ১০০০ পৃষ্ঠার বই। যতদূর জানি দুনিয়ার শ্রেষ্ঠতম এই শাসকের জীবন নিয়ে এমন বই দুনিয়ায় আর দ্বিতীয়টি নেই। অশোকের অনুশাসন আর ঐতিহাসিক তথ্যের ওপর ভিত্তি করে লেখা হয়েছে এ বই। ফিকশন হলেও অশোকের জীবন ও কর্মকে বুঝতে বইটি গুরুত্বপূর্ণ।


title: হোমি জাহাঙ্গীর ভাভা

text: হোমি জাহাঙ্গীর ভাভা ( ; ৩০ অক্টোবর ১৯০৯- ২৪ জানুয়ারি ১৯৬৬ খ্রিস্টাব্দ) ভারতের একজন প্রসিদ্ধ নিউক্লীয় পদার্থবিজ্ঞানী, প্রতিষ্ঠাকালীন ব্যবস্থাপক এবং টাটা মৌলিক গবেষণা প্রতিষ্ঠান এর পদার্থবিজ্ঞানের অধ্যাপক ছিলেন৷ তাছাড়া তাঁকে ‘ভারতের নিউক্লীয় প্রোগ্রামের জনক’ বলা হয় । ভাভা ভারতের দুটি প্রসিদ্ধ শিক্ষা তথা গবেষণা প্রতিষ্ঠান টাটা মৌলিক গবেষণা প্রতিষ্ঠান(TIFR) এবং ট্রম্বে এটমিক এনার্জি (AEET)" প্রতিষ্ঠানের প্রতিষ্ঠাকালীন ব্যবস্থাপক ছিলেন(যা বর্তমানে তাঁর নামে নামকরণ করা হয়েছে); উভয় প্রতিষ্ঠান ই নিউক্লিয়ার অস্ত্রে ভারতের অগ্রগতিতে ভিত্তি হিসেবে কাজ করছিল যেখানে ভাভা স্বয়ং তত্ত্বাবধায়করূপে ব্যবস্থাপকের দায়িত্ব পালন করতেন।


title: যোগেশচন্দ্র চট্টোপাধ্যায়

text: যোগেশচন্দ্র চট্টোপাধ্যায় () (১৮৯৫ - ২২ এপ্রিল, ১৯৬৯) ছিলেন ব্রিটিশ বিরোধী স্বাধীনতা আন্দোলনের একজন রাজনৈতিক ব্যক্তিত্ব এবং অগ্নিযুগের বিপ্লবী। তিনি কুমিল্লায় পূর্ণ চক্রবর্তীর প্রভাবে গুপ্ত বিপ্লবী দলের সদস্য হন। ১৯১৩ সালে কুমিল্লায় বঙ্গীয় প্রাদেশিক রাজনৈতিক সম্মেলনে স্বেচ্ছাসেবকরূপে সরকারি আদেশ অমান্য করেন। ১৯১৪ সালে বিশ্বযুদ্ধের পটভূমিকায় ভারতে বিপ্লবী অভ্যুত্থানের অংশ হিসেবে চট্টগ্রাম, নোয়াখালী ও ত্রিপুরা অঞ্চলে বিদ্রোহ ঘটানোর চেষ্টায় অংশ নেন। ৯ অক্টোবর ১৯১৬ তারিখে কলকাতায় গ্রেপ্তার হন। ৬ এপ্রিল, ১৯২৭ তারিখে কাকোরি ষড়যন্ত্র মামলায় তাঁর দ্বীপান্তর দণ্ড হয়।


title: বরাহমিহির

text: বরাহমিহিরকে আধুনিক ভারতীয় জ্যোতির্বিজ্ঞানের জনক বলা হয়। তাঁর আগে ভারতবর্ষের জ্যোতিবির্জ্ঞানের মূল গ্রন্থ ছিল "বেদাঙ্গ জ্যোতিষ", যা খ্রিস্টপূর্ব ১৪শ শতকে রচিত হয়েছিল। এটি অনুসারে ৬৭টি চান্দ্র মাস নিয়ে গঠিত পাঁচ বছরে একটি যুগ হয় এবং এটিতে রাহু ও কেতু নামের দুইটি ধারণা দিয়ে সূর্যগ্রহণ ও চন্দ্রগ্রহণ ব্যাখ্যা করা হয়েছিল। "বেদাঙ্গ জ্যোতিষ" প্রায় ১৫০০ বছর ধরে দক্ষিণ এশিয়ার জ্যোতির্বিজ্ঞানের প্রধান আকরগ্রন্থ (reference) ছিল। কিন্তু বরাহমিহির তাঁর সূর্যসিদ্ধান্ত নামক রচনাতে যে সূর্যকেন্দ্রিক ব্যবস্থার কথা বর্ণনা করেন, তা ছিল অনেক বেশি সঠিক। ফলে এর পর থেকে ভারতে তাঁর বর্ণিত ব্যবস্থাটিই প্রচলিত হয়ে যায়।


title: বিদ্যাধর ভট্টাচার্য

text:
বিদ্যাধর ভট্টাচার্য (১৬৯৩-১৭৫১) একজন ভারতীয় বাঙালি প্রধান স্থাপত্যশিল্পী গণিতবিদ, বাস্তুশাস্ত্রী ও নগর পরিকল্পনাবিদ। তিনি শতাব্দীর অন্যতম প্রভাবশালী স্থপতি। স্থাপত্যে দেশীয় ও প্রথাগত পদ্ধতি-উপকরণ ব্যবহারের ক্ষেত্রে তাঁর ভূমিকা অগ্রগণ্য। ভারতে আধুনিক স্থাপত্য প্রবর্তনের এবং জয়পুর,রাজস্থানের স্থাপত্য প্রবর্তনের জন্য স্বীকৃত।
বিদ্যাধর ভট্টাচার্য বর্তমান পশ্চিমবঙ্গের নৈহাটি থেকে অভিষিক্ত। তাঁর পিতা ছিলেন সন্তোষরাম ভট্টাচার্য। তিনি গণিত, জ্যোতিষ, বাস্তু, পূর্তবিদ্যায় এবং রাজনীতিতে পারদর্শী ছিলেন। তিনি আমের শহরে কনিষ্ঠ নিরীক্ষক হিসেবে কাজ করছিলেন, যখন তিনি প্রথমে জয়পুরের মহারাজের কাছে আসেন।মহারাজা সাওয়াই জয় সিং (দ্বিতীয়) তাঁকে মন্ত্রী পদে নিযুক্ত করেছিলেন। ১৭৩২ খ্রিস্টাব্দে, মহারাজা জয়পুর শহর নির্মাণের জন্য তাঁকে অনুরোধ করেন, জয়পুর শহর, ভারতের প্রাচীনতম শহরগুলির একটি এবং ভারতের প্রথম পরিকল্পিত শহর।
বিদ্যাধর প্রাচীন ভারতীয় সাহিত্য জ্যোতির্বিজ্ঞান, টলেমি ও ইউক্লিড বইগুলি উল্লেখ থেকে, পরিকল্পনা নিয়ে, মহারাজা সাওয়াই জয় সিং (দ্বিতীয়)র সঙ্গে আলোচনা করেন। ১৭৭২ খ্রিস্টাব্দে, কৌশলগত পরিকল্পনার সাথে শহরটির নির্মাণ শুরু হয়। প্রধান প্রাসাদ, এবং রাস্তাঘাট সম্পূর্ণ করতে চার বছর সময় লেগেছিল। ভারতীয় শিল্পকলার শিল্প শাস্ত্রের নীতি অনুসরণ করে জয়পুর নির্মিত হয়েছিল।
স্যার স্যামুয়েল স্নিন্টন জ্যাকব এর সাথে তিনি জয়পুরের সিটি প্যালেসের স্থপতি হিসেবে গণ্য করা হয়।তিনি শহরের মডেল তৈরি করার জন্য শিল্প শাস্ত্র ও বাস্তু শাস্ত্রের নীতিমালা প্রণয়ন করেন। তাঁর স্থাপত্য বিদ্যার বলে নগর প্রাসাদ এবং পৃথিবীর বৃহত্তম পাথরের মানমন্দির নির্মিত হয়। মহারাজা জয় সিং নগরের নিরাপত্তার দিক সম্পর্কে উদ্বিগ্ন ছিলেন এবং তিনি বিদ্যাধর ভট্টাচার্য পরামর্শ একটি কল্পিত শহর তৈরি করার জন্য প্রধানত বৈজ্ঞানিক ও সাংস্কৃতিক স্বার্থে মনোনিবেশ করেন। শুধু শহরের নিরাপত্তা সহ্য করার জন্য, দৃঢ় স্থাপত্যের সঙ্গে সাত দরজা দিয়ে নির্মিত বিশাল দুর্গ প্রাচীর নির্মিত হয়েছিল।


title: চায়না গেট

text: কর্নেল কৃষ্ণকান্ত পুরী ভারতীয় সেনাবাহিনীর একজন বহিষ্কৃত অফিসার যিনি ভারত-চীন যুদ্ধকালীন এক অসফল অপারেশনে নেতৃত্ব দিয়েছিলেন। তার কোর্ট মার্শাল হয়, নিজেকে নির্দোষ প্রমান করতে ব্যর্থ হয়ে হতাশ জীবন যাপন করছিলেন একাকী। তার ও তার বাকি সাথীদের ব্যার্থতার দায় নিজের ঘাড়ে নিয়ে একদিন আত্মহত্যা করতে মনস্থির করেন কিন্তু এসময় তার কাছে এসে সাহায্য চায় সন্ধ্যা নাম্নী এক তরুনী যার পিতাকে জাগিরা নামক এক দস্যু নির্মমভাবে হত্যা করেছে। দেবদুর্গ গ্রাম জাগিরার কবলে। সে সেখানকার অধিবাসীদের ওপর জোরজুলুম চালায়। সন্ধ্যার পিতা ফরেস্ট অফিসার সুন্দর রাজন এর বিরোধীতা করলে তাকে হত্যা করে জাগিরা। গ্রামের মানুষরা কোনো প্রতিবাদ কর‍তে সাহস পায়না। গ্রামের একমাত্র প্রতিবাদী মুখিয়াকেও হত্যা করে দস্যুরা। কর্নেল পুরী মনে করেন এই নতুন মিশন তাকে প্রতিষ্ঠা এনে দেবে ও মিথ্যা অপবাদের কলংক মুছতে সহায়ক হবে। তিনি তার দলের বাকি সাথীদের ডেকে আনেন নতুন অভিযানে যোগ দেওয়ার জন্যে। এদের মধ্যে রগচটা কর্নেল কৃষন পুরী, ব্লাড ক্যানসার আক্রান্ত মেজর গুরুং, মাতাল মেজর জন, ব্যবসায়ী মেজর কূলভূষন, মেজর সরফরাজ ও মৃত এক সাথীর পুত্র উদিত সমেত সকলেই এসে হাজির হয়। তারা দেবদূর্গ গ্রামে এলে জগিরার দলের সাথে প্রথম যুদ্ধে বোঝা যায় দু তিনজন বাদে প্রায় সকলেই যুদ্ধ করার মতো অবস্থায় নেই। তারা বয়েসের ভারে, রোগে ও অনভ্যাসে অসহায়। মেজর গুরুং তাদের আবার ট্রেনিং করার ব্যবস্থা করেন। গ্রামের সকল মানুষের সাথে তারা সুসম্পর্ক গড়ে তোলে, স্কুল প্রতিষ্ঠা করে। অসৎ পুলিশ অফিসার বারুদ তাদের গ্রেপ্তার করতে আসে গ্রামে গোলাগুলি চালানোর জন্যে। তার চক্রান্তে কৃষ্ণকান্ত ও তার দলবল জগীরার কবলে পড়লেও সন্ধ্যার সাহায্যে মুক্তি পায় এবং সরফরাজ তাড়া করে জগীরাকে ধরে ফেলে। ইনস্পেকটর বারুদের সাহায্যে জগীরা আবার ছাড়া পায় এবং সরফরাজকে অসহায় অবস্থায় পেয়ে হত্যা করে। এই খবর পেয়ে কৃষ্ণকান্ত ও বাকি সাথীরা বারুদকে হত্যা করেন ও সকলে মিলে জগীরার দলকে আক্রমন করেন। শেষ যুদ্ধে সাথীদের অনেকেই মারা যান। জগীরাকে তার নিজের ঘাঁটিতেই খুন করেন গুরুং, কর্নেল কৃষ্ণকান্ত, কৃষন পুরী ও উদিত। এই ঘটনায় গোটা দেবদূর্গ আতংকমুক্ত হয় ও রাজ্যপাল (যিনি অতীতে সেনাকর্তা হিসেবে, কৃষ্ণকান্ত ও সহ অফিসারদের বরখাস্ত করেছিলেন) জীবিত সেনাদের পুরষ্কৃত করেন ও হৃত সম্মান ফিরিয়ে দেন।


title: ভ্যানিটি ফেয়ার (ম্যাগাজিন)

text:
ভ্যানিটি ফেয়ার কোনডে নাস্ট দ্বারা প্রকাশিত জনপ্রিয় সংস্কৃতি, ফ্যাশন, এবং বিষয় নির্ভর ম্যাগাজিন। ভ্যানিটি ফেয়ারে বর্তমান সংস্করণ ১৯৮৩ সাল থেকে প্রকাশিত হয়ে আসছে। ম্যাগাজিনটির বর্তমান সম্পাদক গ্রেডর কার্টার।
ভ্যানিটি ফেয়ারের বর্তমানে চারটি আন্তর্জাতিক সংস্করণ ব্রিটেন, স্পেন, ফ্রান্স, এবং ইতালি থেকে প্রকাশিত হয়। ভ্যানিটি ফেয়ারের প্রথম ব্রিটিশ সংস্করণ ১৯৯১ সালে এবং ইতালীয় সংস্করণ ২০০৩ সালে প্রকাশিত হয়।
ভ্যানিটি ফেয়ারের জার্মান সংস্করণ ৫০ মিলিয়ন ইউরো দিয়ে চালু করা হয় ২০০৭ সালে, যা যুক্তরাষ্ট্রের বাইরে কোনডে নাস্টের সবচেয়ে বড় বিনিয়োগ ছিল। ম্যাগাজিনের চাহিদা না থাকায় তা ২০০৯ সালে বন্ধ করে দেয়া হয়।


title: ডায়নামিক সায়েন্স ফিকশন

text: ডায়নামিক সায়েন্স ফিকশন হল একটি পাল্প ম্যাগাজিন যার ছয়টি সংখ্যা ডিসেম্বর ১৯৫২ থেকে জানুয়ারি ১৯৫৪ সাল পর্যন্ত প্রকাশিত হয়েছিল। "ফিউচার সায়েন্স ফিকশনের" সহযোগি প্রকাশনা হিসেবে, এটিও রবার্ট ডব্লিউ. লাউনডেস কর্তৃক সম্পাদিত এবং লুইস সিলবারক্লেইট কর্তৃক প্রকাশিত হয়ছিল। এতে বেশকিছু সংখ্যক উল্লেখযোগ্য সাহিত্যিকদের লেখা প্রকাশিত হয়। এদের মধ্যে লাউনডেস এবং জেমস ব্লিসের "দ্য ডুপ্লিকেট ম্যান" এবং আর্থার সি. ক্লার্কের "দ্য পজেসড্" উল্লেখযোগ্য। পাল্প যুগের শেষ দিকে এই ম্যাগাজিনের যাত্রা শুরু হয়। পরবর্তীতে সিলবারক্লেইট ১৯৫৪ সালে "ফিউচার"কে একটি সংকলন আকারে রূপান্তরের কথা চিন্তা করেন। লাউনডেস "ডায়নামিকের" সাথেও এরকম করতে চান নি, তাই তিনি ম্যাগাজিনটির কাজই বন্ধ করে দেন।


title: ফেকিং নিউজ

text:
ভারতবর্ষে তুলনামূলকভাবে নতুন হলেও পাশ্চাত্য দেশসমূহে বহুলভাবে প্রচলিত বিদ্রুপ এবং হাস্যরস সহিত ব্যঙ্গাত্মকাত্মক সংবাদের পত্রিকা ছিল আমেরিকা যুক্তরাষ্ট্রের "দ্য অনিঅন"। ফেকিং নিউজ ভারতে এই ধারা প্রবর্তন এবং প্রচলনের ক্ষেত্রে অগ্রগণ্য ওয়েবসাইটসমূহের মধ্যে অগ্রণী এবং অন্যতম। এলেক্সার সাম্প্রতিক র্যাঙ্কিং অনুযায়ী, সমগ্র বিশ্বে ইংরাজী ভাষায় প্রকাশিত ব্যঙ্গাত্মক ওয়েবসাইটসমূহের ভিতরে দি অনিঅন-এর পরে ফেকিং নিউজ দ্বিতীয় স্থান অধিকার করেছে।
ওই সাইটে প্রকাশিত দুটি ব্যঙ্গ প্রতিবেদন Unable to attract even a single girl, frustrated man sues Axe এবং Men talking loud on mobile during movies have smaller penises অন্য একটি ভারতীয় ওয়েবসাইট Indiainfo.com সত্য সংবাদ হিসাবে ভুলক্রমে পরিবেশন করতে গিয়ে ২০০৯ সালের ২১ অক্টোবর তারিখে নিজের ওয়েবসাইটটি প্রকাশ করেছিল। এছাড়াও, পরবর্ত্তী পর্যায়ে "Axe" সম্পর্কীয় সংবাদটি ভারতের বাইরেও অন্যান্য দেশের বহু ওয়েবসাইট এবং ব্লগ সত্য সংবাদ হিসেবে প্রকাশিত হয়।, সাম্প্রতিককালে টাইমস অব্ ইণ্ডিয়ার ২০১১ সালের ২৭ মে' এবং ২৫ সেপ্টেম্বরের সংখ্যায় এই ব্যঙ্গাত্মক সংবাদ দুটি পুনরায় প্রকাশিত, এবং এই দুটি সংবাদ নাগরিক কিংবদন্তী হিসেবে পরিচিত হয়। Unable to figure out Google Wave, youngster kills himself শীর্ষক অন্য একটি ফেকিং নিউজ OneIndia.com নামের ওয়েবসাইটির দ্বারা ২০০৯ সালের ১০ নভেম্বর তারিখে সত্য ঘটনা হিসেবে প্রকাশিত হয়েছিল।


title: আমেরিকান ন্যাশানাল বায়োগ্রাফি

text: আমেরিকান ন্যাশানাল বায়োগ্রাফি (এএনবি) হল ২৪ খণ্ডে প্রকাশিত জীবনী-সংক্রান্ত একটি বিশ্বকোষ। সমগ্র গ্রন্থটিতে প্রায় ১৭,৪০০ নিবন্ধ এবং ২ কোটি শব্দ রয়েছে। ১৯৯৯ সালে আমেরিকান কাউন্সিল অফ লার্নেড সোসাইটিজের পৃষ্ঠপোষকতায় অক্সফোর্ড ইউনিভার্সিটি প্রেস থেকে এই গ্রন্থটি প্রথম প্রকাশিত হয়। এরপর এই গ্রন্থের ৪০০ নিবন্ধ সম্বলিত একটি সম্পূরক অংশ প্রকাশিত হয় ২০০২ সালে। রকিফেলার ফাউন্ডেশন, অ্যান্ড্রু ডব্লিউ. মেলন ফাউন্ডেশন ও ন্যাশানাল এনডাওমেন্ট ফর দ্য হিউম্যানিটিজ এই গ্রন্থ প্রকাশে অতিরিক্ত অর্থসাহায্য করেছিল। সমগ্র গ্রন্থের সাধারণ সম্পাদক ছিলেন জন এ. গ্যারাটি ও মার্ক সি. কারনেস


title: ফ্যান্টাসি (১৯৩৮-এর ম্যাগাজিন)

text: প্রথম মার্কিন কল্পবিজ্ঞান পত্রিকা, "অ্যামাজিং স্টোরিস" ১৯২৬ সালে প্রকাশের পরপরই যুক্তরাজ্য তা আমদানি করেছিল, মার্কিন বাজারের অন্যান্য পত্রিকাও প্রকাশের পরই যুক্তরাজ্যে পাওয়া যেত। যাইহোক ১৯৩৪ সালের পর্ব পর্যন্ত যুক্তরাজ্যে কোন কল্পবিজ্ঞান পত্রিকা প্রকাশ হয়নি, মূলত পিয়ারসনের "স্কুপস" প্রকাশের পূর্ব পর্যন্ত, যা ছিল কিশোরদের জন্য ট্যাবলয়েট ফরম্যাটের সাপ্তাহিক। শীঘ্রই হেইডেন ডিমক, "স্কুপস"-এর সম্পাদক, প্রাপ্তবয়স্কদের উপযোগী আরও পরিশীলিত গল্প পেতে শুরু করলেন; তিনি প্রাপ্তবয়স্কদের উপযোগী কাহিনীর দিকে পত্রিকার লক্ষ্য পরিবর্তন করলেন কিন্তু মাত্র বিশটি সংখ্যা প্রকাশের পর পিয়ারসন বিক্রি মন্দার জন্য পত্রিকাটি বন্ধ করে দেয়। "স্কুপস"-এর ব্যর্থতা ব্রিটিশ প্রকাশকদের এই বার্তা দিয়েছিল যে ব্রিটেনে কল্পবিজ্ঞান পত্রিকা চলবে না।


title: মিলি ববি ব্রাউন

text: ২০১৬ সালে, ব্রাউন ব্রিটিশ ডিজে সঙ্গীতঙ্গ দল, সিগমা এবং ব্রিটিশ গায়িকা বার্ডীর একক "ফাইন্ড মি" নামক গানের ভিডিওতে আর্বিভুত হন। ২০১৬ সালের নভেম্বর মাসের পরে, তিনি বিশ্ববিখ্যাত মার্কিন বহুজাতিক বিনিয়োগ, ব্যাংকিংখাত ভিত্তিক এবং আর্থিক পরিসেবামূলক প্রতিষ্ঠান সিটিগ্রুপ এর বিজ্ঞাপনে হাজির হন। ২০১৭ সালের জানুয়ারী মাসে, বিশ্ববিখ্যাত মার্কিন ফ্যাশন হাউজ ক্যালভিন কেলিন এর নিযুক্তিমূলক অভিযানের মাধ্যমে তিনি মডেলিং জীবনে অভিষেক ঘটান। পরের মাসে, তিনি আন্তর্জাতিক মডেল ব্যাবস্থাপনামূলক প্রতিষ্ঠান আইএমজি মডেল'স এর প্রতিনিধীদের সাথে চুক্তিবদ্ধ হন।


title: আলোকচিত্র সাংবাদিকতা

text: ন্যাশনাল প্রেস ফটোগ্রাফার্স অ্যাসোসিয়েশন (এনপিপিএ) ১৯৪৬ সালে মার্কিন যুক্তরাষ্ট্রে প্রতিষ্ঠিত হয় এবং বর্তমান প্রায় ১০,০০০ সদস্য রয়েছে। ব্রিটিশ প্রেস ফটোগ্রাফার্স অ্যাসোসিয়েশন (বিপিপিএ) ১৯৪৮ সালে প্রতিষ্ঠিত হয় এবং ২০০৩ সালে পুনরায় চালু হয়। বর্তমানে এর সদস্য সংখ্যা ৪৫০ জন। বিশ্বের অন্যান্য উল্লেখযোগ্য সংগঠন হল হংকং প্রেস ফটোগ্রাফার্স অ্যাসোসিয়েশন (১৯৮৯), নর্দার্ন আয়ারল্যান্ড প্রেস ফটোগ্রাফার্স অ্যাসোসিয়েশন (২০০০), প্রেসফটোগ্রাফার্নাস ক্লাব (সুইডেন, ১৯৩০), পিকে - প্রেসফটোগ্রাফার্নাস ক্লাব (নরওয়ে)।


title: অলাভজনক সাংবাদিকতা

text: নিউ ইন্টারন্যাশনালিস্ট ম্যাগাজিন ১৯৭৩ সালে যুক্তরাজ্যে প্রকাশিত হয় এবং ১৯৭৯ সাল থেকে অস্ট্রেলিয়ায় একটি পৃথক কোম্পানি হিসেবে বিশ্বের সবচেয়ে দীর্ঘ সময় ধরে প্রতিষ্ঠিত অলাভজনক প্রকাশনা হিসেবে বিদ্যমান রয়েছে। মার্কিন যুক্তরাষ্ট্রে দুটি স্থানীয় অলাভজনক সাংবাদিকতা সংস্থা হল ১৯৭৪ সালে প্রতিষ্ঠিত দ্য শিকাগো রিপোর্টার এবং ১৯৭৬ সালে প্রতিষ্ঠিত সিটি লিমিটস ম্যাগাজিন, যা সামাজিক ও অর্থনৈতিক নাগরিক নীতি বিষয়ে আলোকপাত করে। ১৯৭৭ সালে প্রতিষ্ঠিত সেন্টার ফর ইনভেস্টিগেটিভ রিপোর্টিং হল মার্কিন যুক্তরাষ্ট্রের সবচেয়ে প্রাচীন অলাভজনক অনুসন্ধানী সংবাদ সংস্থা। আরেকটি প্রাচীন সংস্থা হল ১৯৮৯ সালে সাবেক এবিসি নিউজ ও সিবিএস নিউজের প্রযোজক চার্লস লুই প্রতিষ্ঠিত সেন্টার ফর পাবলিক ইন্টিগ্রিটি (সিপিআই)। সিপিআইয়ের আন্তর্জাতিক অঙ্গসংগঠন ইন্টারন্যাশনাল কনসর্টিয়াম অব ইনভেস্টিগেটিভ জার্নালিস্টস (আইসিআইজে) ১৯৯৭ সালে প্রতিষ্ঠিত হয়। আইসিআইজে ৬০টি দেশে ১৭৫ জন অনুসন্ধানী প্রতিবেদক নিয়ে একটি বিশ্বব্যাপী নেটওয়ার্কে পরিচালিত হয়।


title: টপস্ ইন সায়েন্স ফিকশন

text: প্রথম সংখ্যাটি প্রকাশিত হয় ১৯৫৩ সালের বসন্তে এবং তা সম্পাদনা করেছিলেন জ্যাক অ'সুলিভান। প্রচ্ছদটি ছিল ১৯৪২ সালে আলেকজান্ডার লেইডেনফ্রস্ট এর করা "প্লানেট স্টোরি"র প্রচ্ছদের পুনঃর্মুদ্রণ। কাহিনির মধ্যে ছিল আইজাক আসিমভের "ব্ল্যাক ফ্রেয়ার অব দ্য ফ্লেম" এবং রে ব্রডবেরির "দ্য মিলিয়ন ইয়ার পিকনিক" - যা তার "মারসিয়ান ক্রনিকলস" সিরিজের প্রথম গল্প। অঙ্গসজ্জায় ছিল ক্যালি ফ্রেয়াস এর প্রথম দিকের কিছু মৌলিক আর্টওয়ার্ক। সংখ্যাটির সাফল্য ছিল মধ্যম, পত্রিকার পরিবেশকরা রেইস কে পত্রিকাটির পরিবেশনায় সমস্যা হচ্ছিল বলে অভিযোগ করছিলেন, রেইস তাই দ্বিতীয় সংখ্যা ডাইজেস্ট ফরম্যাটে প্রকাশ করেন: ডাইজেস্ট গুলো পাল্পের তুলনায় জনপ্রিয় ছিল, দু এক বছরের মধ্যেই সমগ্র্ বাজার দখল করে ফেলেছিল। দ্বিতীয় সংখ্যার তারিখ ছিল ফল ১৯৫৩; প্রচ্ছদ করেছিলেন ফ্রেয়াস, রে ব্রডবেরি এবং লিগ ব্রাকেট এর "লরেল অব দ্য রেড মিস্ট" অবলম্বনে। ফ্রেয়াস গল্পটির ভেতরের ছবিও এঁকেছিলেন, পরে মন্তব্য করেছিলেন যে তিনি ফলাফল দেখে খুবই সন্তষ্ট, "এটি আবার নতুন করে আঁকা অসম্ভব, কারণ এটি ছিল যাদুর মত"। দ্বিতীয় সংখ্যার ভেতরের ছবি আঁকার জন্য এমস যোগ দেন; কাহিনির মধ্যে ছিল ফ্রেড্ররিখ ব্রাউন এবং হোরেস গোল্ডের লেখা গল্প। যাইহোক, এই সংখ্যাটি শুধুমাত্র সীমিত সংখ্যক পরিবেশক পেয়েছিল এবং রেইস পত্রিকাটি বন্ধ করার সিদ্ধান্ত নেন।


title: ট্যাবলয়েড

text: ২০১০ সালে জার্মানির স্বরাষ্ট্রমন্ত্রী যুক্তরাজ্যভিত্তিক ট্যাবলয়েডগুলোর ব্যাপক সমালোচনা করেছেন। সেখানে তারা আক্রমণাত্মক ভঙ্গীতে ইংল্যান্ড বনাম জার্মানির মধ্যকার ফুটবল খেলায় বৃহৎ পরিসরে ২য় বিশ্বযুদ্ধের অবতারণা ঘটায় ও শীর্ষ খবর হিসেবে প্রকাশ করেছিল।ট্যাবলয়েড হিসেবে দৈনিক মানবজমিন পত্রিকাটি বাংলাদেশে ১ম প্রকাশিত হয়েছে। বর্তমানে এটি বাংলা ভাষায় বিশ্বের সবচেয়ে বেশীসংখ্যক প্রকাশনা হিসেবে ১৯৯৮ সাল থেকে বিশ্বে স্বীকৃতি অর্জন করেছে। বিশ্বের শীর্ষ ১০টি বাংলা সংবাদের ওয়েবসাইটে মাহবুবা চৌধুরী প্রকাশকের দায়িত্ব পালন করছেন। ফিফা, ইউয়েফা, ফুটবল সংস্থা, ওয়ার্নার ব্রাদার্স এবং সনি পিকচার্স এন্টারটেইনমেন্টের সাথে এটি চুক্তিবদ্ধ আছে। মতিউর রহমান চৌধুরী ট্যাবলয়েডটির প্রধান সম্পাদকের দায়িত্বে আছেন।


title: মাসুদ পথিক

text: মাসুদ পথিক মোট ২১টি গ্রন্থের প্রণেতা। তার সাহিত্য রচনার মধ্যে রয়েছে কৃষকফুল (১৯৯৬), বাতাসের বাজার (২০০৭), সেতু হারাবার দিন, চাষার বচন (২০১৬) ইত্যাদি। মাসুদ কেন্দ্রীয় ছাত্রলীগের নিয়মিত প্রকাশনা ‘মাতৃভূমি’র সম্পাদনা করেছেন টানা আট বছর। তিনি ‘গণতন্ত্র মুক্তি পাক’, ‘জননেত্রী শেখ হাসিনা’ নামের বই সম্পাদনার সঙ্গে যুক্ত ছিলেন।


title: মাসুম রেজা

text: ২০১০ সালে তিনি ঔপন্যাসিক হিসেবে আত্মপ্রকাশ করেন। এ বছর ফেব্রুয়ারিতে তার রচিত "মীন কন্যাদ্বয়" এবং "গোলকিপার" উপন্যাস দুটি অমর একুশে বইমেলায় প্রকাশিত হয়। ২০১৩ সালে তার রচনায় এবং সৈয়দ আওলাদের পরিচালনায় "সাত সওদাগর" টেলিভিশন ধারাবাহিক মাছরাঙ্গা টেলিভিশনে প্রচারিত হয়। এ সময়ে তিনি লন্ডনে থাকায় তিনি সেখান থেকে চিত্রনাট্য পাঠাতেন। দীর্ঘ দশ বছর পর তিনি ২০১৫ সালে "বাপজানের বায়স্কোপ" চলচ্চিত্রের কাহিনী, সংলাপ এবং রিয়াজুল রিজুর সাথে যৌথভাবে চিত্রনাট্য রচনা করেন। ছবিটি পরিচালনা করেন রিয়াজুল রিজু। ছবিটিতে বায়স্কোপকে পুনর্জীবিত করার সাথে মুক্তিযুদ্ধের খণ্ড চিত্র ও যুদ্ধের দীর্ঘ সময় পরেও রাজাকারের বংশধরের আধিপত্যের চিত্র তুলে ধরা হয়েছে। ছবিটির জন্য তিনি ৪০তম জাতীয় চলচ্চিত্র পুরস্কারে শ্রেষ্ঠ কাহিনীকার এবং রিয়াজুল রিজুর সাথে যৌথভাবে শ্রেষ্ঠ চিত্রনাট্যকার বিভাগে পুরস্কার লাভ করেন। এই বছর তিনি রচনা করেন "কুহকজল"। এতে বিশ্বাসঘাতকতা, খুন ও প্রবঞ্চনার মধ্য দিয়ে মানুষের সহজাত বর্বরতাকে তুলে ধরা হয়েছে। নাটকটি বাংলাদেশ শিল্পকলা একাডেমির জাতীয় নাট্য মঞ্চে মঞ্চস্থ হয়। নাটকটি নির্দেশনা করেন ত্রপা মজুমদার।


title: মিরাত-উল-উরুস

text:
মিরাত-উল-উরুস (উর্দু مراۃ_العروس, অর্থ দুলহনের দর্পণ) নজীর আহমদ দেহলভী দ্বারা রচিত এবং ১৮৬৯ খৃষ্টাব্দে প্রকাশিত একটি উর্দু উপন্যাস। এই উপন্যাসে ভারতীয় এবং মুসলিম সমাজের নারী শিক্ষা বিস্তার সহায়ক কিছু তত্ত্ব আছে এবং এই উপন্যাস দ্বারা প্রেরিত হয়ে হিন্দি, পাঞ্জাবী, কাশ্মীরি এবং অন্যান্য ভারতীয় ভাষায় এই বিষয়ের উপর আধারিত উপন্যাস রচিত হয়েছে।
এই পুস্তকটি প্রকাশের কিছু বছরের মধ্যেই ১ লক্ষ কপি বিক্রিত হয়।
উপন্যাসের কাহিনী দিল্লীর দুই বোন আকবরী ও আসগরীকে নিয়ে।উপন্যাসের প্রথম ভাগে আছে আকবরীর বর্ণনা। সে কুঁড়ে স্বভাবের এবং অল্পশিক্ষিতা। বিবাহের পর শ্বশুরবাড়িতে অবাস্তববুদ্ধি ও খারাপ ব্যবহারের কারণে তাকে দুঃখ শিকার করতে হয়। উপন্যাসের দ্বিতীয় ভাগে আসগরীর বর্ণনা। সে সদাচারী, মেহনতি ও অধিক শিক্ষিতা। বিবাহের পর কঠিন পরিস্থিতির সম্মুখীন হয়েও সে তার মেহনত, ভালো স্বভাব ও শিক্ষিত ব্যবহারের কারণে শ্বশুরবাড়ি ও মহল্লার মানুষদের সঙ্গে সুখে শান্তিতে বসবাস করতে পারে। কাহিনীতে এই দুই নারীর জীবনের উত্থান-পতন দেখানো হয়েছে।।
নজীর আহমদ ১৮৭৩ খৃষ্টাব্দে এই উপন্যাসের সিকুয়েল বানাত-উন-নাস নামে প্রকাশ করেন। এই উপন্যাসে আসগরী নিজের মহল্লায় একটি কন্যা-পাঠশালা চালায়।
পাকিস্তান টেলিভিশন মিরাত-উল-উরুস নামেই একটি ধারাবাহিক তৈরি করে। ধারাবাহিকে আরিফা সিদ্দিকী আসগারীর চরিত্রে অভিনয় করে।


title: কিতাব আল মিরাজ

text: কিতাব আল মিরাজের লেখক আবুল কাশিম আবদাল করিম বিন হাওয়াজিন বিন আবদাল মালিক বিন তালহা বিব মুহাম্মদ আল কুশাইরি আল নিসাবুরি (أبو القاسم عبد الكريم بن هوازن بن عبد الملك بن طلحة بن محمد القشيري)। তার জন্ম ৩৭৬ হিজরী সন এবং মৃত্যু ৪৬৫ হিজরী সন। খ্রিস্টীয় ১৩ শতকের দ্বিতীয়ার্ধে বইটি লাতিন (Liber Scale Machometi) ও স্প্যানিশ ভাষায় এবং ১২৬৪ সালে পুরাতন ফরাসি ভাষায় অনুবাদ করা হয়। খ্রিস্টিয় ১৪ শতকে দান্তের লেখা অমর সৃষ্টি ডিভাইন কমেডির বর্ণনার সাথে কিতাব ই মিরাজের জাহান্নামের বর্ণনার মিল পাওয়া যায়। ধারণা করা হয় দান্তে এই বইটি থেকে অনুপ্রাণিত হয়েছিলেন।


title: আশরাফ সিদ্দিকী

text: দেশবিভাগের পর অভাবের তাড়নায় এক স্কুল শিক্ষক তার পরিবারের সবাইকে নিয়ে আত্মহত্যা করে। এই ঘটনা তাকে নাড়া দেয় এবং তার সাহিত্য রচনার প্রেরণা হয়ে দাঁড়ায়। তিনি লেখেন "তালেব মাষ্টার" নামে একটি কবিতা, যা ১৯৫০ সালে "তালেব মাষ্টার ও অন্যান্য কবিতা" কাব্যসংকলনে স্থান পায়। এরপর প্রকাশিত হয় তার কাব্যগ্রন্থ সাত ভাই চম্পা, বিষকন্যা, ও উত্তরের তারা। ১৯৬৫ সালে "রাবেয়া আপা" নামক গল্প দিয়ে গল্পকার হিসেবে আত্মপ্রকাশ করেন। কিন্তু "গলির ধারের ছেলেটি" তাকে গল্পকার হিসেবে প্রতিষ্ঠিত করে। এ গল্প অবলম্বনে প্রখ্যাত চলচ্চিত্র পরিচালক সুভাষ দত্ত পরিচালিত ডুমুরের ফুল চলচ্চিত্রটি একাধিক জাতীয় চলচ্চিত্র পুরস্কার লাভ করে।


title: আর্-রাহীকুল মাখতূম

text:
১৯৭৬ সালের মার্চ মাসে করাচীতে প্রথম বিশ্ব মুসলিম সীরাত সম্মেলন অনুষ্ঠিত হয়। মক্কার রাবেতায়ে আলাম আল ইসলামী এ সম্মেলনে গুরুত্বপূর্ণ ভূমিকা পালন করে। সম্মেলনের সমাপ্তি অধিবেশনে বিশ্বের সকল লেখকের প্রতি এক অভিনব আহবান জানানো হয়। রাবেতার পক্ষ থেকে প্রচারিত এই আহবানে বিশ্বের জীবন্ত ভাষাসমূহে রসূলে মকবুল সাল্লাল্লাহু আলাইহি ওয়া সাল্লামের জীবনী রচনার কথা বলা হয়। এ প্রতিযোগিতায় বিজয়ীদের প্রথম পাঁচজনকে পুরস্কার দেয়া হবে বলেও জানানো হয়। পুরস্কারের পরিমাণ যথাক্রমে ৫০, ৪০, ৩০, ২০ ও ১০ হাজার সৌদি রিয়াল। রাবেতায়ে আলামে ইসলামীর সরকারি মুখপত্র আখতার আল আলামুল ইসলামী পত্রিকার কয়েকটি সংখ্যায় প্রতিযোগিতার ঘোষণা প্রকাশ করা হয়। রাবেতার ঘোষণার পর ১১৮২টি পাণ্ডুলিপি জমা পড়ে। চূড়ান্ত বাছাইয়ের জন্য সুনির্বাচিত একটি কমিটির ওপর দায়িত্ব দেয়া হয়। এ কমিটির চেয়ারম্যান ছিলেন শিক্ষামন্ত্রী শেখ হাসান ইবনে আবদুল্লাহ আল শেখ। কমিটির সদস্যরা ছিলেন জেদ্দা বিশ্ববিদ্যালয়ের শরীয়ত বিভাগের শিক্ষক সীরাতুন্নবী ও ইসলামের ইতিহাস বিশেষজ্ঞ। তাদের নাম নিম্নরূপ, ডক্টর ইবরাহীম আলী সউত, ডক্টর আবদুর রহমান ফাহমি মোহাম্মদ, ডক্টর মোহাম্মদ সাঈদ সিদ্দিকী, ডক্টর ফিকরি আহমদ ওকায, ডক্টর আহমদ সাইয়েদ দারাজ, ডক্টর ফায়েক বকর সওয়াফ, ডক্টর শাকের মাহমুদ আবদুল মোনয়েম, ডক্টর আবদুল ফাত্তাহ মনসুর।
এ কমিটির বিশেষজ্ঞরা পর্যায়ক্রমিক বাছাইয়ের পর এই ৫টি পান্ডুলিপির্ জন্য পাঁচজনকে পুরস্কার পাওয়ার উপযুক্ত ঘোষণা করেন।
১. আর রাহীকুল মাখতুম, (আরবী) ছফিউর রহমান মোবারকপুরী, জামেয়া সালাফিয়া, বেনারস, ভারত-প্রথম
২. খাতামুন নবীইঈন (ইংরেজী) ডক্টর মাজেদ আলী খান, জামেয়া মিল্লিয়া ইসলামিয়া-দিল্লী, ভারত-দ্বিতীয়,
৩. পয়গাম্বরে আযম ওয়া আখের (উর্দু) ডক্টর নাসির আহমদ নাসের, ভাইস চ্যান্সেলর জামেয়া ইসলামিয়া, ভাওয়ালপুর, পাকিস্তান-তৃতীয়,
৪. মোনতাকাউন নকুল ফী সিরাতে আযামির রসূল (আরবী) শেখ হামেদ মাহমুদ ইবনে মোহাম্মদ মনসুর লেমুদ, জিজাহ মিসর-চতুর্থ,
৫. সীরাতুন নবীইল হাদীইর রহমত (আরবী) ওস্তাদ আবদুস সালাম হাসেম হাফেজ, মদিনা মোনাওয়ারা সউদী আরব-পঞ্চম।
জীবনীগ্রন্হটি বিশ্ব মুসলিম লিগসহ অন্যান্য সংগঠন প্রকাশ করে। দারুস সালাম পাবলিকেশন্স লেখকের সম্মতিক্রমে বইটির ইংরেজী অনুবাদ প্রকাশ করে। লেখকের তত্ত্বাবধানে বইটির বাংলা অনুবাদ লেখকের অনুমোদন নিয়ে বাংলাদেশে ছাপাচ্ছে তাওহিদ পাবলিকেশন্স। এই জীবনীগ্রন্হের সকল ভাষার সংষ্করণ লেখকের উত্তরাধিকার কর্তৃক সংরক্ষিত।


title: আর্-রাহীকুল মাখতূম

text: আর্-রাহীকুল মাখতূম (আরবী/উর্দূতে: الرحيق المختوم ; অর্থ: মোহরান্কিত জান্নাতী সুধা) আরবী এবং উর্দূ ভাষায় সফিউর রহমান মোবারকপুরী রচিত মুসলমানদের নবী মুহাম্মদ (সাল্লাল্লা-হু 'আলাইহি ওয়া সাল্লাম)-য়ের জীবনীগ্রন্হ। আধুনিক যুগে মহানবী হযরত মুহাম্মদ সা: এর জীবনী নিয়ে আরবী ভাষায় লেখা অন্যতম একটি সীরাত গ্রন্থ। আরবী বইটি ১৯৭৯ সালে রাবেতায়ে আলাম আল ইসলামী কর্তৃক আয়োজিত মুহাম্মদ (সাল্লাল্লা-হু 'আলাইহি ওয়া সাল্লাম)-এর জীবনীর উপর আয়োজিত প্রথম উন্মুক্ত সিরাত গ্রন্হ প্রতিযোগিতায় ১১৮৭ টি পান্ডুলিপির মধ্যে প্রথম স্থান অধিকার করে।


title: মিশকাতুল মাসাবীহ

text: মিশকাতুল মাসাবীহ (ইংরেজি: Mishkat al Masabih অথবা এর ইংরেজি অনুবাদ A niche for lamps, এবং আরবিঃ مشكاة المصابيح ) সাধারণভাবে মিশকাতুল মাসাবীহ বা مشكاة المصابيح দিয়ে একটি বই এর নাম বুঝালেও মূলত তা দুটি হাদিস গ্রন্থের সমন্বিত নাম। যার একটি হচ্ছে কিতাবুল মাসাবিহ (এর লেখক ইমাম আল বাগাভী ৪৩৬ হিজরী থেকে ৫১৬) ও অপরটি মিশকাত (লিখেছেনঃ শায়েখ ওয়ালীউদ্দিন মুহাম্মাদ ইবনে আব্দুল্লাহ আল খাতীব আল আমরী আত তিবরিযী ৮০০ হিজরীর শেষের দিকে মৃত্যু বরণ করেন )। পরবর্তিতে উভয় গ্রন্থকে একত্রিত করে নাম দেওয়া হয়েছে 'মিশকাতুল মাসাবীহ'। গ্রন্থটিতে কিতাবুল মাসাবীহ হতে সংকলন করা হয়েছে ৪৪৩৪ টি হাদীস এবং মিশকাত হতে সংকলন করা হয়েছে ১৫১১টি হাদীস। মিশকাতুল মাসাবিহ গ্রন্থের সম্পাদনার কাজ সমাপ্তি হয় ৭৩৭ হিজরীর শেষ শুক্রবারে। মূলত হাদীস শাস্ত্রে অনভিজ্ঞ লোকদের জন্যই এই বইটি সংকলন করা হয়েছে। শায়েখ ওয়ালীউদ্দিন মুহাম্মাদ ইবনে আব্দুল্লাহ আল খাতীব আল আমরী আর তিবরিযী এই বইটি খুব চমকপ্রদ ভাবে সাজিয়েছেন যার মদ্ধ্যে উল্লেখ যোগ্য হল মাসাবিহ গ্রন্থে কোন হাদিসে উৎস লিপিবদ্ধ ছিলো না, ফলে পাঠকগন বিভ্রান্তিতে পড়ার শঙ্কা বোধ করতেন, আর সেই শঙ্কা দূর করেই মিশকাতুল মাসাবীহ সংকলনকালে লেখক প্রতিটি হাদীসের উৎস উল্লেখ করে দিয়েছেন। তিনি হাদীস গ্রন্থটিকে ফিকহের ধারাবাহিক নিয়ম অনুযায়ী সাজিয়েছেন। এবং প্রতিটি অদ্ধায়ে ৩টি করে অনুচ্ছেদে ভাগ করেছেন, যার মদ্ধে প্রথম দুই পরিচ্ছেদে সহীহ বুখারী ও সহীহ মুসলিম এর হাদিস এনেছেন এবং পরের পরিচ্ছেদে অন্যন্য কিতাবের হাদীস এনেছেন। আর হাদীস শেষে যে কিতাব থেকে হাদীস টি নিয়েছেন সেটির উৎস গ্রন্থ ও উল্লেখ করে দিয়েছেন।


title: আল-বাগাভী

text: তিনি তাঁর হাদিস সংকলন শারহে আল-সুন্নাহ এবং মাসাবিহ আল সুন্নাহ-এর জন্য বিশেষভাবে পরিচিত যা পরে আল-তিব্রিযির(মৃত্যুঃ ৭৪১ হিঃ) সংকলনের সাথে যুক্ত হয়ে “মিশকাতুল মাসাবিহ” নামে প্রসিদ্ধ। তিনি আল-হুসাইন ইবনে মুহাম্মদ আল-মারওয়া আল-রুদির ছাত্র ছিলেন।


title: মুশাহিদ আহমদ

text: এই ভূখণ্ডের আলেমদের মধ্যে কলমের চর্চা এতোটা জোরালো না থাকলেও ব্যতিক্রম ছিলেন আল্লামা মুশাহিদ আহমদ বায়ামপুরী রহ.। দ্বীনের বিভিন্ন অঙ্গনে অবদানের পাশাপাশি লেখালেখির লাইনেও তাঁর বিশেষ ভূমিকা রয়েছে। তিনি জাতিকে কয়েকটি অমূল্যবান বই উপহার দিয়ে গেছেন। তাঁর রচিত ‘ফাতহুল কারীম ফি সিয়াসাতিন্নাবিয়ীল আমীন’ রাজনীতি বিষয়ে একটি অমর গ্রন্থ। ১৯৪৮ সালে ভারতের রামপুর থেকে কিতাবটি মুদ্রিত হয়। পরবর্তী সময়ে ‘ইসলামের রাষ্ট্রীয় ও অর্থনৈতিক উত্তরাধিকার’ নামে বইটির অনুবাদ ইসলামিক ফাউন্ডেশন থেকে প্রকাশিত হয়। তাঁর রচিত ‘আল-ফুরক্বান বাইনাল হক্বে ওয়াল বাতিল ফি ইলমিত তাসাউফে ওয়াল ইহসান’ গ্রন্থটি তাসাউফ সংক্রান্ত। তাঁর আরও কয়েকটি গ্রন্থ হচ্ছে: আল ফুরক্বান বাইনা আউলিয়াইর রহমান ও আউলিয়াইশ শাইতান, সত্যের আলো (দুই খণ্ডে), ইসলামে ভোট ও ভোটের অধিকার, সেমাউল কোরআন, ইজহারে হক্ব, আল লাতাইফুর রাব্বানিয়্যাহ ফি সূরাতি তাফসীরিল ফাতিহা। এছাড়া কিছু বই অপ্রকাশিত থেকে যায়।


title: নোবেল পুরস্কার বিজয়ী বাঙালিদের তালিকা

text:
১৯০১ সালে নোবেল পুরস্কার প্রচলনের পর থেকে ২০১৭ পর্যন্ত মাত্র ৩ জন বাঙ্গালি ব্যক্তিত্ত্ব এই পুরস্কার জয় করেছেন। সর্বপ্রথম বাঙ্গালী হিসাবে নোবেল পুরস্কার লাভ করেন রবীন্দ্রনাথ ঠাকুর, ১৯১৩ সালে, সাহিত্যে। পরবর্তীতে ১৯৯৮ সালে অমর্ত্য সেন অর্থনীতিতে এবং ২০০৬ সালে ড. মুহাম্মদ ইউনূস শান্তিতে এই পুরস্কার জয় করেন।
আরো ১৩ জন ব্যক্তি মনোনয়ন পেয়েছেন।
নিচের তালিকা টি হচ্ছে নোবেল পুরস্কারের মনোনয়ন প্রাপ্ত ব্যক্তিদের তালিকা যারা কখনো জেতেননি। তসলিমা নাসরিন হলেন মনোনয়নপ্রাপ্ত একমাত্র বাংলাদেশী ও একমাত্র নারী। ১৯৩৬ থেকে ১৯৪০ সালের মধ্যেই বাঙ্গালী রা সবচেয়ে বেশী মনোনয়ন পেয়েছে। যেসব ব্যক্তি একই বছরে একাধিক বার মনোনয়ন পেয়েছে সেই সংখ্যাটা ব্রাকেটে দেয়ায়া হয়েছে।


title: শান্তিতে নোবেল পুরস্কার

text: হেনরি কিসিঞ্জার এবং লি ডাক থো'র নোবেল শান্তি পুরস্কার প্রদানের ফলে নরওয়েজিয়ান নোবেল কমিটি ব্যাপক সমালোচনার মুখোমুখি হয়। কিন্তু পরবর্তীতে লি ডাক থো এ পুরস্কার গ্রহণে অস্বীকৃতি জানান। এরফলে নরওয়েজিয়ান নোবেল কমিটির দুইজন সদস্য পদত্যাগ করেন। জানুয়ারি, ১৯৭৩ সালে উত্তর ভিয়েতনাম ও মার্কিন যুক্তরাষ্ট্রের মধ্যেকার যুদ্ধ বিরতির আলোচনা এবং সেখান থেকে আমেরিকান সেনা প্রত্যাহারের প্রেক্ষাপটে তাঁদেরকে এ পুরস্কার প্রদান করা হয়। কিন্তু যখন এ পুরস্কারের বিষয়টি ঘোষিত হয়, তখনও উভয় পক্ষের মধ্যে আলাপ-আলোচনা অব্যাহত ছিল। অনেক সমালোচকদের অভিমত, কিসিঞ্জার শান্তি প্রণেতা ছিলেন না; বরঞ্চ যুদ্ধের ব্যাপক প্রসারে সুদূরপ্রসারী ভূমিকা রেখেছিলেন।


title: এশিয়ান পেইন্টস শারদ সম্মান

text: বাংলার বিশিষ্ট শিল্পী, সাহিত্যিক, রাজনীতিবিদ, ক্রীড়াব্যক্তিত্বদের এশিয়ান পেইন্টস শারদ সম্মানের বিচারক নিয়োগ করা হয়। এঁদের মধ্যে উল্লেখযোগ্য হলেন চিত্রশিল্পী শুভাপ্রসন্ন, অভিনেতা সব্যসাচী চক্রবর্তী, মুনমুন সেন, জাদুকর পিসি সরকার, আবৃত্তিশিল্পী ব্রততী বন্দ্যোপাধ্যায় প্রমুখ। পূজামণ্ডপগুলিকে তৃতীয়ার মধ্যে মনোনয়ন জমা দিতে বলা হয়। পঞ্চমী ও দুর্গাষষ্ঠীর দিন বিচারকেরা মণ্ডপে মণ্ডপে ঘুরে বারো জন চূড়ান্ত প্রতিযোগীর নাম নির্বাচিত করেন। অষ্টমীর সন্ধ্যায় পুরস্কার প্রাপকের নাম ঘোষিত হয়।


title: কৈলাশ সত্যার্থী

text: কৈলাশ সত্যার্থী (; জন্ম: ১১ জানুয়ারি, ১৯৫৪) মধ্যপ্রদেশের বিদিশায় জন্মগ্রহণকারী বিশিষ্ট ভারতীয় শিশু অধিকার কর্মী ও নোবেল শান্তি পুরস্কার বিজয়ী। ১৯৯০-এর দশক থেকে ভারতে শিশু শ্রমের বিরুদ্ধে সক্রিয় ভূমিকা পালন করছেন। তাঁর সংগঠন বাচপান বাঁচাও আন্দোলন অক্টোবর, ২০১৪ সাল পর্যন্ত আশি হাজারেরও অধিক শিশুকে ক্রীতদাসত্বের বিভিন্ন ক্ষেত্র থেকে মুক্ত করেছে এবং তাদের পুণঃমিলন, পুণর্বাসন ও শিক্ষায় সহযোগিতা করেছে। মালালা ইউসুফজাইয়ের সাথে যৌথভাবে তাঁকে ২০১৪ সালের নোবেল শান্তি পুরস্কারে ভূষিত করা হয়। এ প্রসঙ্গে নোবেল কমিটি বলেছে যে, ‘শিশু ও তরুণদের নির্যাতনের বিপক্ষে অবস্থান গ্রহণ এবং সকল শিশুর শিক্ষার অধিকার ফিরিয়ে আনার প্রেক্ষাপটে তাঁকে এ পদক প্রদান করা হলো।’


title: নোবেল পুরস্কার বিজয়ী মুসলমানদের তালিকা

text: নোবেল পুরস্কার হল একটি আন্তর্জাতিক বার্ষিক পুরস্কার। ১৯০১ সালে প্রথম এই পুরস্কার পদার্থবিদ্যা, রসায়নবিদ্যা, শরীরবিদ্যা ও চিকিৎসা, সাহিত্য এবং শান্তিতে প্রদান করা হয়। পরবর্তীতে, ১৯৬৯ সালে অর্থনীতিতেও এই নোবেল পুরস্কার প্রদান করা হয়। ২০১৭ সাল পর্যন্ত, বার জন মুসলমানকে এই নোবেল পুরস্কার প্রদান করা হয়েছে এবং এদের অর্ধেকই ২১শ শতাব্দীতে পেয়েছে। এই দশ জনের মধ্যে ছয় জনকে শান্তির জন্য নোবেল পুরস্কার প্রদান করা হয়।


title: ছাত্র শান্তি পুরস্কার

text:
২০১০ সালের শান্তি পুরস্কার পর্ষদের সদস্য সংখ্যা নয়, যার মধ্যে নরওয়ের ছাত্র সংঘ থেকে চারজন প্রতিনিধি, ছাত্র এবং শিক্ষার আন্তর্জাতিক সহায়তা তহবিল থেকে একজন প্রতিনিধি এবং চারজন ছাত্র নয় এমন বিশেষজ্ঞ সদস্য রয়েছেন।
২০১১ সালের পর্ষদে অন্যান্যদের মধ্যে রয়েছেন, নোবেল শান্তি পুরস্কার পর্ষদের প্রাক্তন প্রধান Ole Danbolt Mjøs, প্রাক্তন বাণিজ্য ও শিল্প মন্ত্রী এবং বর্তমানে নরওয়ে রেড ক্রিসেন্ট- এর সাধারণ সচিব Børge Brende, নরওয়েজিয়িন ব্রডকাস্টিং কর্পোরেশান (NRK) এর জেলা এবং সংবাদ সম্পাদক Gro Holm, নরওয়েজিয়ান ইউনেস্কো কমিশনের প্রধান Vigdis Lian, নরওয়ের জাতীয় ছাত্র সংঘের (NSO) সভাপতি Anne Karine Nymoen এবং ছাত্র এবং শিক্ষা' র আন্তর্জাতিক সহায়তা তহবিলের (SAIH) সভাপতি Runar Myrnes Balto।


title: অরুণা আসফ আলী

text:
অরুণা আসফ আলী ("") (১৯০৯-১৯৯৬) ভারতীয় স্বাধীনতা আন্দোলনের সংগ্রামী ও একজন সমাজকর্মী ছিলেন। অরুণা আসফ আলীকে আন্তঃরাষ্ট্রীয় বোঝাপড়ার ক্ষেত্রে ১৯৯১ সালে জওহরলাল নেহরু পুরস্কার
প্রদান করা হয়। ১৯৯৭ সালে ভারত সরকার তাঁকে দেশের সর্ব্বোচ্চ সম্মান ভারত-রত্ন উপাধিতে সম্মানিত করে আর ১৯৬৪ সালে তাকে আন্তঃরাষ্ট্রীয় লেলিন শান্তি পুরস্কারে বিভূষিত করা হয়। সমাজে প্রগতি আর শান্তির চেষ্টার কারণে ১৯৫৫ সালে তাকে সোভিয়েট দেশে নেহরু পুরস্কারে সম্মানিত করে। তিনি দিল্লী মহানগরের প্রথম মহিলা মেয়র ছিলেন। তিনি জাতীয় মহিলা ফেডারেশনের সভানেত্রীও ছিলেন। তিনি জাতীয় মহিলা কনফারেন্সের সাথে জড়িত থাকার কারণে দিল্লী কংগ্রেস কমিটীর সভানেত্রী হন।


title: সৈয়দা রিজওয়ানা হাসান

text: সৈয়দা রিজওয়ানা হাসান পরিবেশ বিষয়ক সচেতনতা তৈরির কারণে ২০০৭ খ্রিস্টাব্দে গণপ্রজাতন্ত্রী বাংলাদেশ সরকারের বন ও পরিবেশ মন্ত্রণালয় কর্তৃক প্রথমবারের মতো আয়োজিত ""পরিবেশ পুরস্কার""-এ ভূষিত হোন। তাঁর পরিচালিত সংগঠন বেলা ২০০৩ খ্রিস্টাব্দে জাতিসংঘের এনভায়রনমেন্ট প্রোগ্রাম ঘোষিত "গ্লোবাল ৫০০ রোল অফ অনার্স" পুরস্কারে ভূষিত হয়। এছাড়া প্রথম বাংলাদেশী হিসেবে ২০০৯ খ্রিস্টাব্দে তিনি পেয়েছেন 'পরিবেশের নোবেল' খ্যাত ""গোল্ডম্যান এনভায়রনমেন্টাল প্রাইজ""। তাঁর এসব নানামুখি কর্মকান্ডের কারণেই ২০০৯ খ্রিস্টাব্দে বিশ্বখ্যাত টাইম সাময়িকী তাঁকে ""হিরোজ অফ এনভায়রনমেন্ট"" খেতাবে ভূষিত করে। এছাড়া তিনি ২০০৮ খ্রিস্টাব্দে নেপালভিত্তিক "ক্রিয়েটিভ স্টেটমেন্টস এ্যান্ড সাউথ এশিয়া পার্টনারশিপ" প্রদত্ত ""সিলেব্রেটিং ওমেনহুড এওয়ার্ড""প্রাপ্ত দক্ষিণ এশিয়ার প্রথম পাঁচজন নারীর একজন। এছাড়াও তিনি ২০১২ সালে এশিয়ার নোবেল পুরস্কার হিসেবে বিবেচ্য ফিলিপাইনভিত্তিক রামোন ম্যাগসেসে পুরস্কার লাভ করেন।


title: মালালা ইউসুফজাই

text:
২০১৪ খ্রিস্টাব্দের ১০ অক্টোবর, শিশুদের প্রতি অবিচারের বিরুদ্ধে ও শিক্ষার অধিকারের লড়াইয়ের জন্য মালালা ইউসুফজাই ও ভারতীয় সমাজকর্মী কৈলাশ সত্যার্থীকে নোবেল শান্তি পুরস্কার প্রদান করা হয়। মাত্র ১৭ বছরে মালালা এই পুরস্কারলাভের সময় বিশ্বের সর্বকনিষ্ঠ নোবেলজয়ীর সম্মান লাভ করেন। ১৯৭৯ খ্রিস্টাব্দে পদার্থবিজ্ঞানী আব্দুস সালামের পর তিনি দ্বিতীয় পাকিস্তানী নাগরিক যিনি এই পুরস্কার লাভ করেন। তাঁর নোবেল জয় সম্বন্ধে বিভিন্ন মহলে মিশ্র প্রতিক্রিয়া দেখা যায়।
২০১৪ ইগুয়ালা গণ অপহরণের বিরুদ্ধে প্রতিবাদ জানাতে মেক্সিকোর একজন নাগরিক এই পুরস্কার প্রদান অনুষ্ঠানে বাধা দিলেও নিরাপত্তারক্ষীরা তাঁকে দ্রুত সরিয়ে নিয়ে যান। মালালা পরে এই ব্যক্তির প্রতি সহমর্মিতা প্রকাশ করেন।


title: এশিয়া

text: আরেকজন নোবেল শান্তি পুরস্কার বিজয়ী মায়ানমারে অং সান সু চি সামরিক একনায়কতন্ত্র বিরুদ্ধে তাঁর শান্তিপূর্ণ ও অহিংস সংগ্রামের জন্য। তিনি একজন অহিংস গণতন্ত্রপন্থী কর্মী, ন্যাশনাল লীগ ফর ডেমক্রেসি ইন বার্মা-এর নেতা এবং একজন উল্লেখ্যযোগ্য কারাবন্দী। তিনি একজন বৌদ্ধ ধর্মাবলম্বী এবং ১৯৯১ সালে নোবেল শান্তি পুরস্কার লাভ করেন। অতি সম্প্রতি, চীনা ভিন্নমতাবলম্বী লিউ জিয়াবো নোবেল শান্তি পুরস্কার লাভ করেন, চীনে মৌলিক মানবাধিকারের জন্য তাঁর দীর্ঘ ও অহিংস সংগ্রামের জন্য। তিনি চীন মধ্যে বসবাস করার সময় নোবেল পুরস্কার লাভকারী প্রথম চীনা নাগরিক।


title: অন্টারিও

text: অন্টারিও কানাডার সর্বাপেক্ষা জনবহুল প্রদেশ। আয়তনের দিক থেকে কিউবেক এর পরেই অন্টারিও এর অবস্থান। অন্টারিওর পশ্চিমে কানাডার ম্যানিটোবা প্রদেশ এবং পূর্বে কিউবেক প্রদেশ। মার্কিন যুক্তরাষ্ট্রের পাঁচটি অঙ্গরাজ্য : মিনেসোটা, মিশিগান, ওহাইও, পেনসিলভানিয়া ও নিউ ইয়র্ক অন্টারিওর পূর্ব থেকে দক্ষিণে অবস্থিত। ভৌগোলিক ভাবে অন্টারিওকে দুই ভাগে ভাগ করা হয়ঃ উত্তর অন্টারিও এবং দক্ষিণ অন্টারিও। বেশিরভাগ জনবসতি অবশ্য উত্তর অন্টারিওতেই। অন্টারিওর রাজধানি হল টরন্টো, যা কিনা কানাডার সবচেয়ে জনবহুল এবং বড় শহর। কানাডার রাজধানি অটোয়াও অন্টারিওতে অবস্থিত। অন্টারিও সরকারের হিসাব অণুযায়ী ২০০৯ সালে অন্টারিওর জনসংখ্যা ১৩,১৫০,০০০। “অন্টারিও” শব্দটির এসেছে “লেক অন্টারিও” হতে, যার উৎপত্তি ধারণা করা হয় “অন্টারি ইও” (অর্থঃ বড় লেক)। অন্টারিও প্রদেশে ২৫০,০০০ টি লেক রয়েছে। অন্টারিও কানাডার প্রধান উৎপাদনশীল ও বাণিজ্যিক প্রদেশ। অন্টারিওর সবচেয়ে বড় ব্যবসায়িক সহযোগী হল মার্কিন যুক্তরাষ্ট্রের মিশিগান অঙ্গরাজ্য।


title: মার্কিন যুক্তরাষ্ট্র

text: মার্কিন যুক্তরাষ্ট্রের আয়তন প্রায় ৯৮.৩ লক্ষ বর্গকিলোমিটার (৩৭.৯ লক্ষ বর্গমাইল)। দেশটির জনসংখ্যা প্রায় ৩০ কোটি ৯০ লক্ষ। সামগ্রিক আয়তনের হিসেবে মার্কিন যুক্তরাষ্ট্র বিশ্বের তৃতীয় অথবা চতুর্থ বৃহত্তম রাষ্ট্র। আবার স্থলভূমির আয়তন ও জনসংখ্যার হিসেবে যুক্তরাষ্ট্র বিশ্বের তৃতীয় বৃহত্তম দেশ। মার্কিন যুক্তরাষ্ট্রের সমাজ বিশ্বের সর্বাপেক্ষা বৈচিত্র্যমণ্ডিত বহুজাতিক সমাজব্যবস্থা। বহু দেশ থেকে বিভিন্ন জাতির মানুষের অভিবাসনের ফলে মার্কিন যুক্তরাষ্ট্র আজ একটি বহুসংস্কৃতিবাদী দেশ। মার্কিন যুক্তরাষ্ট্রের অর্থনীতি বিশ্বের বৃহত্তম জাতীয় অর্থনীতি। ২০০৮ সালে দেশের আনুমানিক জিডিপি হার ছিল ১৪.৪ ট্রিলিয়ন মার্কিন ডলার (নামমাত্র বিশ্ব জিডিপির এক চতুর্থাংশ এবং ক্রয় ক্ষমতা সমতায় বিশ্ব জিডিপির এক পঞ্চমাংশ)।


title: উত্তর আমেরিকা

text: মহাদেশটির সর্ববৃহৎ দেশ কানাডা এবং যুক্তরাষ্ট্রের রয়েছে সুনির্দিষ্ট অঞ্চল। যেমন কানাডার অঞ্চলগুলো হলো ব্রিটিশ কলম্বিয়া কোস্ট, কানাডিয়ান প্রেইরি, মধ্য কানাডা, আটলান্টিক কানাডা এবং উত্তর কানাডা। এই অঞ্চল গুলোর আবার কিছু উপাঞ্চল আছে। তেমনি ইউএস পরিসংখ্যান ব্যুরো মতে যুক্তরাষ্ট্রের অঞ্চলগুলো হলো: নিউ ইংল্যান্ড, মিড-আটলান্টিক, ইস্ট নর্থ সেন্ট্রাল স্টেস্টস্, ওয়েস্ট নর্থ সেন্ট্রাল স্টেস্টস্, সাউথ আটলান্টিক স্টেস্টস্, ই্স্ট সাউথ সেন্ট্রাল স্টেস্টস্, ওয়েস্ট সাউথ সেন্ট্রাল স্টেস্টস্, মাউন্টেইন স্টেস্টস্ এবং প্যাসিফিক স্টেস্টস্। দেশ দুটির মধ্যবর্তি অঞ্চলটি হলো গ্রেট লেক রিজিওন। প্যাসিফিক নর্থওয়েস্ট এবং গ্রেট লেক মেগারিজিওন এর মধ্যর্বতি মেগাপলিস গুলো মূলত কানাডা এবং যুক্তরাষ্ট্র উভয় দেশ নিয়েই গড়ে উঠেছে।


title: গ্রেট প্লেইনস

text: গ্রেট প্লেইন্‌স () মার্কিন যুক্তরাষ্ট্র ও কানাডার রকি পর্বতমালার পূর্বপাশে অবস্থিত বিশাল প্রেইরি ও স্টেপ সমভূমি। সমভূমিটি যুক্তরাষ্ট্রের কলোরাডো, ক্যানসাস্ন, মন্টানা, নেব্রাস্কা, নিউ মেক্সিকো, নর্থ ডেকোটা, সাউথ ডেকোটা, ওকলাহোমা, টেক্সাস এবং ওয়াইওমিং অঙ্গরাজ্য এবং কানাডার আলবার্টা, ম্যানিটোবা ও সাসকাচেওয়ান প্রদেশের মধ্য দিয়ে চলে গেছে। কানাডাতে এগুলি প্রেইরি নামেই বেশি পরিচিত।


title: মার্কিন যুক্তরাষ্ট্রের গৃহযুদ্ধ

text: মার্কিন যুক্তরাষ্ট্রের গৃহযুদ্ধ (১৮৬১-১৮৬৫)হল যুক্তরাষ্ট্রে সংগঠিত এক আঞ্চলিক বিরোধ যা মূলত মার্কিন ফেডারেল সরকার আর বিপ্লবী ১১ টি দাস-নির্ভর প্রদেশের মাঝে সংগঠিত হয়। রাষ্ট্রপতি জেফারসন ডেভিস এর নেতৃত্বে এই ১১ টি প্রদেশ পুর্বেই নিজেদেরকে মূল যুক্তরাষ্ট্র হতে আলাদা ঘোষণা করেছিল এবং নামকরণ করেছিল "কনফেডারেট স্টেটস অব আমেরিকা"। এদের বিরুদ্ধে ছিলো রাষ্ট্রপতি আব্রাহাম লিঙ্কন-এর "ইউনিয়ন" সরকার আর মার্কিন রিপাবলিকান দল, যারা দাস-প্রথার বিস্তারের ঘোর বিরোধী ছিল ।


title: ব্রাজিল

text: বিশ্বের পঞ্চম বৃহত্তম দেশ হিসেবে রাশিয়া, কানাডা, চীন, ও মার্কিন যুক্তরাষ্ট্রের পরেই ব্রাজিলের অবস্থান। কানাডা ও মার্কিন যুক্তরাষ্ট্রের পর এটি আমেরিকা মহাদেশের তৃতীয় বৃহত্তম দেশ। এর সর্বমোট আয়তন , যার ভেতর জলভাগের আয়তন প্রায় । দেশটিতে মোট তিনটি সময় অঞ্চল অবস্থিত। পশ্চিমের প্রদেশগুলো ইউটিসি-৪, পূর্বের প্রদেশগুলো ইউটিসি-৩ (এটি একই সাথে ব্রাজিলের সরকারি সময়), এবং আটলান্টিক দ্বীপপুঞ্জগুলো ইউটিসি-২ সময় অঞ্চলের অন্তর্গত।


title: মার্কিন যুক্তরাষ্ট্রে নির্বাচন

text:
সুবিধার্থে এবং খরচ সংরক্ষণের ক্ষেত্রে, এই রাজ্য এবং স্থানীয় অফিসগুলির বেশিরভাগ নির্বাচনের জন্য ফেডারেল প্রেসিডেন্ট বা মধ্যবর্তী নির্বাচনগুলি একই সময়ে অনুষ্ঠিত হয়। তবে কয়েকটি রাজ্য রয়েছে, তবে, পরিবর্তে অদ্ভুত সংখ্যক "বন্ধ বছরের" সময় তাদের নির্বাচন অনুষ্ঠিত হয়।
স্থানীয় পর্যায়ে, কাউন্টি ও শহর সরকারি অবস্থানগুলি সাধারণত নির্বাচন দ্বারা পূরণ করা হয়, বিশেষ করে বিধানিক শাখায়। নির্বাহী বা বিচার বিভাগীয় শাখায় অফিসগুলি কতটা নির্বাচিত হয় তা কাউন্টি-থেকে-কাউন্টি বা শহর-শহর থেকে পরিবর্তিত হয়। স্থানীয় নির্বাচিত অবস্থানের কিছু উদাহরণ কাউন্টি স্তরে শেরিফ এবং শহরের স্তরে মেয়র এবং স্কুল বোর্ড সদস্য অন্তর্ভুক্ত। রাষ্ট্রীয় নির্বাচনের মতো, রাষ্ট্রপতি, মধ্যম বা অপ্রচলিত নির্বাচনের মতো একই সময়ে নির্দিষ্ট স্থানীয় অফিসের জন্য একটি নির্বাচন অনুষ্ঠিত হতে পারে।


title: মার্কিন যুক্তরাষ্ট্র

text: আয়তনের ভিত্তিতে মার্কিন যুক্তরাষ্ট্র পৃথিবী তৃতীয় অথবা চতুর্থ বৃহৎ জাতি। এর আগে বা পরে চীনের অবস্থান। কিন্তু একটি অঞ্চল নিয়ে ভারত ও চীনের মধ্যে মতবিরোধ থাকায় এই বিষয়ের সুরাহা করা সম্ভব হয়নি। কেবল স্থলভাগের দিক দিয়ে চিন্তা করলে যুক্তরাষ্ট্র পৃথিবীর তৃতীয় বৃহৎ যার আগে কেবল রাশিয়া ও চীন আর পরে রয়েছে কানাডা। মহাদেশীয় যুক্তরাষ্ট্রের সীমানা অতি বিস্তৃত, আটলান্টিক থেকে প্রশান্ত মহাসাগর পর্যন্ত, উত্তরে কানাডা থেকে দক্ষিণে মেক্সিকো ও মেক্সিকো উপসাগর পর্যন্ত এর সীমার মধ্যে অন্তর্ভুক্ত। আয়তনের ভিত্তিতে এর বৃহত্তম অঙ্গরাজ্য হচ্ছে আলাস্কা। কানাডার মাধ্যমে পৃথকীকৃত এই রাজ্যটি প্রশান্ত ও আর্কটিক মহাসাগরকে স্পর্শ করেছে। উত্তর আমেরিকার দক্ষিণ-পশ্চিমে প্রশান্ত মহাসাগরের বুক অবস্থিত হাওয়াই দ্বীপপুঞ্জ এই দেশেরই অন্তর্ভুক্ত। দেশটির বৃহত্তম এবং সবচেয়ে জনবহুল অঞ্চল পুয়ের্তো রিকো ক্যারিবীয় দ্বীপপুঞ্জের উত্তর-পূর্ব অংশে অবস্থিত। যুক্তরাষ্ট্রের পূর্বাঞ্চলে পাওয়া যায় সবুজ ভূমি ও কৃষি ফসল আবাদের উর্বর অঞ্চল, পাথুরে পাহাড়, তৃণাচ্ছাদিত সামান্য ঢেউ খেলানো বিস্তীর্ণ ভূমি, উত্তর বায়ুর সাথে সামঞ্জস্যশীল বনভূমি দ্বারা বৈশিষ্ট্যমণ্ডিত হচ্ছে পশ্চিমাঞ্চল, আর দক্ষিণ-পশ্চিমে কেবল বিরান মরুভূমি। উত্তর-পশ্চিমে আটলান্টিকের কোল ঘেঁষে অবস্থিত বৃহৎ হ্রদ এলাকায়ই দেশটির অধিকাংশ মানুষের বসতি। গুয়াম অঞ্চল এবং আলাস্কার সবচেয়ে পশ্চিম প্রান্তের কিছু অঞ্চল ছাড়া পুরো দেশটাই উত্তর গোলার্ধে অবস্থিত।


title: অ্যালবার্টা

text: অ্যালবার্টার পশ্চিমে ব্রিটিশ কলাম্বিয়া এবং পূর্ব দিকে সাসকাচুয়ান প্রদেশ, উত্তরে উত্তরপশ্চিম অঞ্চলসমূহ এবং দক্ষিণে যুক্তরাষ্ট্রের রাজ্য মন্টানা অবস্থিত। অ্যালবার্টা হচ্ছে তিনটি কানাডীয় প্রদেশ ও অঞ্চলের একটি যেগুলোর সাথে কেবল মার্কিন যুক্তরাষ্ট্রের একটি রাজ্যের সীমানা রয়েছে এবং এটি কানাডার দুইটি প্রায় সম্পূর্ণভাবে স্থলবেষ্টিত প্রদেশ ও অঞ্চলের একটি । অ্যালবার্টায় আর্দ্র মহাদেশীয় জলবায়ু্ বিরাজমান, বছরজুড়ে পুরোপুরি বৈপরীত্যের সঙ্গে ; কিন্তু মৌসুমি তাপমাত্রার গড় প্রবাহ পূর্ব অঞ্চলের চেয়ে আরও অল্প, আকস্মিক উষ্ণায়ণের কারনে মাঝে মাঝে চিনুক বায়ু এর কারনে শীতকালে আকস্মিক উষ্ণতা বিরাজমান হয়।


title: মার্কিন যুক্তরাষ্ট্র

text: মার্কিন যুক্তরাষ্ট্র ( "ইউনাইটেড্ স্টেইট্‌স্ অফ্ আমেরিকা"; সংক্ষেপে ইউনাইটেড স্টেটস বা ইউ. এস.) উত্তর আমেরিকায় অবস্থিত একান্ন রাজ্য ও একটি যুক্তরাষ্ট্রীয় জেলা নিয়ে গঠিত এক যুক্তরাষ্ট্রীয় সাংবিধানিক প্রজাতন্ত্র। এই দেশটি যুক্তরাষ্ট্র নামেও পরিচিত। উত্তর আমেরিকা মহাদেশের মধ্যভাগে অবস্থিত আটচল্লিশটি রাজ্য ও রাজধানী ওয়াশিংটন ডিসি অঞ্চলসহ মার্কিন যুক্তরাষ্ট্রের মূল ভূখণ্ডটি পশ্চিমে প্রশান্ত ও পূর্বে আটলান্টিক মহাসাগরদ্বয়ের মধ্যস্থলে অবস্থিত; এই অঞ্চলের উত্তর ও দক্ষিণ সীমান্তে অবস্থিত যথাক্রমে কানাডা ও মেক্সিকো রাষ্ট্রদ্বয়। আলাস্কা রাজ্যটি অবস্থিত মহাদেশের উত্তর-পশ্চিমে; এই রাজ্যের পূর্ব সীমান্তে রয়েছে কানাডা ও পশ্চিমে বেরিং প্রণালী পেরিয়ে রয়েছে রাশিয়া। হাওয়াই রাজ্যটি মধ্য-প্রশান্ত মহাসাগরীয় অঞ্চলে অবস্থিত একটি দ্বীপপুঞ্জ। এছাড়াও ক্যারিবীয় সাগর ও প্রশান্ত মহাসাগরের অনেক অঞ্চল মার্কিন যুক্তরাষ্ট্রের অধিকারভুক্ত।


title: প্রীতি জিনতা

text: জিন্টা কুন্দন শাহের "ক্যায়া কেহনা" ছবিতে তার কর্মজীবনের প্রথম শুটিং শুরু করেন। ছবিটির মুক্তি পিছিয়ে যায় এবং তা ২০০০ সালে মুক্তি পায়। তার অপর একটি চলচ্চিত্র "সোলজার"-এর মুক্তিও পিছিয়ে গেলে "দিল সে.."-ই হয়ে ওঠে তার মুক্তিপ্রাপ্ত প্রথম চলচ্চিত্র। ছবিটিতে তিনি শাহরুখ খান ও মনীষা কৈরালার সাথে অভিনয় করেন। ছবিতে তাকে দিল্লির এক মধ্যবিত্ত তরুণী ও শাহরুখ খানের চরিত্রের বাগদত্তা হিসেবে দেখা যায়। ছবিটি কোন নবাগতের জন্য অপ্রত্যাশিত ছিল, কারণ ছবিতে তার উপস্থিতি ছিল মাত্র ২০ মিনিট। তা সত্ত্বেও তিনি তার কাজ দিয়ে সকলের দৃষ্টি কাড়েন। শাহরুখ খানের সাথে একটি দৃশ্যে জিন্টা তাকে জিজ্ঞেস করেন, "তুমি কি কুমার", এই দৃশ্যটি আলোচিত হয় এবং তিনি তার অভিনয়ের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারে মনোনীত হন। তিনি তার প্রথম কেন্দ্রীয় ভূমিকায় কাজ করেন মারপিঠধর্মী-নাট্য চলচ্চিত্র "সোলজার" (১৯৯৮)-এ। ববি দেওলের বিপরীতে অভিনয় করা এই ছবিটি সে বছরের অন্যতম বাণিজ্যিক হিট চলচ্চিত্র ছিল। তিনি এই দুটি কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন।


title: এহতেশাম

text: এহতেশাম ১৯৫০ সালে প্রথমে চলচ্চিত্র পরিবেশক হিসেবে কর্মজীবন শুরু করেন। তিনি অনেক জনপ্রিয় অভিনেতা-অভিনেত্রীকে আবিষ্কার করেন। ১৯৫৯ সালের ২৫শে তার প্রথম চলচ্চিত্র "এ দেশ তোমার আমার" মুক্তি পায়, যাতে তার দুই সহকারী পরিচালক ছিলেন জহির রায়হান এবং কামাল আহমেদ। এই ছবিতে প্রথম অভিনয় করেন সুভাষ দত্ত এবং শবনম। তিনি উর্দুতে ব্যবসাসফল চলচ্চিত্র নির্মাণ করেন এবং স্বাধীনতার পরে বাংলায় চলচ্চিত্র নির্মাণ করেন। তিনি সফল অভিনেতা নাদীম বেগকে আবিষ্কার করেন এবং পরে তার মেয়ের সঙ্গে বিয়ে দেন। এহতেশাম ১৯৬৭ সালে নাদীম এবং শাবানা অভিনীত চকোরী ছবি পরিচালনা করেন, যেটিতে নাদীম-এর অভিষেক হয় এবং শাবানার প্রথম উর্দু ছবি।


title: ভানু বন্দ্যোপাধ্যায়

text:
ভানুর অভিনয়-জীবন শুরু হয় ১৯৪৭-এ, ‘জাগরণ’ ছবির মাধ্যমে। সেই বছরই ‘অভিযোগ’ নামে অন্য একটি ছবি মুক্তি পায়। এরপর ধীরে ধীরে ছবির সংখ্যা বাড়তে থাকে, যার মধ্যে উল্লেখযোগ্য হল ‘মন্ত্রমুগ্ধ’(১৯৪৯), ‘বরযাত্রী’(১৯৫১) এবং ‘পাশের বাড়ি’(১৯৫২)। ১৯৫৩ সালে মুক্তি পেল ‘সাড়ে চুয়াত্তর’, এবং বলা যেতে পারে যে এই ছবির মাধ্যমেই ভানু দর্শকদের নিজের অভিনয়ের গুণে আকৃষ্ট করা শুরু করেন। এর পরের বছর মুক্তি পায় ‘ওরা থাকে ওধারে’। ১৯৫৮ সালটিতে মুক্তি পাওয়া অনেক ছবির মধ্যে দু’টি ছিল ‘ভানু পেল লটারি’এবং ‘যমালয়ে জীবন্ত মানুষ’।১৯৫৯-এ মুক্তি পায় ‘পার্সোনাল অ্যাসিস্ট্যান্ট" এই ছবিতে ভানু নায়কের ভুমিকায় অভিনয় করেন, বিপরীতে ছিলেন রুমা গুহঠাকুরতা। ১৯৬৭ সালে মুক্তিপ্রাপ্ত ‘৮০তে আসিও না’ ছবিটিতেও ভানু নায়কের ভুমিকায় অভিনয় করেন, এবং এখানেও ওনার বিপরীতে ছিলেন রুমা দেবী।১৯৬৭ সালে ভানুর আরো একটি ছবি মুক্তি পায়, ‘মিস প্রিয়ংবদা’ – যেখানে উনি চরিত্রের প্রয়োজনে মহিলা
সেজে অভিনয় করেন। এখানে ওনার বিপরীতে ছিলেন লিলি চক্রবর্তী।
ভানুর ‘ভানু গোয়েন্দা জহর অ্যাসিস্ট্যান্ট’ ছবিটি মুক্তি পায় ১৯৭১ সালে। ভানুর শেষ ছবি ‘শোরগোল’ মুক্তি পেয়েছিল ১৯৮৪-তে। কিছুদিন পরেই উনি পরলোকগমন করেন।


title: আদুর গোপালকৃষ্ণন

text: গোপালকৃষ্ণন পরিচালিত প্রথম চলচ্চিত্র "স্বয়ংবরম" ১৯৭২ সালে মুক্তি পায়। সত্যজিৎ রায়ের "পথের পাঁচালী"র পর এটিই কোন ভারতীয় পরিচালকের প্রথম চলচ্চিত্র যা এতটা খ্যাতি অর্জন করে। নব বিবাহিত এক দম্পতি নতুন জীবন শুরু গল্প নিয়ে তৈরি সাদাকালো চলচ্চিত্রটি মালয়ালাম ভাষার চলচ্চিত্রে এক নতুন মাত্রা যোগ করে। চলচ্চিত্রটি মস্কো, মেলবোর্ন, প্যারিস, লন্ডনের চলচ্চিত্র উৎসবে প্রদর্শিত হয়। গোপালকৃষ্ণন শ্রেষ্ঠ চলচ্চিত্র ও শ্রেষ্ঠ পরিচালক বিভাগে জাতীয় চলচ্চিত্র পুরস্কার লাভ করেন। তার দ্বিতীয় চলচ্চিত্র "কোদিয়েত্তম" মুক্তি পায় ১৯৭৮ সালে। ছবিটি শ্রেষ্ঠ মালয়ালাম ভাষার চলচ্চিত্রের জন্য জাতীয় চলচ্চিত্র পুরস্কার ও শ্রেষ্ঠ চলচ্চিত্রের জন্য কেরালা রাজ্য চলচ্চিত্র পুরস্কার লাভ করে এবং গোপালকৃষ্ণন শ্রেষ্ঠ পরিচালক ও শ্রেষ্ঠ কাহিনীর জন্য কেরালা রাজ্য চলচ্চিত্র পুরস্কার লাভ করে।


title: আমজাদ হোসেন

text: ১৯৭০ সালের মুক্তিপ্রাপ্ত জহির রায়হানের "জীবন থেকে নেয়া"র সংলাপ রচনা করেন এবং এতে মধু চরিত্রে অভিনয় করেন। ছবিটি পরবর্তীতে বাংলাদেশের মানুষের কাছে বিপুল জনপ্রিয়তা পায়। ১৯৭০-এর দশকে তিনি "নয়নমনি" (১৯৭৬), "গোলাপী এখন ট্রেনে" (১৯৭৮), ও "সুন্দরী" (১৯৭৯) চলচ্চিত্র নির্মাণ করেন। "নয়নমনি" ছবিটি তাঁর নিজের রচিত "নিরক্ষর স্বর্গে" উপন্যাস অবলম্বনে নির্মাণ করেন। এই ছবির জন্য শ্রেষ্ঠ চিত্রনাট্যকার বিভাগে তাঁর প্রথম জাতীয় চলচ্চিত্র পুরস্কার অর্জন করেন। "গোলাপী এখন ট্রেনে" ছবিটি দিয়ে তিনি দেশে-বিদেশে ভূয়সী প্রশংসা অর্জন করেন। ছবিটি শ্রেষ্ঠ চলচ্চিত্রসহ ১০টি বিভাগে জাতীয় পুরস্কার অর্জন করে। আমজাদ হোসেন এক বছরে রেকর্ড সংখ্যক পাঁচটি পুরস্কার অর্জন করেন, সেগুলো হল শ্রেষ্ঠ চলচ্চিত্র প্রযোজক), পরিচালক, চিত্রনাট্যকার, সংলাপ রচয়িতা ও গীতিকার। "গোলাপী এখন ট্রেনে"র সফলতার পর তিনি "সুন্দরী" ছবি দিয়েও সফলতা অর্জন করেন। ছবিটি ৭টি বিভাগে জাতীয় চলচ্চিত্র পুরস্কার লাভ করে এবং হোসেন শ্রেষ্ঠ সংলাপ রচয়িতা ও গীতিকার বিভাগে দুটি পুরস্কার অর্জন করেন।


title: খান আতাউর রহমান

text: তার প্রথম পরিচালিত চলচ্চিত্র "অনেক দিনের চেনা"। ছায়াছবিটি ১৯৬৩ সালে মুক্তি পায়। ১৯৬৭ সালে তিনি বাংলার শেষ স্বাধীন নবাব সিরাজউদ্দৌলার জীবনী নিয়ে নির্মাণ করেন "নবাব সিরাজউদ্দৌল্লা"। চলচ্চিত্রটি ১৯৬৯ সালে মস্কো আন্তর্জাতিক চলচ্চিত্র উৎসব-এ প্রদর্শিত হয় এবং শ্রেষ্ঠ চলচ্চিত্র হিসেবে গোল্ডেন প্রাইজের জন্য মনোনীত হয়। এরপর তিনি নির্মাণ করেন "সাত ভাই চম্পা", "অরুণ বরুণ কিরণমালা", "জোয়ার ভাটা"। মুক্তিযুদ্ধের পর ১৯৭৩ সালে নির্মাণ করেন "আবার তোরা মানুষ হ" ; যার বিষয়বস্তু ছিল যুদ্ধ পরবর্তী বাস্তবতা। ১৯৭৫ সালে "প্রমোদ কর" ছদ্মনামে গ্রামীণ পটভূমিতে নির্মাণ করেন রোমান্টিক চলচ্চিত্র "সুজন সখী"। এই চলচ্চিত্রের জন্য তিনি ১ম জাতীয় চলচ্চিত্র পুরস্কারে শ্রেষ্ঠ চিত্রনাট্যকার হিসেবে পুরস্কৃত হয়। ৮০'র দশকের নির্মাণ করেন "হিসাব নিকাশ" এবং "পরশপাথর" নামের দুইটি ছায়াছবি। মুক্তিযুদ্ধের উপর ১৯৯৪ সালে তিনি "এখনো অনেক রাত" চলচ্চিত্র নির্মাণের কাজ শুরু করেন। ১৯৯৭ সালে ছবির কাজ শেষ হয়। কিন্তু সেন্সর বোর্ড ছবির ৭টি স্থানে দৃশ্য কেটে ফেলার নির্দেশ দেয়ায় ক্ষুব্ধ হন তিনি।


title: শাবনূর

text: শাবনূরের প্রথম চলচ্চিত্র "চাঁদনী রাতে" ১৯৯৩ সালে মুক্তি পায়। ছবিটি পরিচালনা করেন এহতেশাম এবং তার বিপরীতে নায়ক ছিল সাব্বির। এই ছবিটি ব্যর্থ হয়। পরে চিত্র নায়ক সালমান শাহের সাথে জুটি বেধে ১৪টি চলচ্চিত্রে অভিনয় করেন যার প্রায় সবগুলোই ছিল ব্যবসায়িক মানদন্ডে সফল। সালমান শাহ-শাবনূর জুটির প্রথম ছায়াছবি জহিরুল হক পরিচালিত "তুমি আমার" ১৯৯৪ সালে মুক্তি পায়। একই বছর শাহ আলম কিরণ তাদের নিয়ে ফারুক-কবরী জুটির "সুজন সখী" চলচ্চিত্রের রঙিন পুনঃনির্মাণ "সুজন সখি" নির্মাণ করেন। ১৯৯৫ সালে "স্বপ্নের ঠিকানা", ১৯৯৬ সালে "স্বপ্নের পৃথিবী", "তোমাকে চাই", ১৯৯৭ সালে শিবলি সাদিক পরিচালিত "আনন্দ অশ্রু" এ জুটির উল্লেখযোগ্য ছবি। পরে তিনি নায়ক রিয়াজ এর বিপরীতে অভিনয় করে দারুন সফলতা অর্জন করেন। রিয়াজের বিপরীতে ১৯৯৭ সালে "মন মানেনা" ও "তুমি শুধু তুমি" এবং ১৯৯৯ সালে অভিনীত "ভালবাসি তোমাকে" ও "বিয়ের ফুল" ছায়াছবিগুলো ব্যবসা সফল হয়। পাশাপাশি তিনি অভিনেতা ফেরদৌসের সাথেও সফল হন। এছাড়াও তিনি মান্না, শাকিব খানের সাথে অভিনয় করে সফল হয়েছেন। এসময়ে তিনি "ভালবাসি তোমাকে" চলচ্চিত্রের জন্য শ্রেষ্ঠ অভিনেত্রী বিভাগে বাচসাস পুরস্কার লাভ করেন এবং ১৯৯৮ ও ১৯৯৯ সালের চলচ্চিত্রের জন্য পর্যন্ত টানা দুইবার তারকা জরিপে শ্রেষ্ঠ চলচ্চিত্র অভিনেত্রী বিভাগে মেরিল-প্রথম আলো পুরস্কার লাভ করেন।


title: মনতাজুর রহমান আকবর

text:
আকবর পূর্ণ পরিচালক হিসাবে প্রথম পরিচালনা করেন "টাকার পাহাড়"। এটি ডিপজল অভিনীত প্রথম চলচ্চিত্র। কিন্তু ছায়াছবিটি ১৯৯৩ সালে মুক্তি পায়। তাঁর পরিচালিত প্রথম মুক্তিপ্রাপ্ত চলচ্চিত্র "ন্যায় যুদ্ধ"। চলচ্চিত্রটি ১৯৯১ সালে মুক্তি পায়। এতে প্রধান চরিত্রে অভিনয় করেন ইলিয়াস কাঞ্চন ও সুচরিতা। পরের বছর জনপ্রিয় জুটি ইলিয়াস কাঞ্চন ও দিতিকে নিয়ে নির্মাণ করেন "চাকর"। অভিনেতা মান্নাকে নিয়ে তার প্রথম চলচ্চিত্র "প্রেম দিওয়ানা" (১৯৯৩)। এতে মান্নার বিপরীতে অভিনয় করেন চম্পা। ছবিটি ব্যবসাসফল হলে এই জুটিকে নিয়ে নির্মাণ করেন "ডিসকো ডান্সার" (১৯৯৪), "বশিরা" (১৯৯৫), "বাবার আদেশ" (১৯৯৫) ও "খলনায়ক" (১৯৯৬)।
১৯৯৭ সালে ঈদুল ফিতরে মুক্তি পায় তার পরিচালিত "কুলি"। এই ছায়াছবির মাধ্যমে অভিষেক হয় চিত্রনায়িকা পপির। পরবর্তীতে আকবর পপিকে নিয়ে নির্মাণ করেন "কে আমার বাবা" (১৯৯৯), "ভয়ঙ্কর সন্ত্রাসী" (২০০১), ও লেডি অ্যাকশন ছায়াছবি "বস্তির রানী সুরিয়া" (২০০৪)। ১৯৯৮ সালে মান্না অভিনীত "শান্ত কেন মাস্তান" ব্যবসাসফল হয়। একই বছর তিনি বাংলাদেশ ও ভারতের যৌথ প্রযোজনায় নির্মাণ করেন মনের মত মন। এতে অভিনয় করেন বাংলাদেশের আমিন খান এবং ভারতের মোহিনী ও ভিক্টর ব্যানার্জি। ছায়াছবিটি ভারতের ওড়িশা রাজ্যে ওড়িয়া ভাষায় রাজা রানী নামে মুক্তি পায়।


title: জন সিনা

text:
জন সিনার সর্বপ্রথম সিনেমা মুক্তি পায় WWE Studio এর ব্যানারে। তার প্রথম সিনেমার নাম The Marine যেটি মুক্তি পায় অক্টোবর ১৩ ২০০৬ সালে।এই সিনেমাটি প্রথম সপ্তাহে US$07 Million আয় করে। এই ছবির ডিভিডি মুক্তি পেলে এটি আরো জনপ্রিয় হয়ে উঠে। এবং ১২ তম সপ্তাহে এসে US$30 million আয় করে।
তার ২য় সিনেমা 12 Rounds মুক্তি পায় ২৭ মার্চ ২০০৯ সালে। তার ৩য় ছবি Legendary সেপ্টেম্বর ২৮ ২০১০ সালে মুক্তি পায়।
জন সিনা টোটাল ডিভাস এবং টোটাল বেলাস এর কয়েকটি এপিসোডে উপস্থিত ছিলেন।


title: শাহরুখ খান

text: ফৌজীতে অভিনয়ের মাধ্যমে তিনি হেমা মালিনীর চোখে পড়েন যিনি শাহ রুখ খানকে তার অভিষেক ছবি দিল আশনা হ্যায়তে অভিনয়ের সুযোগ দেন। দিওয়ানা (১৯৯২) ছবির মাধ্যমে তিনি চলচ্চিত্রের জগতে যাত্রা শুরু করেন। এ ছবিতে তার বিপরীতে ছিলেন "দিব্যা ভারতী"। ছবিটি ব্যবসাসফল হয় এবং তিনি বলিউডে আসন গাড়তে সক্ষম হন। আসলে তার প্রথম ছবি হওয়ার কথা ছিল দিল আশনা হ্যায় কিন্তু "দিওয়ানা" প্রথমে মুক্তি পায়। একই বছরে তিনি আরও কিছু ছবি যেমন "চমৎকার", বিতর্কিত আর্ট ফিল্ম "মায়া মেমসাবে" অভিনয় করেন।


title: উত্তম কুমার

text: পাড়ার অভিনেতা থেকে অরিন্দমের নায়ক হওয়ার গল্প নিয়ে ছবিতে উত্তম অভিনয় করতে গিয়ে খুঁজে পেয়েছিলেন নিজেকে। তবে উত্তম কুমার নিজেকে সু-অভিনেতা হিসেবে প্রমাণ করেন "এ্যান্টনি ফিরিঙ্গি" ছবিতে স্বভাবসুলভ অভিনয়ের মধ্য দিয়ে। কারণ এই ছবিতে উত্তম কুমার তার পরিচিত ইমেজ থেকে সরে আসার চেষ্টা করেছিলেন। এতে তিনি সফলও হয়েছিলেন। উত্তমের সেই ভুবন ভোলানো হাসি, প্রেমিকসুলভ আচার-আচরণ বা ব্যবহারের বাইরেও যে থাকতে পারে অভিনয় এবং অভিনয়ের নানা ধরন, মূলত সেটাই তিনি দেখিয়ে দিয়েছিলেন। ১৯৬৭ সালে "এ্যান্টনি ফিরিঙ্গি" ও "চিড়িয়াখানা" ছবির জন্য জাতীয় পুরস্কার পেয়েছিলেন (তখন এই পুরস্কারের নাম ছিল 'ভরত')। অবশ্য এর আগে ১৯৫৭ সালে অজয় কর পরিচালিত "হারানো সুর" ছবিতে অভিনয় করে প্রশংসিত হয়েছিলেন সমগ্র ভারতজুড়ে। সেই বছর "হারানো সুর" পেয়েছিল রাষ্ট্রপতির সার্টিফিকেট অফ মেরিট। ইংরেজি উপন্যাস 'রানডম হারভেস্ট' অবলম্বনে ছবিটি নির্মাণ করা হয়। প্রযোজক ছিলেন উত্তম কুমার নিজেই। কমেডি চরিত্রেও তিনি ছিলেন সমান পারদর্শী। "দেয়া নেয়া" ছবিতে হৃদয়হরণ চরিত্রে অভিনয় করে সেই প্রতিভার বিরল স্বাক্ষরও রেখে গেছেন। এক গানপাগল ধনীপুত্র অভিজিৎ চৌধুরীর বাবা কমল মিত্রের সঙ্গে রাগারাগি করে বন্ধু তরুণ কুমারের বাড়িতে গিয়ে আশ্রয় নেন। বাবা গান পছন্দ করেন না, কিন্তু অভিজিৎ চৌধুরীর লক্ষ্য ছিল অনেক বড় শিল্পী হওয়া। নায়িকা তনুজার মামা পাহাড়ি স্যানালের বাড়িতে হৃদয়হরণ নামে ড্রাইভারের কাজ নেয়। সাবলীল অভিনয় দিয়ে ফুটিয়ে তোলেন হৃদয়হরণ চরিত্রটি। ছবিটির একটি আকর্ষণীয় সংলাপ ছিল “টাকাই জীবনের সবকিছু নয়”। এছাড়াও, অত্যন্ত চমকপ্রদ একটি গানও রয়েছে - “জীবন খাতার প্রতি পাতায়, যতোই করো হিসাবনিকাশ, পূর্ণ হবে না”।


title: উত্তম কুমার

text: উত্তম কুমারের প্রথম মুক্তিপ্রাপ্ত চলচ্চিত্র ছিল "দৃষ্টিদান"। এই ছবির পরিচালক ছিলেন নিতীন বসু। এর আগে উত্তম কুমার "মায়াডোর" নামে একটি চলচ্চিত্রে কাজ করেছিলেন কিন্তু সেটি মুক্তিলাভ করেনি। "বসু পরিবার" চলচ্চিত্রে তিনি প্রথম দৃষ্টি আকর্ষণ করেন। এরপর "সাড়ে চুয়াত্তর" মুক্তি পাবার পরে তিনি চলচ্চিত্র জগতে স্থায়ী আসন লাভ করেন। সাড়ে চুয়াত্তর ছবিতে তিনি প্রথম অভিনেত্রী সুচিত্রা সেনের বিপরীতে অভিনয় করেন। এই ছবির মাধ্যমে বাংলা চলচ্চিত্র জগতের সবচেয়ে জনপ্রিয় এবং সফল উত্তম-সুচিত্রা জুটির সূত্রপাত হয়।


title: ওগো বধূ সুন্দরী

text: ওগো বধূ সুন্দরী হল ১৯৮১ সালে মুক্তিপ্রাপ্ত একটি বাংলা কমেডি চলচ্চিত্র। এই ছবিটি পরিচালনা করেন সলিল দত্ত। এই ছবিটিই বিশিষ্ট বাঙালি অভিনেতা উত্তম কুমারের সর্বশেষ ছবি। ছবিটিতে অভিনয় অসমাপ্ত রেখেই তাঁর মৃত্যু ঘটেছিল। ছবির শেষাংশে “ও ড্যাডি, ও মাম্মি” গানের দৃশ্যায়নের সময় প্রবীর কুমার উত্তম কুমারের 'বডি ডবল' হিসেবে কাজ করেন। ডাবিং-এর সময় উত্তম কুমারের ছোটোভাই তরুণ কুমারের কণ্ঠস্বর ব্যবহৃত হয়।


title: উত্তম কুমারের চলচ্চিত্রের তালিকা

text: উত্তম কুমার (জন্ম : সেপ্টেম্বর ৩, ১৯২৬ - মৃত্যু : জুলাই ২৪, ১৯৮০) একজন কিংবদন্তি বাঙালি চলচ্চিত্র অভিনেতা । বাংলা চলচ্চিত্রে জগতে তাঁকে 'মহানায়ক' আখ্যা দেওয়া হয়েছে। চলচ্চিত্রে অভিনয় ছাড়াও তিনি সফল ভাবে মঞ্চেও অভিনয় করেছিলেন । এছাড়া তিনি পরিচালক এবং প্রযোজকের ভূমিকাও পালন করেছিলেন ।


title: উত্তম কুমার

text: উত্তম কুমার (জন্ম: সেপ্টেম্বর ৩, ১৯২৬ - জুলাই ২৪, ১৯৮০) (প্রকৃত নাম অরুণকুমার চট্টোপাধ্যায়) একজন ভারতীয়-বাঙালি চলচ্চিত্র অভিনেতা, চিত্রপ্রযোজক এবং পরিচালক। বাংলা চলচ্চিত্র জগতে তাঁকে 'মহানায়ক' আখ্যা দেওয়া হয়েছে। চলচ্চিত্রে অভিনয় ছাড়াও তিনি সফলভাবে মঞ্চেও অভিনয় করেছেন।


title: ওগো বধূ সুন্দরী

text: বাংলা ভাষার অধ্যাপক ও গবেষক গগন সেন (উত্তম কুমার) উচ্চবিত্ত সমাজের সঙ্গে মেলামেশা করা পছন্দ করেন না। কিন্তু তাঁর স্ত্রী চিত্রা (সুমিত্রা মুখোপাধ্যায়) পার্টিতে যোগ দিতে পছন্দ করেন। কলকাতা বইমেলায় সাবিত্রী (মৌসুমী চট্টোপাধ্যায়) বাঁদরের খেলা দেখাতো। গগন ও তাঁর বন্ধু অবলাকান্তের (সন্তোষ দত্ত) সঙ্গে সাবিত্রীর দেখা হয়। গগন সাবিত্রীকে লেখাপড়া শেখানোর দায়িত্ব নিতে চান। কিন্তু সাবিত্রী প্রথমে রাজি হয় না। কিন্তু এক রাতে পিতৃমাতৃহীনা সাবিত্রীকে তার অভিভাবক কাকা মদের টাকার জন্য একটি লোকের কাছে বিক্রি করে দিলে, সাবিত্রী বাড়ি ছেড়ে চলে যায়। ঘটনাচক্রে অবলকান্তের কাছ থেকে সে গগন সেনের ঠিকানা জোগাড় করে। সাবিত্রী তাঁর বাড়িতে আশ্রয় নিলে চিত্রা চলে যান তাঁর ব্যারিস্টার দাদু (বিকাশ রায়) ও ভাই সন্দীপের (রঞ্জিত মল্লিক) বাড়িতে। এদিকে গগন চ্যালেঞ্জ নেন এটা প্রমান করতে যে উপযুক্ত শিক্ষা, পরিবেশ পরিস্থিতি পেলে সাবিত্রীর মত অশিক্ষিত মেয়েও বদলে যেতে পারে। সাবিত্রীকে লেখাপড়া শিখিয়ে ভদ্রসমাজের উপযুক্ত করে তোলেন তিনি একাজে প্রথমে অরাজি হলেও তাকে সাহায্য করেন অবলাকান্ত। গগন সেনকে অপদস্থ করার জন্য চিত্রা সেন একটি ফ্যাশন প্যারেড আয়োজন করেন। কিন্তু সাবিত্রীকে চিনতে না পেরে, তাকেই ক্রাউন পরিয়ে দেন চিত্রা। এদিকে চিত্রার দাদু আর গগন সেন গোপনে সন্দীপের সঙ্গে সাবিত্রীর বিবাহ স্থির করেন। বিবাহের দিন চিত্রা খবর পান গগন সেন বিবাহ করতে চলেছেন। কিন্তু ছুটে এসে তিনি দেখেন, সন্দীপই সাবিত্রীকে বিবাহ করেছে।


title: উত্তম কুমার

text: রোমান্টিক নায়ক ছাড়াও অন্যান্য চরিত্রেও তিনি ছিলেন অবিস্মরণীয় ব্যক্তিত্ব। মঞ্চের প্রতি ছিল তাঁর অগাধ ভালবাসা। যার প্রমাণ হিসেবে পাওয়া যায় ১৯৫৫ সালে যখন তিনি বাংলা ছবির সুপার হিরো। শত ব্যস্ততার মাঝেও মঞ্চের ডাকে সাড়া দিয়ে "শ্যামলী" নাটকে অভিনয় করেছেন। উত্তম কুমার বাংলা চলচ্চিত্রের পাশাপাশি কয়েকটি হিন্দি ছবিতেও অভিনয় করেছেন। তাঁর অভিনীত হিন্দি চলচ্চিত্রের মধ্যে "ছোটিসি মুলাকাত" (১৯৬৭), "দেশপ্রেমী" (১৯৮২) ও "মেরা করম মেরা ধরম" (১৯৮৭) অন্যতম। উত্তম কুমার পরিচালক হিসেবেও সফল। "কলঙ্কিনী কঙ্কাবতী" (১৯৮১), "বনপলাশীর পদাবলী" (১৯৭৩) ও "শুধু একটি বছর" (১৯৬৬) ছবির সাফল্য তাই প্রমাণ করে।


title: উত্তম কুমার

text: উত্তম কুমারের আসল নাম অরুণ কুমার চট্টোপাধ্যায়। তিনি কলকাতায় জন্মগ্রহণ করেছিলেন। কলকাতার সাউথ সাবার্বা‌ন স্কুল থেকে ম্যাট্রিক পাস করেন এবং পরে গোয়েঙ্কা কলেজে ভর্তি হন। কলকাতার পোর্টে চাকরি নিয়ে কর্মজীবন শুরু করলেও গ্র্যাজুয়েশন শেষ করতে পারেননি। সাধারণ মধ্যবিত্ত পরিবার থেকে এসে চলচ্চিত্র জগতে প্রতিষ্ঠা পেতে অনেক পরিশ্রম করতে হয়েছে তাঁকে।


title: উত্তম কুমার

text: উত্তম কুমার বহু সফল বাংলা চলচ্চিত্রের পাশাপাশি বেশ কয়েকটি হিন্দি চলচ্চিত্রেও অভিনয় করেছিলেন। তাঁর অভিনীত হিন্দি চলচ্চিত্রের মধ্যে "ছোটিসি মুলাকাত", "অমানুষ" এবং "আনন্দ আশ্রম" অন্যতম। তিনি সত্যজিৎ রায়ের পরিচালনায় দু’টি চলচ্চিত্রে অভিনয় করেছিলেন। প্রথমটি "নায়ক" এবং দ্বিতীয়টি "চিড়িয়াখানা"। "চিড়িয়াখানা" চলচ্চিত্রে তিনি শরদিন্দু বন্দ্যোপাধ্যায় সৃষ্ট বিখ্যাত গোয়েন্দা চরিত্র ব্যোমকেশ বক্সীর ভূমিকায় অভিনয় করেছিলেন। রোমান্টিক ছবির ফাঁকে দু'একটা ভিন্ন স্বাদের ছবিতেও অভিনয় করছেন তিনি। এর মধ্যে একদিন সত্যজিৎ রায়ের কাছ থেকে ডাক পেলেন উত্তম "নায়ক" ছবিতে অভিনয়ের জন্য।


title: কতুলু রবি কুমার

text: ২০১৬ সালে, রবি কুমারকে উড়িষ্যা সরকার রাজ্যের পুলিশ বাহিনীতে ডিএসপি পদে নিয়োগ করেছে। একটি সরকারী বিবৃতি অনুযায়ী, তিনি প্রথম ক্রীড়াবিদ যাকে শীর্ষ পদে নিয়োগ করেছে উড়িষ্যা সরকার। তার নিয়োগের জন্য মুখ্যমন্ত্রী নবীন পট্টনায়েক প্রস্তাবে অনুমোদন দিয়েছেন। ২০১৮ কমনওয়েলথ গেমসে ভারতীয় দলে নির্বাচিত না হওয়াতে তিনি ইতিমধ্যেই ২০১৮ এশিয়ান গেমস ও বিশ্ব ওয়েট লিফ্টিং চ্যাম্পিয়নশিপস এর জন্য প্রশিক্ষণ শুরু করেছেন।